বিশ্ব খাদ্য দিৱস — Vikaspedia\nৰাষ্ট্ৰসংঘৰ খাদ্য আৰু কৃষি সংগঠনৰ প্ৰতিষ্ঠা দিৱসৰ পালনৰ উদ্দেশ্যে অক্টোবৰ মাহৰ ১৬ তাৰিখটো প্ৰতি বছৰে বিশ্ব খাদ্য দিৱস ৰুপে পালন কৰা হয়। প্ৰতি বছৰে এই দিৱসৰ বাবে একোটি বিশেষ বাৰ্তা থাকে। বিশ্ব খাদ্য দিৱসে, খাদ্যৰ যোগান আৰু বিতৰণ সম্পৰ্কীয় সমস্যা বিলাকৰ বিষয়ে জনসাধাৰণৰ মাজত সজাগতা বৃদ্ধিত সহায় কৰি আহিছে।\nবিশ্ব খাদ্য দিৱসৰ আগে – পিছে সমগ্ৰ বিশ্বতে ভালেমান কাৰ্যসূচী পালন কৰা হয়। ১৬ অক্টোবৰৰ বিশ্ব খাদ্য দিৱসৰ আগে – পিছে ইটালিৰ ৰোমত থকা খাদ্য আৰু কৃষি সংগঠনৰ মুখ্য আৰ্যালয়ত বহুমুখী কাৰ্য্যসূচী ৰুপায়ন কৰা হয়। ৰাজনৈতিক আৰু অ – ৰাজনৈতিক সংগঠনৰ প্ৰতিটো বেলেগ বেলেগ স্তৰত নেতা সকলে স্থানীয় সমস্যা সমূহৰ লগতে খাদ্য প্ৰস্তুত আৰু যোগান সম্পৰ্কীয় বিষয়া বিলাকৰ প্ৰতি মনোযোগ দিবলোঐ এই দিৱসৰ দিনা আহ্বান জনোৱা হয়। ৰাষ্ট্ৰসংঘৰ অন্য সংস্থা বিলাকে আৰু বিশ্বৰ বিশ্ববিদ্যালয় বিলাকে আলোচনাক্ৰম, সন্মিলন, কৰ্মশালা আৰু বক্তৃতা আদি আয়োজন কৰে আৰু এই আটাই বিলাক অনুষ্ঠানত খাদ্য বস্তুৰ উৎপাদন, বিতৰণ আৰু সুৰক্ষা সম্পৰ্কীয় বিষয়েই প্ৰধান্য পায়। এই বিলাকৰ উপৰি চাউল সম্পৰ্কীয় আন্তৰ্জাতিক বৰ্ষ (২০০৪ চনত) আৰু আলু সম্পৰ্কীয় আন্তৰ্জাতিক বৰ্ষ (২০০৮ চনত) আদি উদ্যাপনৰ আৰম্ভণি কৰা হয়।\nসমগ্ৰ বিশ্বতে খাদ্য বস্তুৰ যোগান আৰু বিতৰণ সম্পৰ্কীয় সমস্যাবোৰৰ বিষয়ে সজাগতা সৃষ্টিৰ অসংখ্য অনুষ্ঠানৰ আয়োজন কৰা হয়। তাৰোপৰি খাদ্য শস্য উৎপাদন আৰু বিতৰণৰ দৰে আঁচনিবোৰ ৰুপায়নৰ সহায় কৰাৰ অৰ্থে ধন সংগ্ৰহ কৰিবলৈকো এনে ধৰণৰ কাৰ্যসূচী হাতত লোৱা হয়। তৃণমূল পৰ্যায়ত ক্ষুদ্ৰ কৃষক সকলক খাদ্য – শস্য উৎপাদনৰ অৰ্থে সৰু সৰু আঁচনি লোৱাৰ বাবেও পুঁজিৰ যোগান ধৰা হয়। এই আঁচনি বিলাকৰ উদ্দেশ্যে হ’ল – আৰু অধিক পৰিমাণত খাদ্য শস্যৰ উৎপাদনত উৎসাহ যোগোৱা আৰু স্থানীয় ৰাইজে যাতে প্ৰয়োজনীয় খাদ্য দ্ৰব্যৰ যোগান পায়, লগতে খেতিয়কেও নগদ ধন উপাৰ্জন কৰিব পাৰে।\nএই দিৱসৰ পটভূমি\nখাদ্য আৰু কৃষিৰ সংস্থাৰ লক্ষ্য হৈছে – বিশ্বৰ সৰ্বত্ৰ খাদ্যত থাকিব লগা পুষ্টি দ্ৰব্যৰ মাত্ৰা বৃদ্ধি কৰা, কৃষিজাত দ্ৰব্যৰ উৎপাদন সকলো স্তৰতে বৃদ্ধি কৰা, গ্ৰামাঞ্চলৰ জনজীৱনৰ মানদণ্ড উন্নত কৰা আৰু লগতে বিশ্বৰ অৰ্থনৈতিক অৱস্থা উন্নত কৰা। বিশ্বৰ যিবিলাক দেশে খাদ্যৰ অনাটনত ভূগি আছে, সেই বিলাক দেশত অনাটনৰ পৰা উদ্ধাৰ কৰিব পৰাকৈ পৰম্পৰাগত কৃষি নীতি সলনি কৰাত সহায় কৰাটোও এই সংস্থাৰ অন্যতম কাম। এনে ধৰণৰ অঞ্চল বিলাকত কৃষি সম্পৰ্কীয় অত্যাধুনিক প্ৰযুক্তি প্ৰয়োগ কৰাত সহায় কৰা, খাদ্য উৎপাদন সম্পৰ্কীয় আলোচনাৰ যোগেদি এক নিৰপেক্ষ পৰিবেশৰ সৃষ্টি কৰাটোও এই সংস্থাৰ অন্যতম লক্ষ্য।\nইটালিৰ ৰোমত খাদ্য আৰু কৃষি সংস্থাৰ ১৯৭৯ চনৰ নৱেম্বৰত অনুষ্ঠিত বৈঠকত, ১৯৮১ চনৰ ১৬ অক্টোবৰৰ দিনা বিশ্ব খাদ্য দিৱস প্ৰতি বছৰে পালন কৰিবলৈ আহ্বান জনোৱা হয়। ১৯৮০ চনৰ ৫ব ডিচেম্বৰৰ দিনা অনুষ্ঠিত ৰাষ্ট্ৰসংঘৰ সাধাৰণ পৰিষদৰ অধিৱেশনতো এই সিদ্ধান্তৰ প্ৰতি সন্মতি জনোৱা হয় আৰু বিশ্বৰ প্ৰতিখন দেশৰে চৰকাৰ, আন্তঃ ৰাষ্ট্ৰীয়, ৰাষ্ট্ৰীয় আৰু স্থানীয় সংগঠন বিলাকে বিশ্ব খাদ্য দিৱস পালন কৰাত যথাসাধ্য অৱদান আগবঢ়াবলৈ আহ্বান জনোৱা হয়। ১৯৮১ চনৰ পৰা বিশ্ব খাদ্য দিৱস প্ৰতি বছৰে পালন কৰি অহা হৈছে।\nবিশ্ব খাদ্য দিৱসৰ আনুষ্ঠানিক প্ৰতীক চিহ্নটোত আছে – তিনিটা কাল্পনিক মানৱ শৰীৰ; এজনে শস্য চপাইছে, আনজনে শস্য বিতৰণ কৰিছে আৰু আনজনে খাদ্য খাই আছে। এই মানৱ চিত্ৰকেইটা নীলা – মাটীয়া বৰণৰ আৰু খাদ্য বস্তু বিলাক কমলা ৰঙৰ। এই ৰংটোৱে দৰ্শকৰ দৃষ্টি খাদ্যৰ প্ৰতি আকৰ্ষণ কৰে। সামগ্ৰিক ভাৱে এই ছবি খনে শস্য, প্ৰতিপালন, শস্য চপোৱা আৰু খাদ্য বিতৰণৰ প্ৰয়োজনীয়তা তথা এই বিলাক কাৰ্যত অন্তৰ্নিহিত আনন্দৰ প্ৰতি সকলোকে আকৰ্ষণ কৰে।\nএই দিৱসৰ বাৰ্তা\n১৯৮১ চনত পোন প্ৰথম বাৰৰ বাবে উদ্‌যাপন কৰা বিশ্ব খাদ্য দিৱসৰ পৰা প্ৰতি বছৰে বেলেগ বেলেগ বাৰ্তা গ্ৰহণ কৰা হয় আৰু এই বাৰ্তা বিলাকৰ যোগেদি খাদ্যশস্যৰ উৎপাদন, বিতৰণৰ ক্ষেত্ৰত তকা সমস্যা বিলাকৰ বিষয়ে জনসাধাৰণক সজাগ কৰাৰ প্ৰয়াস কৰা হয়।\n২০১৪ – Family Farming : Feeding the world, caring for the earth.\n২০১৫ – Social Protection and Agriculture. Breaking the Cucle of Rural Poverty.\n২০১৬ – Climate change : Climate is changing. Food and agriculture must too.\n২০১৭ – Change and future of migration. Invest in food security and rural development.\nসমগ্ৰ বিশ্বৰ ডেৰশ খনৰো অধিক দেশত বিভিন্ন কাৰ্য্যসূচীৰে বিশ্ব খাদ্য দিৱস পালন কৰা হয়। প্ৰতি খন দেশৰে কাৰ্য্যসূচী আৰু এই বিলাক কাৰ্যকৰী কৰাৰ পদ্ধতি সুকীয়া সুকীয়া হ’লেও কিন্ত মূল উদ্দেশ্যটো সকলো দেশৰে একেই। ভাৰতত পালন কৰা কাৰ্যসূচীৰ বিষয়ে চমুকৈ ইয়াত আলোচনা কৰা হ’ল –\nভাৰতত এই দিৱসটো ৰাষ্ট্ৰসংঘৰ খাদ্য আৰু কৃষি সংস্থা (Food and Agriculture Organization) প্ৰতিষ্ঠাৰ দিনটোৰ প্ৰতি সন্মান প্ৰদৰ্শন কৰি (১৯৪৫ চনৰ ১৬ অক্টোবৰ) পালন কৰা হয়। ভাৰতত এই দিনটো খাদ্য অভিযন্তাৰ দিৱস (Food Engineers Day) ৰুপেও পালন কৰা হয়।


বিজ্ঞানসন্মত এৰা খেতি আৰু এৰী পলু পালন পদ্ধতি — বিকাশপেডিয়া\nমূল পৃষ্ঠা / কৃষি / ৰেচম শিল্প / বিজ্ঞানসন্মত এৰা খেতি আৰু এৰী পলু পালন পদ্ধতি\nএৰা গছৰ পাত এৰীপলুৰ মূল খদ্য। অসমৰ পৰিবেশত একবৰ্ষী আৰু বহুবৰ্ষী দুই বিধৰ এৰা গছ পোৱা যায়।\nসাধাৰণতে ৰঙা আৰু সেউজীয়া ৰঙৰ, পাউদাৰযুক্ত আৰু পাউদাৰবিহীন আদি নানা জাতৰ এৰা গছ পোৱা যায়। অসমত এৰী পলু পালকসকলৰ কোনো নির্দিষ্ট প্রণালীবদ্ধ এৰা গছৰ খেতি নথকাৰ বাবে তেওঁলোকে ওচৰ-পাজৰত হোৱা এৰা গছৰ পাত সংগ্ৰহ কৰি এৰী পলু পালন কৰে। ফলত, উন্নত মানৰ পাত উপযুক্ত পৰিমাণে যোগান ধৰিব নোৱাৰাৰ বাবে এৰীসূতাৰ উৎপাদন আশানুৰূপ নহয়। সেয়েহে এৰীপলু পালনত এৰা পাতৰ প্ৰয়োজনীয়তাৰ প্ৰতি লক্ষ্য ৰাখি এই পত্ৰিকাত এৰা খেতিৰ বিজ্ঞানসন্মত কৃষি পদ্ধতি উল্লেখ কৰা হৈছে।\nজৈৱিক সাৰযুক্ত ওখ, পানী জমা নোহোৱা সমান মাটি এৰা খেতিৰ বাবে উপযুক্ত।\nএৰা-তলীৰ পৰা পানী ওলাই যোৱাৰ সু-ব্যৱস্থা থাকিব লাগে।\nমাটিৰ অম্লতা (PH) ৫.০-৬.০ ৰ ভিতৰত হোৱাৰ আৱশ্যক।\nএৰা গছৰ জাত আৰু বীজ নির্বাচন\nস্থানীয় জাতৰ ভিতৰত পাউদাৰবিহীন ৰঙা জাতৰ আৰু অধিক উৎপাদনক্ষম জাতৰ ভিতৰত ৪৮-১ ৰ নিৰোগী আৰু পুৰঠ বীজহে এৰা খেতিৰ বাবে নির্বাচন কৰা উচিত।\nমাটিডৰা ২-৩ বাৰ দকৈ হালবাই চাহ কৰা উচিত।\nউক্ত মাটিত ৯০ ছে.মি. দূৰত্বত ভেটি কৰি, ভেটিৰ ওপৰত ৪৫ ছে.মি. দূৰত্বত খল খান্দি লব লাগে।\nমাটি চহোৱাৰ সময়ত প্রতি বিঘাত ৬.৫ কুইন্টল পচন সাৰ আৰু ১৭ কি.গ্রা, ইউৰিয়া, ৩৩ কি.গ্ৰা. চিংগল চুপাৰ ফচপেট (এছ এছ পি) আৰু ৪ কিলোগ্ৰাম মিউৰেট অফ পটাছ(এম অ পি)সাৰ প্ৰয়োগ কৰিব লাগে। আটাইখিনি এছ.এছ.পি. আৰু এছ.এছ.পি. সাৰ মাটি চহোৱাৰ সময়ত প্রয়োগ কৰিব লাগে।ইউৰয়া সাৰখিনি সমানে দুভাগ কৰি এভাগ মাটি চহোৱাৰ সময়ত আৰু আনটো ভাগ গুটি সিচাৰ ৪৫ দিনৰ পাছত প্রয়োগ কৰিব লাগে। এই দ্বিতীয়ভাগ ইউৰিয়া গছৰ গুৰিৰ পৰা ১০-১৫ ছে:মি আতঁৰত খল(furrow)খান্দি গছৰ শাৰীবোৰৰ মাজত প্ৰয়োগ কৰিব লাগে।\nবীজ সিচাৰ আগতে ৰাসায়নিক ঔষধ কেপটাফ নাইবা ৱেভিষ্টিন প্রতি লিটাৰ পানীত ৩ গ্রামকৈ মিহলাই সেই মিশ্রণত বীজখিনি ১৬-১৮ ঘন্টা তিয়াই ৰাখি শোধন কৰি ল’ব লাগে।\nবীজ সিচাৰ সময় আৰু পদ্ধতি\nচত-বহাগ (মার্চ-এপ্রিল) আৰু আহিন-কাতি (অক্টোবৰ-নবেম্বৰ) মাহ এৰা গছৰ বীজ সিচাৰ বাবে উত্তম সময়।\nআগতে তৈয়াৰ কৰি লোৱা প্রতিটাে খলত ৩ টাকৈ পূৰঠ বীজ কমেও ৬ ছে.মি. দকৈ পুতি দিব লাগে।\nবীজ সিঁচাৰ পাছত প্রয়োজন সাপেক্ষে ২-৩ বাৰ পানী দিয়াৰ ব্যৱস্থা কৰা উচিত।\nবীজ সিঁচাৰ পৰা ৭-১০ দিনৰ ওপৰত বীজ অংকুৰিত হয়।\nপুলিবিলাক ১৫ ছে.মি. মান ওখ হোৱাৰ লগে লগে আটাইতকৈ নিশকতীয়া পুলিটো উভালি দিব লাগে। বাকী\nপুলি দুটা ৩০ ছে.মি. মান ওখ হ’লে আটাইতকৈ ভাল পুলিটো ৰাখি আনটো উভালি পেলাব লাগে আৰু পুলিটোৰ গুৰিত মাটি চপাই দিব লাগে।\nএৰা খেতিডৰাত মাটিৰ জীপ কমি গ’লে প্রয়োজন সাপেক্ষে ১৫-২০ দিনৰ ব্যৱধানত ২-৩ বাৰ জলসিঞ্চনৰ ব্যৱস্থা কৰিব লাগে।\nএৰা খেতিডৰাত ৩-৪ বাৰ পাতলিয়াকৈ কোৰ মাৰি ঘাঁহ বন নিৰাই দিব লাগে।\nৰোগ আৰু কীট পতঙ্গ নিয়ন্ত্রণ\nএৰা গছপুলি পোৰা (seedling blight) বেমাৰৰ দ্বাৰা আক্রান্ত হ’লে কপাৰ অক্সিক্লৰাইড (ফাইট লান) প্রতিলিটাৰ পানীত ৩ মি.লি. হিচাবে লৈ গছৰ গুৰিত মাটিত প্রয়োগ কৰিব লাগে আৰু আক্রান্ত পুলিবোৰ উভালি পেলাব লাগে।\nকীট-পতঙ্গৰ ভিতৰত এৰা গছত পাত শোহ পোক (castor semi looper), এৰা মজ্জা আৰু গুটি খোৱা পোক (castor shoot and capsule borer), Tēl বিছা (red hairy caterpillar), castor jassids & STEEN’ (M*li RIB|| নিয়ন্ত্রণ ব্যৱস্থা হিচাবে আক্রান্ত হোৱা গছৰ ডাল, পাতবোৰ কাটি পাতত থকা বিছাবোৰ নষ্ট কৰি পেলাব লাগে। ৰাসায়নিক পদ্ধতিৰে এন্দোচালফন চাৰি শতাংশ (Endosulphon 4%) দ্রৱণ এৰা খেতিডৰাত প্রয়োগ কৰিব লাগে।\nপাতৰ উৎপাদন বৃদ্ধিৰ কাৰণে মুখ্য আৰু গৌণ ডালবোৰৰ আগবোৰ কাটি দিব লাগে আৰু গৌণ ডালৰ পুষ্প মুকুলবোৰ আতৰাই দিব লাগে।\nপলু পালনৰ বাবে পুলি গজৰ ২/-৩ মাহৰ পাচত প্রথম পাত সংগ্ৰহ কৰিব পাৰি।\nপ্রথম পাত সংগ্ৰহৰ ১-১/ মাহৰ অন্তৰে অন্তৰে মাহ পর্যন্ত পাত সংগ্ৰহ কৰিব পাৰি। •\nকীটনাশক দ্রব্য প্রয়োগ কৰিলে ২০-২৫ দিনৰ পাছতহে পাত সংগ্ৰহ কৰিব লাগে।\nউত্তৰ-পূৰ্বাঞ্চলৰ ৰেচম শিল্পৰ ভিতৰত এৰী পলুৰ স্থান অন্যতম। ভাৰতবৰ্ষত এৰী সূতা উৎপাদনৰ প্রায় ৫০ শতাংশ অসমত উৎপাদন কৰা হয়। এৰী পলু যিহেতু বহুচক্রী, ইয়াক বছৰটোত ৬-৭ বাৰ পুহিব পৰা যায়। অন্য পলুৰ তুলনাত এৰী যথেষ্ট ৰোগ প্রতিৰোধ ক্ষমতা আছে, তথাপি উন্নত কাৰিকৰী জ্ঞানৰ অভাৱত পলু পালকসকলে আশানুৰূপ ফল পাবলৈ অসমর্থ হয়। গতিকে এই পত্রিকাত বিজ্ঞানসন্মত পলু পালন পদ্ধতিৰ বিষয়ে উল্লেখ কৰা হৈছে।\nপলু পালন গৃহ\nপলু পোহা গৃহত বতাহ চলাচলৰ সু-ব্যৱস্থা থাকিব লাগে।\nচাৰিওকাষে বাৰান্দাযুক্ত আছুতীয়া গৃহ পলু পুহিবৰ বাবে উপযুক্ত।\nপলু পোহা গৃহ সাধাৰণতে উত্তৰমুৱা হোৱা আৱশ্যক।\nপলু পোহা গৃহৰ দুৱাৰ-খিৰিকিবোৰ মাখি নাহিবৰ কাৰণে জালি লগোৱাৰ ব্যৱস্থা কৰিব লাগে।\nপলুৰ সঁচ নির্বাচন\nউন্নত, বেমাৰ বিহীন থলুৱা পলুৰ সঁচ নির্বাচিত কৰিব লাগে।\nপলু পালনৰ সময়\nচত-বহাগ আৰু আহিন-কাতি মাহ পলু পালনৰ বাবে উপযুক্ত সময়। প্রয়োজনীয় পাতৰ ব্যৱস্থা থাকিলে এৰী পলু গোটেই বছৰ ধৰি পালন কৰিব পাৰি।\nপলু পালন গৃহ আৰু সঁজুলি পৰিশোধন\nপলু পোহা ঘৰৰ মজিয়াখন আৰু সঁজুলিসমূহ শতকৰা চাৰিভাগ ফৰমেলিন পানীৰ লগত মিহলাই ধুই ল'ব লাগে।\nপলু পালন গৃহৰ চাৰওফালে ব্লিচিং পাউদাৰ আৰু চূনৰ মিশ্ৰনৰ স্প্ৰে কৰি দিব লাগে।\nপলু পালনৰ পিছত ততালিকে পলু পালন গৃহ আৰু সজুলিঁসমূহ একেধৰনৰে পৰিশোধন কৰি লব লাগে।\nকণী উমনি দিয়া\n২২-২৯° ছেন্টিগ্ৰেড উষ্ণতা আৰু ৮৫-৯০% আপেক্ষিক আদ্রতা এৰী পলুৰ কণী উমনি দিবৰ বাবে উপযুক্ত পৰিবেশ।\nপলুৰ কণীৰ পৰিশোধন\nকণীবোৰ পলু জগাৰ আগতে ২% ফৰমেলিন (Formalin) দ্রৱৰে ধুই শোধন কৰি শুকুৱাই ল’ব লাগে।\nপলু পালন পদ্ধতি\nকণী ফুটি ওলোৱাৰ পাচ সদ্যজাত পলুবোৰ সামূহিকভাৱে থুপ খাই থাকে। এৰা গছৰ কুমলীয়া পাত খাবলৈ দিলে পাতৰ তল ভাগলৈ বগাই আহে আৰু থুপ পাতি খাবলৈ আৰম্ভ কৰে। এনে অৱস্থাত পাতেৰে সৈতে পলুবোৰ ডলালৈ স্থানান্তৰ কৰা হয়।পলুৰ বয়সৰ লগত সামঞ্জস্য ৰাখি পলুৰ প্রথম আৰু দ্বিতীয় অৱস্থাত কুমলীয়া পাত,তৃতীয় অৱস্থাত মধ্যমীয়া,আৰু চতুৰ্থ আৰু পঞ্চম অৱস্থাত পূৰঠ পাত খাবলৈ দিব লাগে।\nদেহ বৃদ্ধিৰ লগে লগে পলুৰ খোৱাৰ মাত্ৰাই ক্ৰমে বৃদ্ধি পায়।সেয়েহে পলুৰ প্ৰথম অৱস্থাত দিনটোত এবাৰ,দ্বিতীয় অৱস্থাত দুবাৰ,তৃতীয় অৱস্থাত তিনিবাৰ,চতুৰ্থ আৰু পঞ্চম অৱস্থাত চাৰিবাৰ পাত খাবলৈ দিব লাগে।\nপলু পালনৰ সময়ত প্ৰ্তিদিনে ডলাৰৰ ভালদৰে পৰিস্কাৰ কৰি লব লাগে।প্ৰ্তিদিনে পুৱা ডলাবোৰৰ পলুটো সৰকিব পৰাকৈ একোখনকৈ জাল পাৰি ,জালৰ ওপৰত নতুন পাত দিব লাগে।তেনে কৰিলে ডালত থকা পলুবোৰ জালিৰ ওপৰলৈ পাত খাবৰ্ বাবে বগাই আহে।পলুবোৰ জালিৰ ওপৰলৈ অহাৰ পাছত তলৰ ডলাখন ভালদৰে পৰিস্কাৰ কৰি দিব লাগে।\nপলু পালন কৰোতে পলু পালন কৰা ঘৰটো আৰু সজুলিঁবোৰ প্ৰতিদিনে পৰিস্কাৰ কৰি লব লাগে।\nউপযুক্ত পৰিৱেশ নিয়ন্ত্ৰনৰ কৰিবৰ কাৰনে পলু পোহা ডলাবোৰত পলুৰ অৱস্থা অনুসৰি ইহতৰ পৰিমান নিৰ্নয় কৰিব লাগে।\nতৃতীয়বাৰ মূদ সলোৱাৰ পাচত পলুবোৰক এৰাপাতৰ জোকা বন্ধি অৰ্থাৎ চাৰি বা পাচ খিলা পৈনত এৰাপাত একলগ কৰি খেৰ বা টঙালৰে বান্ধি দিব লাগে।জোকাবোৰ চাৰি খুটিয়া পলুপোহা ষ্টেণ্ডত পথালিকৈ বাহঁৰ মাৰি দ বান্ধি দিব পাৰি।জোকাবোৰৰ তলত ডলা ৰাখিলে পলুৰলাদ পেলোৱাত সহজ হয়।\nমোট সলাওতে ল’ব লগা সাৱধানতা\nএৰী পলুৱে চাৰিবাৰ মোট সলায় বা ছাল কাটে।\nছাল কটাৰ সময়ত পলু পালন কৰা ঘৰটো পৰিষ্কাৰ কৰি পাৰ্য্যমানে শুকান কৰি ৰাখিব লাগে।\nএৰী পলুৱে ছাল কটাৰ বা মোট সলোৱাৰ সময়ত পুলবোৰক পাত দিয়াতো অনুচিত। নতুন অৱস্থাপ্রাপ্ত হলেহে\nপলুক পাত খাবলৈ দিব লাগে।\nছাল কটাৰ সময়চোৱাত পলবোৰ হাতেৰে স্পর্শ কৰিব নালাগে বা কোনো ধৰণৰ আমনি দিব নালাগে।\nপলুৰ খোলা বা লেটা বন্ধা আৰু সংগ্রহ\nপলু পকিলে পাতল আৰু স্পর্শ কৰিলে খৰ খৰ এটা শব্দ হয়।\nখোলা বন্ধ ঘৰত ২৬-২৮° ছেঃ উষ্ণতা আৰু ৭০-৮০ শতাংশ আপেক্ষিক আদ্রতা নিয়ন্ত্রণ কৰিব লাগেআৰু বতাহ চলাচলৰ সুবিধা থাকিব লাগে।\nপকা পলু সংগ্ৰহ কৰি বাঁহৰ চন্দ্ৰকীত খোলা বান্ধিবলৈ দিব লাগে।\nজহকালি খোলা বন্ধাৰ পৰা ৬-৭ দিনত আৰু জাৰকালি ৮-৯ দিনত চন্দ্ৰকীৰ পৰা খোলা সংগ্ৰহ কৰিব লাগে।\nউৎসঃ গৱেষণা সঞ্চালকালয়, অসম কৃষি বিশ্ববিদ্যালয়, যোৰহাট-৭৮৫ ০১৩


জিকিলে ছমাহত জনজাতিকৰণৰ হ'ব বুলি কোৱা বিজেপিয়ে পুনৰ শূন্যৰ পৰা আৰম্ভ কৰিব প্ৰক্ৰিয়াটো?\nহিমন্তক অধ্যক্ষ হিচাপে লৈ মন্ত্ৰী পৰ্য্যায়ৰ কমিটী গঠন; নিৰ্বাচনৰ আগত জনজাতিকৰণক লৈ বিজেপিৰ ‘নাটক’\nছমাহৰ ভিতৰত জনজাতিকৰণ হ'ব বুলি কোৱা বিজেপিয়ে পুনৰ শূন্যৰ পৰা আৰম্ভ কৰিব নেকি প্ৰক্ৰিয়াটো?\nহিমন্ত বিশ্ব শৰ্মা। ছবি- টুইটাৰৰ পৰা।\nবিগত লোকসভা নিৰ্বাচনৰ প্ৰাক মুহূৰ্তত কেন্দ্ৰত বিজেপি চৰকাৰ শাসনলৈ আহিলে ছমাহৰ ভিতৰত ছয় জনগোষ্ঠীৰ জনজাতিকৰণ কৰা হ’ব বুলি কোৱা কেন্দ্ৰৰ বিজেপি চৰকাৰে ছয় জনগোষ্ঠীৰ জনজাতিকৰণক লৈ এতিয়াহে খৰখেদা কৰা দেখা গৈছে। আজি কেন্দ্ৰীয় চৰকাৰে ৬ জনগোষ্ঠীৰ জনজাতিকৰণৰ বিষয়টো চালিজাৰি চাবলৈ অসম চৰকাৰৰ ৫জন মন্ত্ৰীক লৈ এখন মন্ত্ৰী পৰ্যায়ৰ কমিটী গঠন কৰে।\nকমিটীখনৰ অধ্যক্ষ হিচাপে বিত্ত, স্বাস্থ্য মন্ত্ৰী হিমন্ত বিশ্ব শৰ্মাক দায়িত্ব দিয়া হৈছে। আনহাতে মন্ত্ৰী চন্দন ব্ৰহ্ম হ’ব কমিটীখনৰ আহ্বায়ক। কমিটীৰ আনকেইজন সদস্যসকল ক্ৰমে নৱ কুমাৰ দলে, পল্লৱ লোচন দাস আৰু তপন গগৈ।\nউল্লেখযোগ্য যে এই জনগোষ্ঠীকেইটাৰ বৃহৎ সংখ্যক ভোটাৰ থকালৈ লক্ষ্য কৰি বিজেপিয়ে আগন্তুক লোকসভা নিৰ্বাচনৰ ফলাফলত এই বিষয়টোৱে যথেষ্ট প্ৰভাৱ পেলোৱাৰ সম্ভাৱনা দেখি যোৱা কেইদিনত জনজাতিকৰণৰ বাবে বিশেষ তৎপৰতা প্ৰদৰ্শন কৰিছে।\nআনকি ৯ জানুৱাৰিত ৰাজ্যসভাৰ মজিয়াত ইয়াৰ বাবে বিধেয়ক আনি গৃহীত কৰা বুলি কোৱা হৈছিল। কিন্তু ৰহস্যৰ কথাটো হ’ল বিধেয়ক গৃহীত কৰাৰ পিছতো ইয়াৰ বাবে উচ্চ স্তৰীয় কমিটী গঠন কৰাটো।\nমন কৰিব লগীয়া যে বিধেয়ক উত্থাপন কৰিও ১২ জানুৱাৰিত দিল্লীত কেন্দ্ৰীয় গৃহ মন্ত্ৰীৰ সৈতে অসমৰ মুখ্য মন্ত্ৰী, বিত্ত মন্ত্ৰী আৰু বি পি এফৰ শীৰ্ষ নেতা হাগ্ৰামা আৰু সাংসদ বিশ্বজিত দৈমাৰী, বিপিএফৰ মন্ত্ৰী চন্দন ব্ৰহ্মৰ বৈঠকত এইটো সিদ্ধান্ত কৰা হৈছিল যে অসমৰ একাংশ মন্ত্ৰীক লৈ ৬ জনগোষ্ঠীৰ জনজাতিকৰণৰ বিষয়টো চালিজাৰি চাবলৈ এখন উচ্চ স্তৰীয় কমিটী গঠন কৰা হ’ব। এই সিদ্ধান্তৰ ভিত্তিতে আজি কমিটীখন গঠন কৰা হয়।\nযোৱা প্ৰায় ৫ বছৰে কৰিব পৰা যিখিনি কাম কেন্দ্ৰীয় চৰকাৰে নকৰিলে এতিয়া নিৰ্বাচনৰ প্ৰাক মুহূৰ্তত তাকে কৰিবলৈ খৰখেদাৰ নামত কমিটী গঠন কৰিবলৈ ওলোৱাটোক আস্থাত ল’ব পৰা নাই জনগোষ্ঠীকেইটাৰ প্ৰতিনিধিসকলে।


ভাইটী, এবাৰ উঠি চোৱা, মই মোৰ প্ৰমিচ পুৰা কৰিলো-মুছকান | MyNewsNE\nভাইটী, এবাৰ উঠি চোৱা, মই মোৰ প্ৰমিচ পুৰা কৰিলো-মুছকান\nতুমি য’তেই থাকা সুখে-শান্তিত থাকা৷ মোৰ অন্তৰত তুমি সদায় জীয়াই থাকিবা!\nকেনভাছত তামোলৰ পিক্\nমুকলি হ’ল গণেশগুৰিৰ বিষ্ণুৰাভা উৰণীয়া সেতুৰ সংযোজিত অংশ\nতিনিচুকীয়াত ভয়ংকৰ অগ্নিকাণ্ড\nমানৱতাৰ উৎকৃষ্ট নিদৰ্শন৷ ইছলাম ধর্মৰ যুৱতীয়ে হিন্দু ৰীতি-নীতিৰে সৎকাৰ কৰিলে এজন হিন্দু যুৱকক৷ বিগত কিছু মাহৰ পৰা ঘাতমাওৰা যুৱকজনক নিজৰ ভাতৃ হিচাপে জ্ঞান কৰি আহিছিল৷ ছোৱালীজনীৰ নাম মুছকান৷ তেজৰ সম্পৰ্কতকৈও যে আন্তৰিক সম্পৰ্কহে মানুহৰ জীৱনত অধিক ক্ৰিয়া কৰে প্ৰমাণ কৰি দিলে শিৱসাগৰৰ মুছকানে৷\nনিজৰ ভাতৃ হিচাপে জ্ঞান কৰা যুৱকজনক সম্পূৰ্ণ হিন্দু ৰীতি-নীতিৰে অন্তিম সৎকাৰ সম্পন্ন কৰাৰ পিছত মুছকানে ফেচবুকত লিখিছে- আজি মই মোৰ বৰ মৰমৰ ভাইটীক চিৰদিনৰ বাবে হেৰুৱাই পেলালো৷ তাৰ নিজৰ বুলিবলৈ মোৰ বাহিৰে কোনো নাছিল৷ সৰুতে সি তাৰ মাক-দেউতাকক হেৰুৱাইছিল আৰু তাক আইতাকে ডাঙৰ-দীঘল কৰিছিল৷ তেতিয়াৰে পৰা তাৰ লগত মোৰ বা আৰু ভাইটীৰ সম্পৰ্ক আছিল৷ তাক কথা দিছিলো, সদায় তোমাৰ বা হৈ থাকিম৷ সুখ-দুখত তোমাৰ ওচৰত থিয় দি থাকিম৷ যিমানদিন মোৰ এই দেহাত শকতি থাকিব তুমি মোক কাষতে পাবা৷ ভাইটী, এবাৰ উঠি চোৱা, মই মোৰ প্ৰমিচ পুৰা কৰিলো৷ আজি তুমি গুচি গলা মোক এৰি৷ কিন্তু মই এতিয়াও তোমাৰ কাষতে থিয় দি আছো৷ কোনে মোক কি ক’ব, মই কাৰো কথা চিন্তা কৰা নাই৷ মোৰ বুকুখন বিষাইছে৷ চকুপানী টুকি নিজ হাতেৰে মুখাগ্নি কৰি মই মোৰ বা হোৱাৰ শেষ দায়িত্ব সম্পূর্ণ কৰিলো৷ তুমি য’তেই থাকা সুখে-শান্তিত থাকা৷ মোৰ অন্তৰত তুমি সদায় জীয়াই থাকিবা৷\nআৰু এইদৰেই মুছকানে নিজৰ ভাইটীক কৰা প্ৰতিজ্ঞা সম্পূৰ্ণ কৰিলে৷ আৰু সমাজৰ আগত দাঙি ধৰিলে মানৱতাৰ এক উৎকৃষ্ট নিদৰ্শন৷ নিয়তিৰ ওচৰত হাৰ মানিলে মুছকানৰ ভাইটীয়ে৷ কিন্তু মুছকানৰ কৰ্মৰাজি আৰু দায়িত্ববোধে সমাজৰ আগত সকলোৰে হৃদয় জিনিলে৷\nপায়েল ঘোষক হত্যাৰ ষড়যন্ত্ৰ কৰিছে নেকি ছবি নিৰ্মাতা অনুৰাগ কাশ্যপে !\nGMCHত অখিল গগৈৰ মহাবিস্ফোৰণ…\nঅসমত প্ৰথমবাৰৰ বাবে হাতী হত্যা কৰা ৰে’ল ইঞ্জিন জব্দ\nবজালীৰ পাঠশালাত ‘বজালী কাৰাটে-ড’ৰ ব্যতিক্ৰমী প্ৰয়াস\nদলগাঁৱৰ চকৰাগাৱত চুৰিকাণ্ড\nGMCHত অখিল গগৈৰ মহাবিস্ফোৰণ...\nSI প্ৰশ্ন কাকত ফাদিলৰ সন্দৰ্ভত পুনৰ আটক এজন\nএঘণ্টাত গুৱাহাটীৰ পৰা ডিব্ৰুগড়লৈ! বিমানেৰে নহয়, এয়া সম্ভৱ ৰে’লেৰে\nএতিয়াৰে পৰা কোৱাৰেণ্টীনৰ সময়সীমা ২৪ ঘণ্টা…\nঅভিযোগ,তদন্ত,ৰায় যদি আপুনিয়ে প্ৰদান কৰে, তেন্তে আদালতৰ কাম কি?\nগোলাঘাটৰ মক্ৰং চাহ বাগিচাত হত্যাকাণ্ড\nবৃহস্পতিবাৰে ৰাজ্যিক কেবিনেটৰ কেইবাটাও গুৰত্বপূৰ্ণ সিদ্ধান্ত\nচৰকাৰৰ বিনা অনুমতিত তদন্ত কৰিব নোৱাৰিব CBI-এ


উমা শৰ্মা - অসমীয়া ৱিকিপিডিয়া\nধ্ৰুপদী নৃত্যশিল্পী, নৃত্য পৰিচালক, শিক্ষক\nউমা শৰ্মা (ইংৰাজী: Uma Sharma; জন্ম: ১৯৪২) হৈছে কথক নৃত্যৰ এগৰাকী ধ্ৰুপদী শিল্পী। ইয়াৰ উপৰি তেখেত এগৰাকী নৃত্যপৰিচালক আৰু শিক্ষক। নতুন দিল্লীত থকা 'ভাৰতীয় সংগীত সদন'ৰো তেখেত নেতৃত্বপ্ৰদানকাৰী। এইখন হৈছে ধ্ৰুপদী নৃত্য আৰু সংগীতৰ একাডেমী। তেখেতৰ পিতৃয়ে ১৯৪৬ চনত এই প্ৰতিষ্ঠানখন স্থাপন কৰিছিল। ধ্ৰুপদী নৃত্যৰ'নটৱাৰী' বা 'বৃন্দাবনৰ ৰাসলীলা' নামৰ এক পুৰণি শৈলী পুনৰুদ্ধাৰৰ বাবে তেখেত সৰ্বপৰিচিত। পৰৱৰ্তী পৰ্যায়ত এইটো শৈলী 'কথক'লৈ বিৱৰ্তিত হয়।\nউমা শৰ্মাৰ পৰিয়ালে বাস কৰিছিল ৰাজস্থানৰ ধোলপুৰত। অৱশ্যে ১৯৪২ চনত নতুন দিল্লীতহে উমা শৰ্মাই জন্ম লাভ কৰে। গুৰু হীৰালালজী আৰু গীৰভৰ দয়ালৰ পৰা উমা শৰ্মাই নৃত্যৰ প্ৰশিক্ষণ গ্ৰহণ কৰে। তেওঁলোক জয়পুৰ ঘৰাণাক প্ৰতিনিধিত্ব কৰিছিল। পৰৱৰ্তী সময়ত তেখেত পণ্ডিত সুন্দৰ প্ৰসাদৰ এগৰাকী শিক্ষাৰ্থী হৈ পৰে। সুন্দৰ প্ৰসাদো জয়পুৰ ঘৰানাৰে এগৰাকী নেতৃস্থানীয় শিল্পী। উমা শৰ্মাই নতুন দিল্লীস্থ ছেইণ্ট থ'মাছ স্কুলৰ পৰা পঢ়াশালীয়া শিক্ষা গ্ৰহণ কৰে। তাৰ পাছত নতুন দিল্লীৰে লেডি শ্ৰীৰাম কলেজ ফ'ৰ ৱমেনৰ পৰা স্নাতক ডিগ্ৰী অৰ্জন কৰে।\nশিল্পৰ পৰম্পৰাগত সমলৰ উপস্থাপনশৈলীৰ লগত পৰিচয় হোৱাৰ পিছত, তেখেতে বিভিন্ন থিম বা বিষয়বস্তুত নতুন নৃত্য আৰু সম্পূৰ্ণ দৈৰ্ঘ্যৰ নৃত্য-নাটক সংৰচনা কৰিছে। ইয়াৰ জৰিয়তে কথক নৃত্যৰ বিস্তৃতি বাঢ়িছে। তেখেতৰ নৃত্যনাটিকা 'স্ত্ৰী' (Woman) শক্তিশালী বিষয়গত ভাববস্তু আৰু শৈল্পিক উপস্থাপনৰ বাবে পৰিচিত।\nউমা শৰ্মাই দেশৰ প্ৰায়বোৰ ঠাইতে নৃত্য প্ৰদৰ্শন কৰিছে। ইয়াৰ লগতে দেশীয় আৰু আন্তঃদেশীয় বিভিন্ন উৎসৱ-মহোৎসৱতো তেখেতে অংশগ্ৰহণ কৰিছে। আৰৱ, নিউজিলেণ্ড, অষ্ট্ৰেলিয়া, আমেৰিকা, কানাডা, মধ্য প্ৰাচ্য, জাপান আৰু চীন দেশত তেখেতে নৃত্যৰ নিমন্ত্ৰণ ৰক্ষা কৰিছে। ভাৰতীয় সংস্কৃতি সম্পৰ্কৰ সংসদৰ এগৰাকী প্ৰতিনিধি হিচাপেও তেখেতে কিছু অনুষ্ঠানত অংশ লৈছে।\nউমা শৰ্মাই নিজৰ এখন বিদ্যালয়ত নৃত্য শিকায়। নতুন প্ৰজন্মৰ আগ্ৰহী শিল্পীসকলে এইখন বিদ্যালয়ত নৃত্য আৰু কলাৰ লগত পৰিচয় গঢ়াৰ সুযোগ পাইছে।\n১৯৭৩ চনত উমা শৰ্মা ভাৰত চৰকাৰৰ পৰা পদ্মশ্ৰী সন্মান লাভ কৰা সৰ্বকনিষ্ঠ নৃত্যশিল্পী হিচাপে পৰিগণিত হয়। ২০০১ চনত তেখেতে পদ্মভূষণ লাভ কৰে। তেখেতে সংগীত নাটক একাডেমী বঁটা আৰু সাহিত্য কলা পৰিষদ বঁটাও লাভ কৰিছে। ২০১৩ চনৰ ২৭ জানুৱাৰীত তেখেতক 'সৃজন মনিষী' উপাধি প্ৰদান কৰা হয়। কাশীৰ অখিল ভাৰতীয় বিক্ৰম পৰিষদে তেখেতক এই সন্মান প্ৰদান কৰে আৰু কথন নৃত্যলৈ আগবঢ়োৱা বৰঙনিৰ বাবে তেখেতক সন্মানীত কৰে।\n↑ 1.0 1.1 Uma Sharma Profile\n↑ Shukla, Vandana (22 Mar 2003). "Two expressions in the medium of dance". The Times of India. http://timesofindia.indiatimes.com/city/Two-expressions-in-the-medium-of-dance/articleshow/40999493.cms.\nউমা শৰ্মাৰ ৱেবছাইট\n"https://as.wikipedia.org/w/index.php?title=উমা_শৰ্মা&oldid=262115"ৰ পৰা অনা হৈছে\nএই পৃষ্ঠাখন ০৭ ফেব্ৰুৱাৰী, ২০২১ তাৰিখে ১৮:২৪ বজাত অন্তিম সংশোধন কৰা হৈছিল।


নমস্কাৰ , মই ধৰ্ষিতাই কৈছো...\nনমস্কাৰ , মই ধৰ্ষিতাই কৈছো…\nUpdated: 17-Jun-21 @ 12:58\nনমস্কাৰ , মই ধৰ্ষিতাই কৈছো….মই অপৰাধী! আপোনালোকেই সজাইছে মোক অপৰাধী। কিয়নো মোক ধৰ্ষণ কৰা হল। কিন্তু মোৰ অপৰাধ কি আছিল?\nকেৱল ধৰ্ষণেই নহয়.. বাটে পথে ওলালেই দেখোন বহুতো হাত, বহুতো চকুই খেদি ফুৰে মোক। কিয় ? মোৰ ওচৰত উপভোগৰ শৰীৰ এটা আছে নেকি। খোজ কাঢ়োতে, বাছত বহিলে..বিভিন্ন ঠাইত, বিভিন্ন সময়ত। আনকি মন্দিৰ মছজিদ গীৰ্জাঘৰতো মোৰ শৰীৰত চকুৰে ধৰ্ষণৰ চেষ্টা চলাই। সকলো সময়তে মই ধৰ্ষিত হও কাৰোবাৰ নহয় কাৰোবাৰ ওচৰত।\nবেটি বচাও, বেটি পঢ়াও, লৰাতকৈ ছোৱালী কম নহয় আদি শ্লোগান থকা পিছতো ছোৱালী সুৰক্ষিত নহয় আজিৰ দিনত। জন্মৰ পৰা বৃদ্ধ অৱস্থাৰ মৃত্যুলৈ সুৰক্ষিত নহয় এগৰাকী ছোৱালী বা এগৰাকী মহিলা। লিংগ সেয়া বুজাৰ আগতেই, আইতাকৰ দৰে এগৰাকী মহিলাকো ধৰ্ষণ কৰা হয় এইখন দেশত।\nতেন্তে অপৰাধ কাৰ!\nধৰ্ষণ কৰা নে এজনী ছোৱালী হৈ জন্ম লৈ ধৰ্ষণৰ বলি হোৱা। অন্য দেশত বহু শাস্তি বিধান আছে ধৰ্ষণ কাণ্ডৰ যাৰ বাবে এনে অপৰাধ আমাৰ দেশৰ তুলনাত বহু কম। কিন্তু এইখন দেশত…\nসেয়ে আজি কালি প্ৰায় যুৱতীৰ মুখত এক সাধাৰণ কথা হৈ পৰিছে অপৰাধৰ পিছৰ প্ৰকৃত সজ্ঞা বিচাৰি। সকলোৰে মুখত এটাই কথা অপৰাধ, এক ডাঙৰ অপৰাধ। ধৰ্ষণ কৰি হত্যা কৰাটো নহয় ছোৱালী জন্ম দিয়াটোহে ডাঙৰ অপৰাধ।\nভাৰতৰ দৰে এখন দেশত ধৰ্ষণ কৰাটো একেবাৰে সামান্য কথা। শাস্তি হিচাপেও লাভ হে হয়, জেলৰ নামত পায় বিনামূলীয়াকৈ জীৱন ভৰ খাদ্য আৰু মুৰৰ ওপৰত এখন ছাঁদ।\nকোনো কোনো লোকৰটো মানসিকতাই বহু উন্নত, সহায় কৰা দূৰৰ কথা, ওলোতাই সেই ছোৱালীৰ ওপৰত মন্তব্য,- এহঃ আমাৰ ঘৰৰ ছোৱালী নহয় বা কাপোৰ পিন্ধাৰ ঢং ছোৱা।\nতেন্তে জন্মৰ পিছতে বা নেপকিন পিন্ধি থকা নাঙঠ শব্দ আৰু লৰা ছোৱালীৰ অৰ্থ বুজি নোপোৱা কন্যা শিশুহতঁৰ দোষ কত? বাটেৰে গৈ থকা সাধাৰণ ছুৰিদাৰ কামিজ পিন্ধা যুৱতী গৰাকীৰে বাৰু দোষ কত?\nনিজ গৃহতেই সুৰক্ষিত নহয় আজিৰ কন্যা শিশু, নিকট আত্মীয় তথা কেতিয়াবা নিজ পিতৃৰ হাততেই ধৰ্ষিত হ’ব লগা হৈছে অবুজ কন্যা সকল। এনে বহু ঘটনা পোহৰলৈ আহিছে যে, নিজ মাতৃয়েই লুকুৱাই থয় পিতৃ অথবা ভাতৃয়ে প্ৰত্যেক নিশাই যে পুত্ৰীৰ দেহ উপভোগ কৰে।\nহৰিণাৰ মাংসই বৈৰী হোৱাৰ দৰে নিজৰ শৰীৰটো লৈয়ে সুৰক্ষীত নহয় কন্যা শিশু সকল। দিল্লীৰ নিৰ্ভয়া, কঠুৱাৰ আচিফা, আলিগড়াৰ টুইংকল, হাথৰছৰ বাল্মিকি পৰিয়ালৰ যুৱতীৰ দৰে দেশৰ আন বহুতো।\nকেতিয়াবা যদি নগাঁওৰ পঞ্চম শ্ৰেণীৰ ছাত্ৰী কেতিয়াবা কাৰ্বি আংলঙৰ ৫ বছৰীয়া শিশু। কৰিমগঞ্জতো দুই ভগ্নীক অকলে পাই ৰাক্ষসৰ দলটোৱে সৰ্বস্ব আজুৰিলে।\nতেন্তে ৰক্ষক কোন?\nদেশৰ আইনত সঠিক শাস্তিয়েই নাই নেকি সেই কৰ্মকাণ্ড কৰা সকলৰ বাবে.. ভুক্তভোগীক ন্যায় লাগে। চিঞৰি ভাগি পৰা কণ্ঠবোৰে পুনৰ শক্তি সঞ্চয় কৰি চিঞৰি কয় ন্যায় লাগে। কেৱল ফাঁচি বা যাৱজ্জীৱন কাৰদণ্ড লাভতো দেখোন বহু পলম হৈ পৰে।\nতেন্তে শাস্তিৰ নিম্ন মাপকাঠিৰ বাবেই দিনে দিনে বাঢ়ি গৈছে নেকি এনে নিৰ্লজ ভয়াবহ কাণ্ড। নতুন আইন প্ৰণয়ন কৰিব নোৱাৰিনে …সকলো কন্যা, ছোৱালী, যুৱতী, মহিলা, বৃদ্ধাৰ আহ্বান শুনিবনে ন্যায় দান কৰোতাই!\nতাতোকৈয়ো ডাঙৰ কথা সজাগতা। এদিন দুদিনৰ নহয় স্থায়ী সজাগতা। দেশৰ জনসাধাৰণৰ মাজত সেইটোৰেই অভাৱ। কঠুৱা কাণ্ড পাহৰণি, কিছুদিন পিছত টুইংকল পাহৰণি আৰু এতিয়া হাথৰছৰ বাল্মীকি পৰিয়ালৰ দলিত যুৱতী সকলোৰে পাহৰণি।\nকেৱল মমবাতি লৈ সমদল উলিয়ালেই ন্যায় পায়নে! দুদিনৰ চিঞৰেও ন্যায় দিয়েনে ভুক্তভোগীক! কেৱল নিজ পত্নী, ভগ্নী, জীয়ৰীয়েই প্ৰধান নেকি.. সকলোৰে বাবে সমানে ঠিয় দিলে হে ক্ষীপ্ৰতৰ হৈ উঠিব নেকি ন্যায় ব্যৱস্থা।\nসকলো পাহৰণিৰ গৰ্ভত যোৱাৰ আগতেই, পুণৰ আন এটি শিশু বা গাভৰুৰ নিথৰ দেহ পোৱাৰ আগতেই মাত দিব লাগিব সকলোৱে। সলাব লাগিব মানসিকতা। তেহে যদি এগৰাকী হলেও ৰক্ষা পৰিব কন্যা, নাৰী।\nআৰু পঢ়ক : শুই থাকোতেই স্বামীয়ে সন্তানৰ সমুখতেই হানিখুচি হত্যা কৰিলে পত্নীক\n17-Jun-21 @ 11:02


শ্ৰীদেৱীৰ দুই কন্যাৰ মাজত লাগিছে কাজিয়া! খুছিৰ সৌন্দৰ্য দেখি জ্বলিছে জাহ্নৱী কাপুৰ, তোলপাৰ ছচিয়েল মিডিয়া sridevis-elder-daughter-janhvi-kapoor-comment-after-she-saw-the-stunnig-pictures-of-her-sister-khushi-kapoor-hb– News18 assam\nHome » photogallery » lifestyle »শ্ৰীদেৱীৰ দুই কন্যাৰ মাজত লাগিছে কাজিয়া! খুছিৰ সৌন্দৰ্য দেখি জ্বলিছে জাহ্নৱী কাপুৰ, তোলপাৰ ছচিয়েল মিডিয়া\nশ্ৰীদেৱীৰ দুই কন্যাৰ মাজত লাগিছে কাজিয়া! খুছিৰ সৌন্দৰ্য দেখি জ্বলিছে জাহ্নৱী কাপুৰ, তোলপাৰ ছচিয়েল মিডিয়া\nখুছিৰ নতুন লুকে আকৰ্ষিত কৰিছে অনুৰাগীক। সকলোৱে কৰিছে প্ৰশংসা।\n| July 12, 2021, 16:56 IST\nবনি কাপুৰ আৰু শ্ৰীদেৱীৰ সৰু কন্যা খুছি কাপুৰে এণ্ট্ৰি মৰা নাই কোনো চিনেমাত। কিন্তু ছচিয়েল মিডিয়াত অত্যন্ত জনপ্ৰিয় খুছি। এক্টিভ খুছিৰ আছে ঈৰ্ষণীয় ফলোৱাৰ্ছ। মাজে মাজে শ্বেয়াৰ কৰে ফটো, ভিডিও। সম্প্ৰতি খুছিয়ে নিজৰ গ্লেমাৰ পৰিপূৰ্ণ বহু ফটো শ্বেয়াৰ কৰিছে ছচিয়েল মিডিয়াত। যি দেখি এতিয়া জ্বলিছে ভগ্নী জাহ্নৱী কাপুৰ!\nসম্প্ৰতি খুছিয়ে নিজৰ আকৰ্ষণীয় ফটো ইনষ্টাগ্ৰামত শ্বেয়াৰ কৰিছে।\nজাহুৱী-খুছিৰ সৰু খুড়াক সঞ্জয় কাপুৰ আৰু তেওঁৰ পত্নী মহিপ কাপুৰে খুছিয়ে আপলোড কৰা ফটো দেখি প্ৰশংসা কৰিছে।\nখুছিৰ এনে আকৰ্ষণৰ মাজতে ভগ্নী জাহ্নৱী কাপুৰৰ ফালেও চাইছে একাংশই!\nখুছিৰ ফেশ্বন চেন্স অত্যন্ত ভাল। ইনষ্টাগ্ৰামত ফলোৱাৰ্ছ প্ৰায় ৫ লাখ ১৮ হাজাৰ।


‘পৰিকল্পিতভাৱে হত্যা কৰা হ’ল ৰমেন বনজাঙক’, হেঙেৰাবাৰীৰ পৰিয়ালে আৰু কি ক’লে?|not-an-accident-but-an-planned-murder-alleges-deceased-excise-employees-family-who-died-in-golaghat-accident– News18 Assam\n‘গোলাঘাটত পৰিকল্পিতভাৱে হত্যা কৰা হ’ল আবকাৰী বিষয়া–কৰ্মচাৰীকেইজনক’, গুৱাহাটীৰ পৰিয়ালে আৰু কি ক’লে?\nএকাংশই সুৰা মাফিয়াৰ পৰিকল্পনা মতে হত্যা কৰাৰ সন্দেহ প্ৰকাশ কৰাৰ পিছতে একেই দাবী পৰিয়ালৰ।\nUpdated:September 26, 2019, 12:47 PM IST\nUpdated: September 26, 2019, 12:47 PM IST\nগোলাঘাটৰ মৰঙীসাৰ গাঁৱত দুৰ্ঘটনা নহয় ষড়যন্ত্ৰৰে পৰিকল্পিত ভাবে হত্যা কৰা হ’ল আবকাৰী চোৰাংচোৱা বিভাগৰ ৩ বিষয়া–কৰ্মচাৰীক! এই অভিযোগ গোলাঘাটৰ দুৰ্ঘটনাত নিহত হৰেকৃষ্ণ কুমাৰ আৰু ৰমেন বনজাঙৰ পৰিয়ালৰ। দুয়োৰে ঘৰ গুৱাহাটীত। হৰেকৃষ্ণ কুমাৰৰ ঘৰ জালুকবাৰীত আনহাতে হেঙেৰাবাৰীত ঘৰ ৰমেন বনজাঙৰ। দুয়োৰে ঘৰত বিৰাজ কৰিছে শোকাকুল পৰিৱেশ। চকুলো টুকি পৰিয়ালৰ দাবী এয়া হত্যাকাণ্ড।\nনিশা দুৰ্ঘটনাত নিহত হৈছিল আবকাৰী চোৰাংচোৱা বিভাগৰ বিষয়া চামু মাইবংচা আৰু ৰমেন বনজাং। নিশা টাটা ছুম’ আৰু ডাম্পাৰৰ মুখামুখি সংঘৰ্ষত বাহনৰ ভিতৰতে জ্বলি ভস্মীভূত হয় আবকাৰী চোৰাংচোৱা বিভাগৰ এজন বিষয়া আৰু কনিষ্টবল। দুৰ্ঘটনাৰ পিছতে ৰাজপথতে দপদপকৈ জ্বলি ভস্মীভূত হয় টাটা ছুম’খন। অগ্নিদগ্ধ গৈ মৃত্যু হয় আবকাৰী চোৰাংচোৱা বিভাগৰ বিষয়া চামু মাইবংচা আৰু কনিষ্টবল ৰমেন বনজাঙৰ। মহানগৰীৰ হেঙেৰাবাৰীৰ নৱজ্যোতি ক্লাবত ঘৰ নিহত ৰমেন বনজাঙৰ।


Tips To Relieve Skin Burn: আপোনাৰ ছাল পুৰিলে কি কি ঘৰুৱা প্ৰতিকাৰৰ জৰিয়তে ইয়াৰ চিকিৎসা কৰিব ?– News18 assam\nআপোনাৰ ছাল পুৰিছে নেকি ? চিন্তিত নহ'ব, ঘৰতে চিকিৎসা কৰিব পাৰিব ! পুৰিলে এইসমূহ ঘৰুৱা প্ৰতিকাৰ ব্যৱহাৰ কৰক...\nTips To Relieve Skin Burn. -Image/shutterstock\nTips To Relieve Skin Burn: বৈদ্যুতিক সঁজুলি (Equipment) যেনে গৰম হিটাৰ, এমৰেচন ৰড বা ষ্টেটনাৰ ব্যৱহাৰ কৰোঁতে জ্বলা-পোৰা কৰাটোও এক সচৰাচৰ সমস্যা। কিন্তু যদি ইয়াক সময়মতে চিকিৎসা কৰা নহয় (treatment) সমস্যাটো ডাঙৰ হৈ পৰে।\nLast Updated : July 13, 2021, 07:52 IST\nHome Remedies For Skin Burn: পাকঘৰত ৰন্ধাৰ সময়ত, কুকাৰৰ ভাপ, চাহৰ দ্বাৰা, গৰম পেনত হাত স্পৰ্শ কৰি বা গৰম তেল ছটিয়াই মানুহৰ ছাল প্ৰায়ে জ্বলি যায় (Skin burn)। গতিকে বৈদ্যুতিক সঁজুলি (Equipment) যেনে গৰম হিটাৰ, এমৰেচন ৰড বা ষ্টেটনাৰ ব্যৱহাৰ কৰোঁতে জ্বলা-পোৰা কৰাটোও এক সচৰাচৰ সমস্যা। কিন্তু যদি ইয়াক সময়মতে চিকিৎসা কৰা নহয় (treatment) সমস্যাটো ডাঙৰ হৈ পৰে। কেতিয়াবা পোৰাৰ ফলত পানীৰে ভৰ্তি ছালত ফোঁহা ওলায়। যেতিয়া সিহঁত ফাটি যায় আৰু যেতিয়া পোৰা ছালখন সিহঁতৰ পৰা নামি আহে, সমস্যাটো আৰু ডাঙৰ হৈ পৰে। ছাল জ্বলিলে কি ঘৰুৱা প্ৰতিকাৰ সোনকালে গ্ৰহণ কৰা উচিত হ'ব জানি লও আহক।\nপানীৰ বৰফেৰে ধুব বা প্ৰয়োগ কৰিব\nজ্বলাৰ পিছত প্ৰথম কামটো হ'ল পোৰা ছালখন ঠাণ্ডা পানীৰে ধুই দিয়া। ই সংক্ৰমণৰ আশংকা যথেষ্ট হ্ৰাস কৰে। আপুনি জ্বলা-পোৰা হ্ৰাস কৰিবলৈ বৰফ ব্যৱহাৰ কৰিব পাৰে, কিন্তু ছালত পোনপটীয়াকৈ বৰফ প্ৰয়োগ নকৰাকৈ কাপোৰত মেৰিয়াই বৰফ ব্যৱহাৰ কৰিব পাৰে। যদি আপুনি বিচাৰে তেন্তে আপুনি বৰফৰ সলনি আইচ পেক ল'ব পাৰে।\nনাৰিকল তেল প্ৰয়োগ কৰক\nপানীৰে ধোৱাৰ পিছত, পাতল হাতেৰে ছাল শুকুৱাই জ্বলা ঠাইত নাৰিকল তেল প্ৰয়োগ কৰক। ই কেৱল জ্বলা-পোৰা হ্ৰাস কৰাত সহায় নকৰে, ইয়াৰ এণ্টিঅক্সিডেণ্ট আৰু ভেঁকুৰ-প্ৰতিৰোধী গুণাগুণৰ বাবে আঘাতবোৰ দ্ৰুতভাৱে আৰোগ্য কৰাত সহায় কৰিব।\nমৌ ব্যৱহাৰ কৰক\nছাল জ্বলিলে আপুনি জ্বলা ঠাইত মৌ ব্যৱহাৰ কৰিব পাৰে। ই সংক্ৰমণৰ আশংকাও হ্ৰাস কৰে। মৌৰ সংক্ৰমণ-প্ৰতিৰোধী, প্ৰদাহ-প্ৰতিৰোধী, এণ্টিঅক্সিডেণ্ট আৰু ক্ষত নিৰাময়ৰ গুণাগুণ আছে। ইয়াৰ ব্যৱহাৰে আঘাতটো সোনকালে আৰোগ্য কৰে।\nকেঁচা আলু ব্যৱহাৰ কৰিব\nছাল জ্বলাৰ পিছত জ্বলা-পোৰা আৰু ফোঁহা সমস্যাবোৰ যথেষ্ট বিৰক্তিকৰ হয়। এই সমস্যাটো হ্ৰাস কৰিবলৈ আপুনি আলুৰ সহায় ল'ব পাৰে। ইয়াৰ বাবে, আলুবোৰ পোৰা ঠাইৰ মাজত কাটি লওক আৰু পাতল হাতেৰে ছালত ঘঁহি দিয়ক। যদি আপুনি বিচাৰে, আপুনি আলুৰ ৰস লাগাব পাৰে আৰু ইয়াক জ্বলা ঠাইত প্ৰয়োগ কৰিব পাৰে। ই জ্বলা-পোৰা হ্ৰাস কৰিব আৰু ফোঁহা প্ৰতিহত কৰিব।\nএলোভেৰা প্ৰয়োগ কৰক\nযেতিয়া ছাল জ্বলে, ইয়াক পানীৰে ধোৱাৰ পিছত শুকুৱাওক আৰু ইয়াত এলোভেৰা জেল ব্যৱহাৰ কৰক। যদি আপোনাৰ ঘৰত এলোভেৰা গছ আছে, ইয়াক সতেজকৈ কাটি লওক আৰু ইয়াৰ মণ্ড আঁতৰাওক। তাৰ পিছত ইয়াক পাতল হাতেৰে ছালত ঘঁহি দিয়ক। ই ছালত শীতলতাৰ অনুভৱ কৰিব আৰু জ্বলা-পোৰাৰ পৰা সকাহ দিব। (Disclaimer: এই প্ৰবন্ধৰ তথ্য সাধাৰণ তথ্যৰ ওপৰত আধাৰিত। নিউজ১৮ অসমে এয়া নিশ্চিত নকৰে। এইবোৰ কাৰ্যকৰী কৰাৰ আগতে সংশ্লিষ্ট বিশেষজ্ঞৰ সৈতে যোগাযোগ কৰক।)\nFirst published: July 13, 2021, 07:52 IST\nBurningHealth Tipshome remedieslifestyleSkin care


লংকা - অসমীয়া ৱিকিপিডিয়া\nলংকা বা লংকাপুৰী বা স্বৰ্ণ লংকা হৈছে ৰামায়ণ আৰু মহাভাৰত মহাকাব্যত উল্লিখিত কিংবদন্তি ৰাক্ষসৰাজ ৰাৱণৰ দুৰ্গসদৃশ নগৰ-দ্বীপ। এই নগৰ ত্ৰিকুট পৰ্বতমালা নামেৰে জনাজাত তিনিটা পৰ্বত শৃংগৰ মাজৰ এটা মালভূমিত অৱস্থিত আছিল। প্ৰাচীন লংকা নগৰখনত হনুমানে অগ্নিসংযোগ কৰিছিল বুলি বিশ্বাস কৰা হয়। ৰাৱণৰ ভায়েক বিভীষণৰ সহায়ত ৰামে ইয়াৰ অধিপতি ৰাৱণক হত্যা কৰাৰ পিছত বিভীষণক লংকাপুৰীৰ ৰাজসিংহাসনত অধিষ্ঠিত কৰা হয়। পূৰ্বৰ লংকাই বৰ্তমানৰ শ্ৰীলংকা বুলি চিনাক্ত কৰা হৈছে। তেওঁৰ বংশধৰসকলে পাণ্ডৱসকলৰ সময়ত ৰাজ্য শাসন কৰিছিল বুলি কোৱা হয়। মহাভাৰতৰ মতে, পাণ্ডৱ সহদেৱে যুধিষ্ঠিৰৰ ৰাজসূয় যজ্ঞৰ বাবে তেওঁৰ দক্ষিণৰ সামৰিক অভিযানৰ সময়ত এই ৰাজ্য ভ্ৰমণ কৰিছিল।\nৰামায়ণ আৰু মহাভাৰত উভয়ৰে মতে, লংকা আদিতে সুমালী নামৰ এজন ৰাক্ষসে শাসন কৰিছিল। পৰৱৰ্তী কালত কুবেৰে লংকা দখল কৰে আৰু যক্ষ ৰাজ্য স্থাপন কৰে। তেওঁৰ ৰাজধানী ৰাক্ষসসকলৰ দ্বাৰা সুৰক্ষিত আছিল। তেওঁৰ সতীয়া ভ্ৰাতৃ তথা ঋষি বিশ্ৰৱা আৰু সুমালীৰ জীয়ৰী কৈকেষীৰ পুত্ৰ ৰাৱণে কুবেৰৰ সৈতে দ্বন্দ্বত লিপ্ত হৈ তেওঁক লংকাৰ ৰাজসিংহাসনৰ পৰা অপসাৰণ কৰে আৰু নিজে ৰজা হয়। লংকাৰ যুদ্ধ দ্বাদশ শতিকাৰ ক্ষ্মেৰ মন্দিৰ এংকৰ ৱাটত চিত্ৰিত কৰা হৈছে। ৰাৱণৰ মৃত্যুৰ পিছত বিভীষণ লংকাৰ সিংসাহনত বহে।\nহনুমানৰ লংকা দাহন।\nহিন্দু ধৰ্মগ্ৰন্থ আৰু ৰামায়ণত উল্লেখ কৰা লংকা (ৰাৱণৰ লংকা নামেৰে জনাজাত) ভাৰত মহাসাগৰত অৱস্থিত এক বৃহৎ দ্বীপ-ৰাষ্ট্ৰ বুলি গণ্য কৰা হয়। অধ্যয়নৰ পৰা এই তথ্য পোৱা গৈছে যে ৰাৱণৰ প্ৰাসাদ অনুৰাধাপুৰৰ প্ৰথম কাশ্যপে নিৰ্মাণ কৰা ছিগিৰিয়াত অৱস্থিত আছিল কিয়নো মহাকাব্যখনে বৰ্ণনা কৰিছে যে লংকাৰ ৰাজধানী মালভূমি আৰু অৰণ্যৰ মাজত অৱস্থিত আছিল। কিছুমান পণ্ডিতে কয় যে ৫ম শতিকাৰ শ্ৰীলংকাৰ সাহিত্যকৰ্ম মহাবংশত কোৱা মতে এই ঠাইখণ্ড হৈছে শ্ৰীলংকা। অৱশ্যে ৰামায়ণত স্পষ্টকৈ কোৱা হৈছে যে ৰাৱণৰ লংকা ভাৰতৰ মূল ভূখণ্ডৰ পৰা ১০০ যোজনা (প্ৰায় ১২১৩ কিমি বা ৭৫৩.৭২ মাইল) দূৰত অৱস্থিত আছিল। সেই হিচাপত এই দ্বীপটো বৰ্তমানৰ শ্ৰীলংকাৰ দেশৰ পৰা ১৬০ কিলোমিটাৰ (১০০ মাইল) দক্ষিণ-পশ্চিমত থাকিব। কিছুমান পণ্ডিতে এই গ্ৰন্থসমূহৰ বিষয়বস্তু ব্যাখ্যা কৰি নিৰ্ধাৰণ কৰিছে যে লংকা সেই স্থানত অৱস্থিত আছিল য'ত ভাৰতৰ সময়ৰেখা বিষুৱ ৰেখা পাৰ হৈ যায়। বাল্মীকিৰ ৰামায়ণৰ সকলো সংস্কৰণৰ ভিতৰত আটাইতকৈ মৌলিক সংস্কৰণটোৱে ৰাৱণৰ লংকাৰ অৱস্থান পশ্চিম ভাৰত মহাসাগৰত থকাৰ কথা সূচিত কৰে। দৰাচলতে ই সূচায় যে লংকা ভাৰত মহাসাগৰৰ পশ্চিম অংশত বৃহৎ দ্বীপ-ৰাষ্ট্ৰ যি সাগৰত ডুব যোৱা এক পৰ্বত আৰু মালভূমিৰ মাজত আছিল।\nউনবিংশ শতিকাৰ পৰা কেইবাজনো পণ্ডিতে অনুমান কৰিছে যে ৰাৱণৰ লংকা ভাৰত মহাসাগৰত থাকিব পাৰে য'ত মালদ্বীপ এসময়ত ভাৰত মহাসাগৰত ডুব যোৱাৰ আগতে এটা ওখ পৰ্বত হিচাপে থিয় দি আছিল। এই ক্ষেত্ৰত সুমাত্ৰাও লংকা হ'ব পৰাৰ সম্ভাৱনা ব্যক্ত কৰা হৈছে।\nৰাৱণৰ লংকা আৰু ইয়াৰ ৰাজধানী লংকাপুৰীক এনেদৰে বৰ্ণনা কৰা হৈছে যি আধুনিক কালতো ইয়াক অতিমানৱীয় যেন বোধ হয়। ৰাৱণৰ কেন্দ্ৰীয় প্ৰাসাদ (মুখ্য দুৰ্গ) আছিল কেইবাটাও অট্টালিকাৰ এক বিশাল গোট যি উচ্চতাত এক যোজন (১৩ কিমি বা ৮ মাইল), দৈৰ্ঘ্যত এক যোজন আৰু যোজন প্ৰস্থত আধা যোজন।[উদ্ধৃতিৰ প্ৰয়োজন] দ্বীপটোত ত্ৰিকুট পৰ্বতমালা নামেৰে জনাজাত এক বৃহৎ পৰ্বতমালা আছিল যাৰ ওপৰতেই ৰাৱণৰ ৰাজধানী লংকা অৱস্থিত আছিল।\n↑ 1.0 1.1 Braddell, Roland (December 1937). "An Introduction to the Study of Ancient Times in the Malay Peninsula and the Straits of Malacca". Journal of the Malayan Branch of the Royal Asiatic Society খণ্ড 15 (3 (129)): 64–126.\n↑ Valmiki Ramayana 4.58.20\n↑ Valmiki Ramayana 4.58.24\n↑ Sewell, Robert; Dikshit, S. B. (31 May 1995). The Indian calendar, with tables for ... – Google Books. ISBN 9788120812079. https://books.google.com/books?id=CQ8iAVwA-yEC&pg=PA20। আহৰণ কৰা হৈছে: 26 January 2011.\n↑ "Bharath Gyan". Bharath Gyan. http://www.bharathgyan.com/geo.htm। আহৰণ কৰা হৈছে: 26 January 2011.\n↑ Valmiki's Ramayana\n↑ Vālmīki; Venkatesananda, Swami (1988-01-01) (en ভাষাত). The Concise R_m_ya_a of V_lm_ki. SUNY Press. ISBN 9780887068621. https://books.google.com/books?id=mkSzznK3VuEC.\n↑ Moor, Edward (1999). The Hindu Pantheon – Edward Moor – Google Books. ISBN 9788120602373. https://books.google.com/books?id=0A6OK9ODPTwC&pg=PA328। আহৰণ কৰা হৈছে: 2012-11-07.\n↑ Bell, Harry Charles Purvis (1998). Excerpta Máldiviana - H.C.P. Bell, Harry Charles Purvis Bell - Google Books. ISBN 9788120612211. https://books.google.com/books?id=bftD5eyU7vgC&q=Ravana+Lanka+Maldives&pg=PA141। আহৰণ কৰা হৈছে: 2012-11-07.\n↑ Purnalingam Pillai, M. S. (1993). Ravana - The Great King of Lanka - M.S. Purnalingam Pillai - Google Books. ISBN 9788120605473. https://books.google.com/books?id=6XnUgrwuqugC&pg=PA81। আহৰণ কৰা হৈছে: 2012-11-07.\n↑ "Situation of Ravana's Lamka on the Equator". The Quarterly Journal of the Mythic Society খণ্ড XVII (1). 1926. http://www.southasiaarchive.com/Content/sarf.120045/206785/004.\n↑ "Valmiki Ramayana – Sundara Kanda – Sarga 9". Sanskritdocuments.org. 2008-12-07. http://sanskritdocuments.org/sites/valmikiramayan/sundara/sarga9/sundara_9_frame.htm। আহৰণ কৰা হৈছে: 2012-11-07.\n↑ Guruge, Ananda W. P. (1991). The Society of the Rāmāyaṇa – Ananda W. P. Guruge – Google Books. ISBN 9788170172659. https://books.google.com/books?id=WWlsWQ8foNgC&pg=PT140। আহৰণ কৰা হৈছে: 2012-11-07.\n↑ Vālmīki (1976). Srimad Valmiki-Ramayana - Vālmīki - Google Books. https://books.google.com/books?id=gFJlAAAAIAAJ&q=Ramayana+Lanka+city+Yojanas+long+breadth। আহৰণ কৰা হৈছে: 2012-11-07.\n"https://as.wikipedia.org/w/index.php?title=লংকা&oldid=285802"ৰ পৰা অনা হৈছে\nৰামায়ণত বৰ্ণিত ৰাজ্য\nএই পৃষ্ঠাখন ১১ জুলাই, ২০২১ তাৰিখে ১২:৩৪ বজাত অন্তিম সংশোধন কৰা হৈছিল।


এটা সংকল্প-(নিৰুপমা ডেকা) - সাহিত্য ডট অৰ্গ\n: : : : : : : : : এটা সংকল্প: : : : : : :\nবিকলাংগ বিদ্যালয় খনৰ আবাসিক ঘৰটোলৈ গেট খন খুলি সোমাই যাওঁতে অণুৰ মনটো সেমেকি আহিল৷ কিমানদিন পিছত তাইৰ মিনু বা জনীক দেখিব তাই৷ বাহিৰত ৰৈ থকা কেইটামান শিশুৱে তাইলৈ চাই হাঁহিলে৷ পৃথিৱীৰ আটাইতকৈ নিষ্পাপ হাঁহি৷ জীৱনৰ কঠিনতাই সিহঁতক চুব পৰা নাই বাবেই এই নিৰ্মল হাঁহি শিশুৰ মুখত জিলিকে৷ প্ৰতুত্তৰত তায়ো হাঁহিলে৷ মনটো অলপ পাতল লাগিল৷ তাই বেগৰ পৰা ফোনটো উলিয়াই বিদ্যালয়খনৰ শিক্ষয়ত্ৰী তথা আবাসিক গৃহটোৰ পৰিচালিকা মিনু বাইদেউলৈ ফোন লগালে৷\n’হেল্ল বাইদেউ মই অণুলেখা’\n’অ অ অণু পালাহি নে’\nবাইদেউৰ উতৎকণ্ঠিত মাত৷\n’পালোহি মানে গেটৰ ভিতৰ সোমাই ফোন কৰিছো৷ কোন ফালে যাম? ’\n’ৰবা মই ছোবালী দুজনী পঠিয়াই দিছোঁ ’\nবাওঁফালৰ ঘৰটোৰ সন্মুখত দুজনী ছোবালী দেখি অণু নিশ্চিত হ’ল তেওঁলোকে তাইক আগুবাই নিবলৈ আহিছে৷ তাই সেইফালে খোজ ল’লে৷ ওচৰ পায়ে দুয়োজনীয় সম্ভাষণ জনাই কলে বাইদেৱে আপোনালৈ আগ্ৰহেৰে ৰৈ আছে৷ অণুৰ খোজটো গম নোপোৱাকৈয়ে খৰ হৈ গ’ল৷ তাৰ মাজতে অণুৱে গোটেই চৌহদটোত চকু ফুৰালে৷ ওহো কোনো ধৰণৰ বিশেষ সা সুবিধা ছাত্ৰ ছাত্ৰীসকলৰ বাবে চকুত নপৰিল৷ তেনেই সাধাৰণ শ্ৰেণীকোঠা আৰু আবাস সমূহ৷ দেওবাৰ বাবে নিমাওমাও হৈ আছে চৌপাশ৷\nভিতৰলৈ সোমায়ে এটা শৌচ প্ৰস্বাবৰ মিশ্ৰিত গোন্ধ তাইৰ নাকত লাগিল৷ তাইক লৈ যোৱা কোঠাটোৰ, ঠিক কোঠা বুলিলে ভুল হ’ব মাজতে পাৰ্টিচন দি ভাগ কৰা আৰু সন্মুখত খোলা, একমাত্ৰ বিছনাখনত বহি আছে মিনু বাইদেউ৷ চকুৱে চকুৱে পৰাত দুয়োৰো চকু সেমেকি উঠিল৷ অণুৱে আবেগেৰে মিনুক সাৱটি ধৰিলে৷ আৰু দুয়ো নিজকে ৰখাৰ নোবাৰি উচুপি উঠিল৷ মিনুক এৰি দি অণুৱে দেখিলে সিহঁতৰ চাৰিওফালে বহু ল’ৰা- ছোৱালী৷ তাই হাতযোৰ কৰি সম্ভাষণ জনালে৷ মুখেৰে নমস্কাৰ বুলিও কলে৷ সকলোকে একে লাগিল তাইৰ৷ বিভন্ন শাৰীৰিক অসুবিধাৰ লগত যুঁজি থকা বীৰ পুৰুষ আৰু নাৰী\n৷ মিনু বাইদেবে কলে–’ইয়াত আমাৰ একো দুখ নাই অণু৷ আমি প্ৰত্যেকেই সুখী৷ সাধাৰণ মানুহবোৰৰ স’তে আমি অলপ অসুবিধাত ভোগো৷ হীনমান্যতাৰ জ্বৰত কেঁকাও৷ ইয়াত থাকিলে কোনো কাকো হেয় জ্ঞান নকৰে৷ কাৰণ প্ৰত্যেকেই প্ৰত্যেকৰ সহায়ক হ’ব পাৰো৷ কোনো কাকো দয়া কৰিছে বুলি ভাবিবলৈ ঠাই নাই ইয়াত৷\nমই তোমাক সকলোৰে লগত চিনাকি কৰাই দিছোঁ —– এইয়া আমাৰ সুকণ্ঠি গায়িকা লিপি, এইয়া জিতা, বিএ থাৰ্ড চেম …এইয়া…..নিভা…..\nএনেদৰে আটাইবোৰৰ লগত চিনাকি পৰ্বৰ সামৰণি পৰিল৷\nমিনু বাইদেউৰ কথাৰ পিছতে লিপিয়ে কলে -’আপোনাক চকুৰে দেখাৰ সৌভাগ্য নাই যদিও মই আপোনাক মিনু বাইদেউৰ চকুৰে দেখিছো৷ তেখেতে প্ৰায়ে আপোনাৰ কথা কয়৷ কিদৰে স্কুলত মিনুবাক জোকালে ফেঁপেৰি পাতি আহে সেইবোৰ কৈ আমাক খুব হঁহুৱাই মাজে মাজে৷ ইমান মৰমিয়াল বাইদেউ এজনী আমাকো লাগে পায়৷ ’\n’অ…মিনুবাই মোৰ অঁকৰামি বোৰৰ কথা কৈ মোক চিনাকি কৰি থৈছে৷ মোৰো ভাল লাগিব তোমালোকৰ লগত সময় কটাবলৈ, আজি কিন্তু মোক গান এটা শুনাব লাগিব লিপি৷ ’\n’উম কিয় নুশুনাম, আৰু আমিও শুনিম আপোনাৰ যাদুকৰী হাতৰ লিখা কবিতা আপোনাৰ কণ্ঠত৷ প্ৰায়ে আমি শুনোঁ৷ নতুন কিবা আহিলেই মিনুবাই আমাক শুনায়৷ ’ নিভা বোলাজনীয়ে কলে৷\n’ হ’ব হ’ব আজি তোমালোকৰ স’তে উমলিম এটা তেজাল পুৱাত, হৃদয় ভৰাই গাম সুখৰ দিনৰ গান’….অণুৱে কবিতাৰ সুৰতে কলে৷\n’জানে বাইদেউ আমাৰ বৰ দুখ অ, পাৰিব জানো আমাৰ স’তে সুখ ভগাব? জীৱন আমাৰ বাবে কলংক৷ আমি একো একোটা সমাজৰ আবৰ্জনা৷ কিয় বা দেহাবোৰত আমাৰ জীৱন থাকে, দৰাচলতে আমিচোন নিজক মৃত বুলিয়েই ভাবোঁ.……………’\n’তেনেকৈ কিয় কৈছা জিতা! তোমালোকে ভাবিছা নেকি অংগ সম্পূৰ্ণ থকা সকল বিকলাংগ নহয়? সকলো থকা বোৰৰ মাজতো অন্তত এশটাত দহটা তোমালোকতৈ বেছি হাৰত বিকলাংগ হোৱা মানুহ ওলাব৷ সেইবোৰহে অপদাৰ্থ৷ তোমালোক নহয়৷ তোমালোকে এনে দুখৰ পাহাৰ আৰু যন্ত্ৰণা কঢ়িয়াই ও হাঁহিব পাৰা, সেইটো বাৰু কম ডাঙৰ কথা নে? ’\nহয়টো হয় নতুবা নহয়৷ আমাক সান্ত্বনা দিবলৈ বহুতে বহুত কথা কয় অণু, কিন্তু আমাৰ দুখবোৰৰ উপলব্ধিৰ সামৰ্থ কাৰো চাগে নহ’ব৷ কাৰণ আমাৰ সমস্যাবোৰৰ স’তে জীয়াই থকা ভুক্তভোগীজনে হে আমাক বুজিব৷’\nমিনুবাইদেৱে এটা হুমুনিয়াহ পেলাই কলে৷ ’চাচোন মোৰ ভৰি দুখন আগতকৈও অকৰ্মণ্য হৈ পৰিছে৷ হতাশ নহওঁ বুলিও হৈ পৰোঁ৷ কোনোবা এটা নহ’লে বিছনাৰ পৰা নামিব নোৱাৰা হ’লো৷ এইজনী ইৰা৷ তাইৰ মুখখন চালেই মৰম লাগি যায়৷ তাইৰ দুয়োখন হাত নায়েই৷ লগোৱা হাত দুখনে তাইৰ সৌন্দয্যক প্ৰহসন কৰে৷ প্ৰেমিকে তাইৰ বাট ভিৰ কৰে অথচ তাইৰ হাতৰ কথা গম পালেই পলায়ন কৰে …………এনে আৰু বহু কথা, বহু সপোনৰ মুখ থেকেচা নিশাবোৰৰ নিৰৱতা ভাঙি ইয়াত দুখৰ ৰোল তোলে, পিছত আহিলে শুনাম এনে বহু কাহিনী, আহিবি নহয় অণু?’\nঅণু বাকৰুদ্ধ হ’ল৷ এৰা এইষাৰে সঁচা কথা৷ কেৱল উপলব্ধিৰে কাৰোবাৰ কুৰুকি কুৰুকি খোৱা দুখবোৰ জানো দূৰ কৰিব পাৰি? সমবেদনা সূচক তাই একো কথা আৰু নকয় সিহঁতক৷ একো দিব নোঁবাৰিলেও আজি সিহঁতক অলপ হাঁহি দি যাব৷ অণুৱে তাকে ঠিক কৰি কলে –’উম আহিম মিনু বা, মই জীৱনৰ পাঠ ইয়াতে শিকিব আহিম৷ ’\nকিছু সুখৰ সময় তাইৰ গাঁৱৰ মৰমৰ মিনুবাইদেউ আৰু আন আন সকলৰ লগত কটাই অণুলেখা যাবলৈ উঠিল পুনৰ অহাৰ প্ৰতিশ্ৰুতিৰে৷\nমনত এটা দৃঢ় সংকল্প আৰু এটা ফৰকাল মন লৈ অণুই বিদাই ললে৷ যদি পাৰে এই স্কুলখনৰ সুবিধাবোৰ পোৱাই দিয়াৰ যুঁজত তাই ব্ৰতী হ’ব আগলৈ …………\nসিহঁতৰ প্ৰাপ্যৰ যুঁজত তাই সহযোগী হৈ আগুৱাব আজীৱন৷\n← =ডাইনী -(নীত কাশ্যপ)\nহেৰোৱা সুবাস -( ইন্দিৰা দিগন্ত) →


সুবোধ বিশ্বাসৰ পাছত আছুক জোকাই ল’লে এইবাৰ হিমন্ত বিশ্বই\nগণতান্ত্ৰিক আন্দোলনক দমনৰ চেষ্টা কিয়? আছুৰ সৈতে বিজেপিৰ সংঘাতৰ পৰিণাম কি হ’ব পাৰে?\nগুৱাহাটী , January 31, 2019 4:48 pm\nঅসমত নানা বিতৰ্কৰ মাজতো জাতীয়তাবাদী ধাৰাক প্ৰতিনিধিত্ব কৰি অসমীয়া জাতীয় সত্ত্বাক ধৰি ৰখাৰ চেষ্টাত ব্ৰতী হৈ থকা সদৌ অসম ছাত্ৰ সন্থা চমুকৈ আছুক অসমৰ জলন্ত সমস্যাৰ বিষয়ৰ পৰা অঁতৰাই ৰখাৰ অপচেষ্টা কৰাটো মুৰ্খামিৰ নামান্তৰ বুলিহে ক’ব পাৰি।হয়, আছুৰ ইতিহাস আন্দোলনৰ ইতিহাস। কিন্তু সেই আন্দোলনৰ ভাষা ভাৰতীয় ঐতিহ্য-পৰম্পৰা বহন কৰা অহিংসা নীতিৰে পৰিচালিত গণতান্ত্ৰিক প্ৰতিবাদৰ আন্দোলন।ক’বলৈ গ’লে আছুৰ শক্তিশালী স্থিতিৰ সেয়াও এক অন্যতম কাৰণ।\nঅসমত বিজেপিৰ উত্থানৰ আঁৰত আছুৰ ভূমিকা অনস্বীকাৰ্য। অৱশ্যে, সেয়া প্ৰত্যক্ষভাৱে নহয় যদিও পৰোক্ষভাৱে সম্পূৰ্ণ সত্য। আছুৰ ইতিহাসত যিমান আন্দোলন কৰা হৈছে তাৰ প্ৰায় সকলোখিনিয়েই তদানীত্বন শাসনাধীষ্ঠ কংগ্ৰেছ চৰকাৰৰ বিৰুদ্ধে হৈছে। সেয়েহে, কংগ্ৰেছ বিৰোধী হিচাপে আছুৰ এক প্ৰতিষ্ঠিত পৰিচয় গঢ়ি উঠিছে। আনহাতে,বিজেপিৰ সৈতে আছুৰ সম্পৰ্ক সংঘাতপূৰ্ণ নাছিল যদিও আঞ্চলিকতাবাদক নি:শেষ কৰাৰ বিজেপিৰ যি লক্ষ্য তাতেই আছুৰ লগত বিজেপিৰ সংঘাতৰ সূত্ৰপাত ঘটিছে। চাবলৈ গ’লে কংগ্ৰেছ আৰু বিজেপিৰ দৃষ্টিভংগীৰে আঞ্চলিক জাতীয়তাবাদ কোনোপধ্যেই সুৰক্ষিত নহয়।\nস্বাভাৱিকতেই নাগৰিকত্ব সংশোধনী বিধেয়ক ২০১৬’ অসমৰ আঞ্চলিক জাতীয়তাবাদৰ পৰিপন্থী। ভাৰতীয় সংবিধানৰ কাঠামোত আঘাত সনাৰ সমান্তৰালকৈ ই অসমীয়া আঞ্চলিক জাতীয়তাবাদকো সংকটৰ মাজলৈ ঠেলি দিব। অসমৰ জনসাধাৰণৰ ভীতি-শংকাক আওকান কৰি কেন্দ্ৰীয় চৰকাৰে গৃহীত কৰিব খোজা নাগৰিকত্ব বিধেয়কক লৈ এতিয়া আছু আৰু বিজেপিৰ সংঘাত বৃদ্ধি পোৱাই নহয়, বহুসময়ত দুয়োপক্ষই সন্মুখ সমৰত অৱতীৰ্ণ হোৱাও দেখা গৈছে। বিজেপিয়ে সংসদীয় ৰাজনীতিৰ সংখ্যাৰ শক্তিৰে অসমীয়া জনসাধাৰণক উপহাস কৰিবলৈ আগবাঢ়িছে। ইয়াৰ পৰিণতি এক সৰ্বনাশী গোষ্ঠী সংঘাতৰ দিশে গতি কৰিছে।\nবিজেপিয়ে আছুক লক্ষ্য কৰি লোৱাৰ উদ্দেশ্য হৈছে এই সংগঠনটোৱে সুদীৰ্ঘদিন ধৰি অসমৰ জাতীয় জীৱনক ব্যাপকভাৱে প্ৰভাৱিত কৰি আহিছে। তদুপৰি, ৰাজ্যখনৰ বিভিন্ন জলন্ত সমস্যাৰ ক্ষেত্ৰত আছুৱে গুৰুত্বপূৰ্ণ ভূমিকা পালন কৰি আহিছে। সম্পূৰ্ণ গণতান্ত্ৰিক আন্দোলনেৰে জনসাধাৰণৰ অভূতপূৰ্ব সঁহাৰি লাভ কৰা আছুৱে অসমৰ বিদেশী বহিস্কাৰৰ দাবীত কৰা আন্দোলনটোৱে সমগ্ৰ বিশ্বৰে দৃষ্টি আকৰ্ষণ কৰিবলৈ সক্ষম হৈছিল। সেই সময়ৰে পৰা আছুক অসমৰ জাতীয় জীৱনৰ প্ৰতিনিধিত্ব কৰা মূল শক্তি হিচাপে গণ্য কৰি অহা হৈছে।\nবিগত ২০১৬’ৰ বিধানসভাৰ নিৰ্বাচনত বিজেপিয়ে অসমত ক্ষমতা লাভৰ ক্ষেত্ৰত আছুৰ ভূমিকা নি:সন্দেহে প্ৰণিধানযোগ্য। পৰিৱৰ্তনৰ আহ্বানৰ প্ৰতি সঁহাৰি জনাই আছুৱেও প্ৰতিষ্ঠান বিৰোধী পক্ষত মাত মাতিছিল। আছুৰ স্থিতিৰ বাবে বিজেপিয়ে এই নিৰ্বাচনত অভূতপূৰ্ব সফলতা লাভ কৰিবলৈ সক্ষম হ’ল। তদুপৰি, এই আছুকে প্ৰতিনিধিত্ব কৰি অহা মুখ্য মন্ত্ৰী সৰ্বানন্দ সোণোৱালৰ নেতৃত্বৰ প্ৰতি আছুৰ সমৰ্থনৰ যুক্তিসংগত কাৰণো আছিল। অসমৰ দীৰ্ঘদিনীয়া বিদেশী সমস্যাটোৰ এটা সফল সমাপ্তি বিচাৰিছিল আছুৱে। কিয়নো পৰিৱৰ্তনকামী চৰকাৰখনে অসমৰ এই সমস্যাটোৰ জৰিয়তে অসমৰ সংখ্যাগৰিষ্ঠ জনসাধাৰণৰ মনক শংকিত কৰি ৰখা বিষয়টো সন্দৰ্ভত সঠিক পদক্ষেপ গ্ৰহণ কৰিব বুলিও আশা কৰিছিল।\nবিজেপিয়ে নোৱাৰিলে। অসমৰ জাতীয়তাবাদী চিন্তা চেতনাৰে পুষ্ট জনসাধাৰণক লগত লৈ আগবাঢ়িব বুলি ভবা বিজেপি থমকি ৰ’ল। হিন্দুত্বৰ এজেণ্ডাক আগবঢ়াই লৈ যাবলৈ বাঙালী হিন্দু বাংলাদেশীৰ সংস্থাপনৰ দিশত বিজেপি অধিক তৎপৰ হৈ পৰিল। বিজেপিৰ এনে কাৰ্যসূচীক আগবঢ়াই নিয়াৰ ক্ষেত্ৰত তেওঁলোকে আছুক প্ৰধান বাধা হিচাপে চিনাক্ত কৰিলে। সেয়েহে, আছুৰ শক্তি নিশকটীয়া কৰাৰ বাবে আৰম্ভ কৰা হ’ল এক কৌশলী অভিযান। প্ৰথমতে উজনি অসমৰ চিলাপথাৰত এই অভিযানৰ পাতনি মেলিলে এজন আমদানিকৃত বাঙালী নেতা সুবোধ বিশ্বাসৰ জৰিয়তে। আছুৰ কাৰ্যালয় ভাঙি বীৰত্ব প্ৰদৰ্শনেৰে যেন সকীয়াই দিলে আমি আহি আছো, আছু সাৱধান।\nসেইবাৰ বিজেপি চৰকাৰৰ মুখ্য মন্ত্ৰী তথা গৃহ মন্ত্ৰী সৰ্বানন্দ সোণোৱালে গ্ৰহণ কৰা দৃঢ় স্থিতিৰ বাবে সুবোধ সৰকাৰৰ কৌশল ব্যৰ্থ হ’ল। কিন্তু সেই অভিযান গোপনে, সন্তৰ্পণে চলি থাকিল আৰু আজি মুকলিকৈ বিজেপিয়ে আছুক প্ৰত্যাহ্বান জনাবলৈ সাজু হৈ পৰিল। এটা গণতান্ত্ৰিক পৰম্পৰাৰে ক’লা পতাকা প্ৰদৰ্শনেৰে প্ৰতিবাদ সাৱ্যস্ত কৰা আছু কৰ্মীক আৰক্ষী আৰু বিজেপি কৰ্মীয়ে আক্ৰমণৰ লক্ষ্য কৰি ল’লে। নেতৃত্বত এইবাৰ সুবোধ বিশ্বাসৰ স্থানত হিমন্ত বিশ্ব। তাৎপৰ্যপূৰ্ণভাৱে এইবাৰ পৰিস্থিতি নিয়ন্ত্ৰণ কৰিবলৈ পৰিৱেশটো মুখ্য মন্ত্ৰী সোণোৱালৰ সপক্ষে নাথাকিল। বৰঞ্চ সোণোৱালক আছু তথা অসমৰ জাতীয়তাবাদী শিৱিৰত অপ্ৰাসংগিক কৰি তোলাৰ এক ষড়যন্ত্ৰহে যেন ৰচিত হ’ল, তেনে লাগিল।\nশেহতীয়াকৈ সংঘটিত হোৱা বিজেপি-আছুৰ সংঘাতৰ বাবে চৰকাৰখনত থকা প্ৰাক্তন জাতীয়তাবাদী নেতাসকলো জগৰীয়া। আছু-সৃষ্ট অগপক ৰাজপথলৈ উলিয়াই পঠোৱাৰ পাছত এইবাৰ আছুৰ বিৰুদ্ধে লাগি পৰিছে বিজেপি।কিন্তু এই কথাও বিজেপিয়ে মনত ৰখা ভাল হ’ব যে অগপ এটা ৰাজনৈতিক দল হোৱাৰ বিপৰীতে আছু হৈছে এটা শক্তিশালী ছাত্ৰ সংগঠন। আছুক নি:শেষ কৰাটো সিমান উজু নহয়। সংকটৰ সময়ত আছুৱে অসমৰ জনসাধাৰণক লগত লৈ সদায়েই গণ আন্দোলনৰ নেতৃত্ব দি আহিছে। বিজেপিত থকা জাতীয়তাবাদী শিৱিৰৰ নেতাসকলে এইক্ষেত্ৰত মৌনতা অৱলম্বন কৰি দৰাচলতে এক আত্মঘাতী কাৰ্য কৰা যেনহে বোধ হয়। মনত ৰখা ভাল, দিন বেয়া আহিলে কাইলৈ তেওঁলোকৰ সৈতে থাকিবলৈ কোনো জাতীয়তাবাদী শক্তিয়েই সাজু নাথাকিব।\nবৰ্তমান পৰিস্থিতিত বিজেপি-আছুৰ সংঘাতে অসমৰ পৰৱৰ্তী ৰাজনৈতিক পট পৰিৱৰ্তনৰ ক্ষেত্ৰতো প্ৰভাৱ পেলাব। বিজেপিৰ যিসকল নেতাই শৰাইঘাটৰ ৰণ বা পানিপথৰ যুদ্ধৰ কথা কৈ আছে তেওঁলোকে বুজা উচিত যে সেয়া শৰাইঘাটেই হওক বা পানিপথেই হওক তাৰ নেতৃত্ব কিন্তু আছুৰ দৰে জাতীয় সংগঠনেহে দিব লাগিব। কিয়নো অসমৰ অসমীয়াই জাতীয় পৰিচয়ক বাদ দি দেচোৱালী সংস্কৃতি আকোঁৱালি ল’বলৈ কেতিয়াও বাধ্য নহয়।


অন্যান্য পিচপৰা জাতিৰ নন্ ক্ৰীমি লেয়োৰ প্ৰমাণপত্ৰ\nপ্ৰশাসনিক পৰিৱৰ্তনৰ বাবে এই সেৱাটো অস্থায়ীভাৱে বন্ধ কৰা হৈছে। সেৱাটো নতুন নিৰ্দেশনাৰ সৈতে সোনকালেই উপলব্ধ হ'ব।\nপ্ৰমাণ পত্ৰৰ বাবে আবেদন কৰা প্ৰাৰ্থীগৰাকী যদি স্বায়ত্ব শাসিত এলেকাৰ আৱাসী হয় তেন্তে, পৰৱৰ্ত্তী প্ৰক্ৰিয়া অবিহনে আবেদন জমা দিয়াৰ ৩০ দিনৰ ভিতৰত প্ৰমাণ পত্ৰ প্ৰদান কৰা হয়। এই বিষয়ে আবেদনকাৰীক এছ.এম.এছ আৰু মেইলৰ জৰিয়তে অৱগত কৰা হয়।\nপ্ৰমাণ পত্ৰৰ বাবে আবেদন কৰা প্ৰাৰ্থীগৰাকী যদি সাধাৰণ ঠাইৰ আৱাসী হয় তেন্তে, পৰৱৰ্ত্তী প্ৰক্ৰিয়াৰ বাবে নিৰীক্ষণ কৰা হ’ব। যদিহে এই নিৰীক্ষণ প্ৰক্ৰিয়া অসফল হয়, তেনেহ’লে শুধৰণি সন্দৰ্ভত যিকোনো প্ৰশ্ন আবেদনকাৰীক প্ৰেৰণ কৰা আৱশ্যক। এই ক্ষেত্ৰত আবেদনকাৰীয়ে এছ.এম.এছ আৰু মেইল লাভ কৰিব।\nযদি সকলো প্ৰক্ৰিয়া শুদ্ধ হয় তেন্তে, ৩০ দিনৰ ভিতৰত প্ৰমাণ পত্ৰৰ কাম সম্পন্ন হৈ উঠিব বুলি প্ৰাৰ্থীগৰাকীয়ে এছ.এম.এছ আৰু মেইল লাভ কৰিব।\nআবেদনকাৰীয়ে এ.আৰ.টি.পি.এছ. পোৰ্টেলৰ পৰা অনা উচ্চস্তৰীয় স্তৰৰ প্ৰমাণ পত্ৰ ডাউনল’ড কৰাটো আৱশ্যক।\nস্হায়ী বাসিন্দাৰ পত্ৰ । ২. যদি স্হায়ী বাসিন্দাৰ প্ৰমান পত্ৰ নাথাকে, তেন্তে ভোটাৰ কাৰ্ড/বিদুৎ বিল/ বেঙ্ক পাছবুক/ পঞ্জীকৃত মাটিৰ নথি/ জমাবন্দী ( বাধ্যতামূলক )\nপিচপৰা/অন্যান্য পিচপৰা জাতিৰ প্ৰমাণপত্ৰ ( বাধ্যতামূলক )\nপিতৃ মাতৃৰ আয়ৰ প্ৰমাণপত্ৰ (বাধ্যতামূলক) - (ক) চক্ৰ বিষয়াৰ দ্বাৰা (যদি পিতৃ মাতৃ খেতিয়ক হয়) (খ) কোষাগাৰ বিষয়াৰ দ্বাৰা, যদিহে আবেদনকাৰী পেঞ্চনধাৰী হয় । (গ) কাউন্সিলৰ/মৌজাদাৰৰ দ্বাৰা, যদিহে আবেদনকাৰী দৰমহাবিহীন হয় । অন্যান্য নথি যেনে- ভোটাৰ কাৰ্ড, বেঙ্ক পাছবুক\nনির্ধাৰিত সময়সীমা : ৩০ দিন\nবিধিবদ্ধ মাচুল - শূন্য\nনন ক্রিমি লেয়ার প্রমাণপত্র জারি করার জন্য সরকারী বিজ্ঞপ্তি


এজাক বৰষুণৰ অপেক্ষাত (দ্বিতীয় অধ্যায়) - ০১\n৬ মাহৰ পাছত।\nঋতু আহে, ঋতু যায়। দিনৰ পাছত দিন গৈ থাকিল। আজি ৬ মাহ হল। এতিয়া মই ঘৰৰ পৰা বহুত দূৰত। Hs ৰিজাল্ট বৰ এটা ভাল নহল। বিচৰা মতে এটা ভাল ফলাফল কৰি দেখুৱাব নোৱাৰা কাৰণে দেউতাই অন্য এখন কলেজত নাম লগাই মোক একেবাৰে হোষ্টেল লৈ পঠাই দিলে। ৰিজাল্ট বেয়া হোৱা লৈ মোৰ অলপো আক্ষেপ নাই। বেয়া নহব নো কিয় ৰিজাল্ট। পৰীক্ষাৰ আগত মোৰ জীৱনলৈ এজাক ধুমুহা আহি মোক একেবাৰে শেষ কৰি থৈ গল। মানসিভাবে যেন মই ভাগি পৰিছিলো। মা দেউতাৰ কেঁটেৰা মাত শুনি শুনি মোৰ ঘৰ খনৰ পৰা একেবাৰে আঁতৰি যাবলৈ মন গৈছিল। আৰু এতিয়া যদি ৰিজাল্ট বেয়া নহলে হেঁতেন হয়টো মই ঘৰৰ পৰা আঁতৰত থাকিব নাপালো হেঁতেন।\nএতিয়া মই অন্য এখনত কলেজৰ হোষ্টেলত থাকি ডিগ্ৰী পঢ়ি আছো। প্ৰথমে ইয়ালৈ আহি একেবাৰে ভাল লগা নাছিল। আগৰ কলেজৰ কথা মনলৈ আহিলেই কান্দি পেলাও। ওচৰত বুজনি দিবলৈও কোনো নাছিল। কাৰো লগত কথা বতৰা পাতিবলৈ নিবিচাৰোঁ। লগ বোৰ মোৰ হেৰাই গৈছিল। তাৰ পাছত মোৰ লগত থাকিবলৈ বা এজনী আহিল।পাখি নামটো। বয়সত ডাঙৰ যদিও মই তাইক নাম কাঢ়িয়ে মাতো। খুব কম দিনতে তাই মোৰ নিজৰ হৈ পৰিল।\nবহুত ভাল, মোৰ প্ৰতিটো কথাই তাই বুজি পাই। মোৰ সুখ দুখ সকলো সময়তে লগত থাকে। বহুত বুজাই মোক, মা দেউতাৰ নিচিনাকৈ। তাইৰ জীৱনটো মোৰ নিচিনাই কাহিনী ঘটিছিল। কিন্তু এতিয়া তাই আন এজনৰ লগত সম্পৰ্কত আছে। দুয়োটাই ফোনত সৰু সৰু কথাত কেতিয়াবা খুব কাজিয়া কৰে মই মনে মনে শুনি হাঁহি থাকো। পিছে কাজিয়াও যেনেকৈ কৰে মৰমো আছে দুইটাৰে। সিহঁতৰ সম্পৰ্ক দেখি কেতিয়াবা মোৰ অজানিতে চকুপানী ওলাই। কি হৈ গল মোৰ জীৱনত? কাৰোবাক পাইয়ো হেৰুৱাই পেলালো মই একমাত্ৰ ঘৰৰ কাৰণে।\nপাখি মোৰ লগত থকাৰে পৰা মই আকৌ আগৰ জীয়া জনী হৈ থাকিব ল'লো। তাইৰ শাসন, মৰম আৰু বুজনি বোৰ বৰ্ষাৰ নিচিনা।\nOh,,,,, বৰ্ষাৰ কথা কোৱাই নাই নহয়। তাইৰ hs ৰিজাল্ট বহুত ভাল হল।তাই এতিয়া তাতে পঢ়ে। তাইক শেষ বাৰৰ কাৰণে পৰীক্ষাতে লগ পোৱা তাৰ পাছৰ পৰা আৰু তাইৰ লগত কথা পতা সকলো সুবিধা নাইকিয়া হৈ গৈছিল। মই বেলেগ এখন কলেজলৈ যোৱা বুলি গম পাই তাই এদিন দেউতাৰ ফোনলৈ ফোন কৰি বহুত কান্দিছিল। কিন্তু মোৰো হাতত উপাই নাইকিয়া হল। দেউতাই জোৰ কৰি মোক এইখন কলেজত নাম লগাই দিছিল। তাৰ আগত দেউতাক কিমান কাকুতি মিনতি কৰিলো যে মই ভাল দৰে পঢ়িম,,, সকলো কথা শুনিম কিন্তু দেউতাই মোৰ কথা নুশুনিলে। এতিয়া ইয়ালৈ আহি মোৰ শান্তি। ঘৰৰ অশান্তি খিনিৰ পৰা আঁতৰি আছো। বহুত মনত পৰে বৰ্ষালৈ,,,, তাইও মোৰ ওচৰৰ পৰা নোহোৱা হৈ পৰাত মই আৰু অকলশৰীয়া হৈ গ'লো। এতিয়া মই তাইলৈ মাজে মাজে পাখিৰ ফোনৰ পৰা ফোন কৰো। কিন্তু ফোন কৰি আমাৰ কন্দাৰ বাহিৰে বেলেগ একো কথা পতা নহয়। তাইক এতিয়া লগ পাবও নোৱাৰো। আমাক হোষ্টেলৰ পৰা তেনেকৈ ক'তো যাবলৈ নিদিয়ে মাত্ৰ দেওবাৰে হে বজাৰ বা অন্য কিবা দৰকাৰী কামত কৰবাত যাবলৈ দিয়ে আৰু দেওবাৰে তাইক লগ কৰা কথা কওঁ যদিও তাইৰ কেতিয়াবা সময় সুবিধা নিমিলে। এনেকৈয়ে থাকি যায়। আজিকালি ঘৰৰ মানুহৰ লগতো মই কথা নাপাতো ফোনত, দেউতাই মোৰ ফোন টো লৈ লোৱা পাছত আৰু সেইটো ঘূৰাই নিদিলে মোক। কেতিয়াবা মায়ে পাখিৰ ফোনলৈ ফোন কৰে যদিও মই অলপ কথা পাতি কাটি দিওঁ, পাখিৰ ঘৰৰ মানুহে ফোন কৰিছে বুলি। হোষ্টেল অহাৰ পৰা ঘৰৰ কোনেও মোক এদিনো লগ ধৰিব নাহিলে। আমাৰ ঘৰৰ পৰা এইখন কলেজ বহুত দূৰ।সেইকাৰণে তেনেকুৱা কিছুমান অজুহাত উলিয়াইয়ে মা দেউতা ইয়ালৈ নাহে। হোষ্টেলত থাকিলে হেনো একো চিন্তা নাথাকে মা হঁতৰ তেনেকৈ কয়। আনকি মই যিদিনা ঘৰৰ পৰা হোষ্টেল আহিছো সেইদিনা মাৰ অলপো বেয়া লগা নাই বৰঞ্চ ভাল হে পাইছে। সেইকাৰণে মইয়ো আজিকালি মনটো অলপ ডাঠ কৰি তুলিছো। কিছুমান কথাৰ পৰা মই আজিকালি বহুত জিদ্দি হৈ গৈছো।অলপ কথাতে খং উঠে, সৰু কথাতে কান্দি দিওঁ, ডাঙৰ সৰু নাচাওঁ যুক্তি দেখুৱাই কথা কওঁ আজিকালি সেইকাৰণে মায়ে খুব বেয়া পাই মোক মুখে মুখে কথা কব লৈছো কাৰণে। মা হঁতৰ কথা ভাবি নাথাকো আজিকালি ইমান । মোৰ কথাই যেতিয়া চিন্তা নকৰে মইনো কিয় ভাবি থাকিম বুলিয়ে নিজৰ মতে চলো এতিয়া। ......\nপতককৈ বাহিৰলৈ চালো বতৰ টোৱে আজি বৰ গাজি গুমৰি আছে। বৰষুণ আহিব নেকি? এতিয়া এই নবেম্বৰ মাহত কিনো আপদিয়া বৰষুণ জাক আহিব জানো। খং হে উঠে। এতিয়া বৰষুণ খুব বেয়া পাওঁ মই। বৰষুণ জাক আহিলেই মোৰ কাৰণে যেন এসোপা মান বিষাদ লৈ আনিছে তেনেকুৱা লাহে মোৰ। খুব কান্দে অন্তৰ খনে। এদিন এইজাক বৰষুণেই মোৰ বাবে সকলো আছিল। বৰষুণত তিতাটো তেতিয়া এটা ছখ আছিল আৰু তেওঁ...........?\n" অই কি কৰি আছ"ডায়েৰীয়েই লিখি থাকিবি নে তললৈ আহিবি।"\nইফালে চালো দৰ্জা খনৰ ওচৰত পাখি ৰৈ চিঞৰি আছে।\n______ অ গৈছো ৰ" কিমান দেৰি হল অ গম পাৱ নেকি?\nপাখি______ এতিয়া সন্ধিয়া ৬ টা বাজিলে মোৰ আই।\n________ কি...... ৬ বাজিলে অথনিৰ পৰা মানে মই দায়েৰীয়েই লিখি আছিলো।\nপাখি______ আৰু কি? ইমান মাতি আছো তই শুনাই নাই। আৰু তোৰ চকুত চকুপানী যে?\n______ নাই এনেই। ডায়েৰী লিখিলে চকুপানী ওলাবই আৰু। হব ব'ল এতিয়া।\nনৱেম্বৰ মাহ চলি এতিয়া। ঠাণ্ডা পৰিছে অলপ অলপ। সদাই আমি ইমান সময়ত হোষ্টেলৰ কেইজনী মান ছোৱালী লগ হৈ হোষ্টেলৰ বাহিৰলৈ যাওঁ।ওচৰতে দোকান আছে।লগৰ বোৰে সন্ধিয়া দোকানৰ পৰা খোৱা বস্তু আনেগৈ। লগতে অলপ ফুৰাও হয়। আৰু হোষ্টেলৰ ৱাৰ্দেনেও একো নকয়। তেওঁ আমাৰ লগত খুব ভাল লগৰ নিচিনাকৈ কথা বতৰা পাতো আমি। হোষ্টেলৰ সব ছোৱালীৰ ভিতৰত মইয়েই বয়সত অলপ সৰু আৰু সৰু সৰু কথাতে কান্দি দিওঁ কাৰণে মোক ইয়াতো সবেই পোৱালি, তিকলি ধেৰ নাম দি লৈছে। ৱাৰ্দেন বাউদেৱেও মোক বহুত ভাল পাই। মা দেউতাৰ পৰা আঁতৰি আছো যদিও ইয়াত মা দেউতাৰ অভাৱ বোৰ অনুভৱ নহয়। গাত ঊলৰ কাপোৰ এখন লৈ মই বাকী কেইজনীৰ লগত ওলাই গ'লো। দোকানৰ ভিতৰত সোমাব লওঁতেই_____\nপাখি______ অই তোৰ লগৰ জনীয়ে ফোন কৰিছে। হো ল' কথা পাত।\n_______ কোন বৰ্ষা নেকি?\nপাখি_______ ওম হয়।\nঅলপ আঁতৰি আহি কথা পাতিছো।\nবৰ্ষা______ কি হল আজি অলপ দিনৰ পৰা তই যে ফোন নকৰা হ'লি? এতিয়া তোৰ লগৰ জনীৰ নম্বৰটো ছেভ কৰি থৈছিলো বুলি হে....\n______ মোৰ নিজৰ ফোন নাই তই জানই দেখোন। তোৰ লগত কথা পাতিলেই আগৰ সময় বোৰলৈ মনত পৰে সেইকাৰণে ধৈৰ্য্য ধৰি থাকো অ।\nবৰ্ষা______ মোৰো এতিয়া বহুত মনত পৰিছে সেইকাৰণে ভাবিলো ফোন এটাকে কৰো। তই গুচি যোৱাৰ পৰা মোৰো একেবাৰে লগ নাইকিয়া হৈ গল জান'!\n______ ওম ক' কি কৰিছ" এতিয়া?\nবৰ্ষা____ বহি আছো এনেই। কথা এটা নহয়.....\n______ কি কথা?\nবৰ্ষা_____ মোৰ ৰিজাল্ট দিয়া পাছতো মায়ে খবৰ এটাও নকৰিলে তোক আগতে এবাৰ কৈছিলো,,, এতিয়া কি হল কালি মা মামাৰ ঘৰলৈ নিজেই আহি কান্দি কান্দি ক্ষমা বিচাৰিছে নহয়। এতিয়া বুজি পাইছে নিজৰ ভুল বোৰ। মোক নিজৰ ঘৰলৈ যাবলৈ লগ ধৰিছিল যদিও মই নাযাওঁ বুলি ক'লো।\n_______ হে বহুত ধুনীয়া খবৰ এটা দিছ' চোন। ভালেই হল দে এতিয়া যে তেওঁ নিজৰ ভুলটো বুজি পাইছে।\nবৰ্ষা______ ওম আৰু মায়ে তোৰ কথা সুধিছিল মই কথা খিনি কৈ দিলো তোৰ,বহুত দুখ কৰিছিল।জান"! আৰু সেইদিনাও আইতাই তোৰ কথা সুধিছিল তোক বহুত দেখা নাই বুলি কান্দিছিল।\n________ ওম কি হৈ গল চা চোন পতককৈ। তই আইতাক দুখ কৰিবলৈ মানা কৰিবি।\nবৰ্ষা_____ মই কেতিয়াবা তোৰ মালৈ ফোন কৰিম বুলি ভাবো কিন্তু ভয় লাগে গালি পাৰিব বুলি।\n_______ নাই নাই তই মা লৈ ভুলটো ফোন নকৰিবি। ধেৰ যিটি কবও পাৰে তোক।মোকেই এতিয়া চিনি নোপোৱা হল। ইমান এতিয়া সৰু কথাতে । শপত! মই কেতিয়াও ভৱাই নাছিলো মোৰ মা দেউতাও যে এদিন এনেকৈ সলনি হব।\nবৰ্ষা_____ তই কান্দিছ নেকি?\nমোৰ মাত টো তাই বুজি পালে।\n______ uhu নাই কন্দা মই।\nবৰ্ষা_____ হব দে সময়ত সব ঠিক হব। দুখ নকৰিবি তই। আৰু শুন চোন কথা এটা সুধো তোক।\nবৰ্ষা_______ তোৰ এতিয়া প্ৰান্তিক দা লৈ মনত পৰে নে? তোক প্ৰান্তিক দাৰ কথা বহুত কবলৈ আছে। তই বেয়া পাৱ বুলিয়েই কোৱা নাই। তই জান' নে? তই নথকাত তেওঁ এটা এটা দিন কেনেকৈ পাৰ কৰিছে। তই ঘূৰি আহ না আকৌ তেওঁৰ ওচৰলৈ।\nকথা বোৰ শুনি মই চকুপানী ৰখাব পৰা নাই।তাইক কান্দি কান্দি কৈ আছো।\n_______ তই এতিয়াও তেওঁৰ কথা কিয় সুধি আছ"? তেওঁৰ নামটো শুনিলেই মোৰ দুখ লাগে। তেওঁক\nভাল পাওঁ মই কিন্তু কি কৰিম ,,, আকৌ যদি ঘৰত গম পাই। তেওঁৰ বাবে মোৰ অন্তৰে এতিয়াও কান্দে। বেলেগৰ সম্পৰ্ক দেখিলে মোৰ চকুপানী ওলাই এতিয়া। এদিন টো ময়ো তেনেকৈ এটা সম্পৰ্কত আছিলো। বহুত কথা অ তোক কৈ কৈ শেষ নহব।\nবৰ্ষাইও কান্দিছে শেষত।\nৰৈ আছো দুই জনী। একো কোৱা নাই।\nবৰ্ষা______ প্ৰান্তিক দা তুমি কিবা কবা নে?\nঅ শেষ। থত- মত খাই গ'লো। বৰ্ষাই আকৌ প্ৰান্তিক দাক পতককৈ ক'ৰ পৰা মাতিলে।\n________ কি হল? প্ৰান্তিক দাক ক'ৰ পৰা মাতিলি?\nবৰ্ষা______ ওম ৰ'!\n" Hey miss Jiya Boruah"\nইফালৰ পৰা ফোনত মাতিলে।\nবুকু খন ধকধক কৰিছে। প্ৰান্তিক দাৰ মাত এইটো। ফোন টো চালো। বৰ্ষালৈকে কলটো লাগি আছে। তাৰ মানে অথনিৰ পৰা আমি conference ত আছিলো। তেওঁৰ মাতটো শুনাৰ লগে লগে ফোন টো কাটি দিলো। কঁপিবলৈ লাগিছো গোটেই জনী। তেওঁৰ মাত টো শুনিয়েই আকৌ কান্দিব লৈছো।


09.02.19 Morning Assame Murli Om Shanti BapDada Madhuban\n" মৰমৰ সন্তানসকল – তোমালোকে তন - মন - ধনেৰে সঁচা আত্মিক সেৱা কৰিব লাগে , আত্মিক সেৱাৰ দ্বাৰাহে ভাৰত গ ’ ল্ডেন এজ ত ( সোণালী যুগ ত ) পৰিণত হ ’ ব ”\nনিচিন্ত হৈ থাকিবলৈ সদায় কোনটো কথা মনত ৰাখিব লাগে ? তোমালোক নিচিন্ত হৈ কেতিয়া থাকিব পাৰিবা ?\nনিচিন্ত হৈ থাকিবলৈ সদায় যাতে এইটো স্মৃতিত থাকে যে এই ড্ৰামা (নাটক) একেবাৰে এক্যুৰেট (সঠিককৈ) ৰচি থোৱা আছে। ড্ৰামা অনুসৰি যি চলি আছে সেয়া একেবাৰে এক্যুৰেট। কিন্তু এতিয়া তোমালোক সন্তানসকল নিচিন্ত হৈ থাকিব নোৱাৰা, যেতিয়া তোমালোকৰ কৰ্মাতীত অৱস্থা হ’ব, তেতিয়া তোমালোক নিচিন্ত হৈ যাবাগৈ, তাৰ বাবে যোগ বহুত ভাল হোৱা উচিত। যোগী আৰু জ্ঞানী সন্তানসকল লুকাই নাথাকে।\nপতিত-পাৱন শিৱ ভাগৱানুৱাচ। পিতাই বুজাই দিছে যে দেহধাৰী মনুষ্যক কেতিয়াও ভগৱান বুলি ক’ব নোৱাৰি। মনুষ্যই এয়াও জানে যে পতিত-পাৱন ভগৱানেই হয়। শ্ৰীকৃষ্ণক পতিত-পাৱন বুলি কোৱা নহ’ব। বেচেৰাসকল বহুত বিভ্ৰান্ত হৈ আছে। ভাৰতত যেতিয়া সূতা জোট লাগে (বিভ্ৰান্তিৰ অৱস্থা হয়) তেতিয়া শিৱবাবা আহিবলগীয়া হয়। পিতাৰ অবিহনে আন কোনেও সেই জট ভাঙিব নোৱাৰে। তেওঁৱেই পতিত-পাৱন শিৱবাবা, যাক মাথো তোমালোক সন্তানসকলেহে জানা। সেয়াও পুৰুষাৰ্থৰ ক্ৰম অনুসৰি। যদিও ইয়াত বহি আছা, নিতৌ শুনিও আছা তথাপিও এইটো কথাৰ প্ৰতি ধ্যান নাথাকে যে আমি শিৱবাবাৰ ওচৰত বহি আছো, তেওঁ এওঁৰ শৰীৰত বিৰাজমান হৈ আছে, আমাক পঢ়াই আছে, পাৱন কৰি আছে, উপায় শুনাই আছে।\nতোমালোক স্বদৰ্শন চক্ৰধাৰী হৈ ৰচোতা আৰু ৰচনাৰ জ্ঞান প্ৰাপ্ত কৰি কামক জয় কৰি জগতজীৎ হোৱা। সেয়েহে সেইজন পিতা পতিত-পাৱনো হৈ গ’ল। নতুন ৰচনাৰ ৰচোতাও হৈ গ’ল। এতিয়া বেহদৰ ৰাজ্য পাবলৈ তোমালোকে পুৰুষাৰ্থ কৰা। প্ৰত্যেকে বুজি পায় আমি শিৱবাবাৰ পৰা ৰাজ্য-ভাগ্য লৈ আছো। এয়াও যথাৰ্থভাৱে বুজিব নোৱাৰে। কোনোৱে অলপ জানে, কোনোৱেটো একেবাৰেই নাজানে। শিৱবাবাইতো কয় পতিত-পাৱন মই হওঁ। কোনোবাই আহি যদি মোক সোধে তেন্তে মই নিজৰ পৰিচয় দিব পাৰো। তোমালোককো জানো পিতাই নিজৰ পৰিচয় দিয়া নাই। শিৱবাবাই কয় মই সাধাৰণ শৰীৰত প্ৰৱেশ কৰো। এয়া সাধাৰণ শৰীৰ। বৃক্ষৰ অন্তত থিয় হৈ আছে। পতিত দুনিয়াত থিয় হৈ আছে আৰু একেবাৰে তলত তপস্যা কৰি আছে। এওঁলোককো তপস্যা শিৱবাবাই শিকাই আছে। ৰাজযোগ শিৱবাবাই শিকায়। তলত আদি দেৱ, ওপৰত আদি নাথ। তোমালোক সন্তানসকলে বুজাব পাৰা যে আমি ব্ৰাহ্মণ শিৱবাবাৰ সন্তান হওঁ। তোমালোকো শিৱবাবাৰ সন্তান কিন্তু সেইটো নাজানা। ভগৱান এজনেই, বাকী সকলো ভাই-ভাই। পিতাই কয় - মই নিজৰ সন্তানসকলকে পঢ়াওঁ। যিয়ে মোক চিনি পায় তেওঁলোককে পঢ়াই দেৱতা কৰি তোলো। ভাৰতেই স্বৰ্গ আছিল, এতিয়া নৰক। যিয়ে কামক জিনিব, তেওঁৱেই জগতজীৎ হ’ব। মই গ’ল্ডেন ৱল্ডৰ (সোণালী বিশ্বৰ) স্থাপনা কৰি আছো। অনেক বাৰ এই ভাৰত গ’ল্ডেন এজত (স্বৰ্ণিম যুগত) আছিল, তাৰ পিছত আইৰণ এজত (লৌহ যুগত) আহিল - এয়া কোনেও নাজানে। ৰচয়িতা আৰু ৰচনাৰ আদি, মধ্য, অন্তক কোনেও নাজানে। মই নলেজফুল (জ্ঞানেৰে পৰিপূৰ্ণ) হওঁ। এয়া হৈছে লক্ষ্য-উদ্দেশ্য। মই এওঁৰ সাধাৰণ শৰীৰত প্ৰৱেশ কৰি জ্ঞান দিওঁ। এতিয়া তোমালোকো পবিত্ৰ হোৱা। এই বিকাৰসমূহক জিনিব পাৰিলে তোমালোক জগতজীৎ হ’বাগৈ। ইয়াৰ বাবে সকলো সন্তানে পুৰুষাৰ্থ কৰি আছে। তন-মন-ধনেৰে আত্মিক সেৱা কৰে, পাৰ্থিৱ সেৱা নহয়। ইয়াক স্পিৰিচুৱেল ন’লেজ (আধ্যাত্মিক জ্ঞান) বুলি কোৱা হয়। এয়া ভক্তি নহয়। ভক্তিৰ যুগ হৈছে দ্বাপৰ-কলিযুগ, যাক ব্ৰহ্মাৰ ৰাতি বুলি কোৱা হয় আৰু সত্যযুগ-ত্ৰেতাক ব্ৰহ্মাৰ দিন বুলি কোৱা হয়। কোনোবা গীতাৰ পাঠক আহিলে তেওঁকো বুজাব লাগে গীতাত ভুল আছে। গীতা কোনে শুনালে, ৰাজযোগ কোনে শিকালে, কোনে ক’লে কামৰ ওপৰত বিজয়ী হ’ব পাৰিলে তোমালোক জগতজীৎ হৈ যাবা? এই লক্ষ্মী-নাৰায়ণো জগতজীৎ হৈছে নহয় জানো। এওঁলোকৰ 84 জন্মৰ ৰহস্য বুজায়। যিয়েই নহওক কিয় জ্ঞান ল’বলৈতো ইয়ালৈ আহিব লাগিব নহয় জানো। মইতো সন্তানসকলক পঢ়াও। কিন্তু তোমালোকৰ মাজতো কিছুমানে ইমানখিনি বুজি নাপায়, সেইবাবে গায়নো আছে কোটিৰ মাজত কোনোবা.................। মই যি হওঁ, যেনেকুৱা হওঁ সেয়া কিছুমানেতো5শতাংশও নাজানে। তোমালোকে পিতাক জানি লৈ সম্পূৰ্ণ ৰীতিৰে স্মৰণ কৰিব লাগে। মামেকম্(মনে মনে কেৱল মোক) স্মৰণ কিয় নকৰা? তেতিয়া এনেকৈ কয় যে বাবা স্মৃতি পাহৰি যাওঁ। হেৰ’, তোমালোকে বাবাক মনত পেলাব নোৱাৰানে। অৱশ্যে বাবাই বুজি পায় যে ইয়াৰ বাবে বহুত চেষ্টাৰ প্ৰয়োজন তথাপি পুৰুষাৰ্থ কৰাবলৈ জোৰ দি থাকে। হেৰ’ যিজন পিতাই তোমালোকক ক্ষীৰ সাগৰলৈ লৈ যায়, বিশ্বৰ মালিক কৰি তোলে, তেওঁক পাহৰি যোৱা! মায়াই পাহৰাইও নিশ্চয় দিব। সময় লাগিব। এনেকুৱাও নহয় যে মায়াইতো পাহৰাই দিবই, সেইকাৰণে ঠাণ্ডা হৈ বহি যাবা। নহয়, পুৰুষাৰ্থ নিশ্চয় কৰিব লাগে। কামৰ ওপৰত জয়ী হ’ব লাগে। মামেকম্স্মৰণ কৰিলে বিকৰ্ম বিনাশ হ’ব। যেনেকৈ তোমালোক সন্তানসকলক কওঁ তেনেকৈ কোনোবা বহুত ডাঙৰ জজ্(বিচাৰপতি) আহিলেও তেওঁকো পিতাই ‘সন্তান’ বুলিয়েই নক’ব জানো কিয়নো মই উচ্চৰো উচ্চ ভগৱান হওঁ। উচ্চৰো উচ্চ শিক্ষা ময়েই দিওঁ, প্ৰিন্স-প্ৰিন্সেচ (ৰাজকুমাৰ-ৰাজকুমাৰী) পদ পাবৰ বাবে। পিতাই কয় - মই এওঁক পঢ়াই আছো। এওঁৱেই আকৌ কৃষ্ণ হয়গৈ।ব্ৰহ্মা-সৰস্বতী, তেওঁলোকেই আকৌ লক্ষ্মী-নাৰায়ণ হ’বগৈ। এই প্ৰবৃত্তি মাৰ্গ চলি আহিছে। নিবৃত্তি মাৰ্গৰ লোকসকলে ৰাজযোগ শিকাব নোৱাৰে। ৰজা-ৰাণী দুয়োটাই লাগে। বিলাতলৈ গৈ কয় - আমি ৰাজযোগ শিকাওঁ। কিন্তু তেওঁলোকেতো সুখক কাগ বিষ্টাৰ সমান বুলি কয় তেন্তে আকৌ ৰাজযোগ কেনেকৈ শিকাব! গতিকে সন্তানসকল উৎসাহিত হোৱা উচিত। কিন্তু সন্তানসকল এতিয়াও সৰু হৈ আছে, পৈণত হোৱা নাই। পৈণত হ’বলৈ সাহস লাগে।\nপিতাই শুনায় - এইয়া হ’ল ৰাৱণৰ সম্প্ৰদায়। তোমালোকে আহ্বান কৰা - হে পতিত-পাৱন আহা। তেন্তে এইখন পতিত দুনিয়া নে পবিত্ৰ দুনিয়া? তোমালোকে বুজি পোৱা নহয় যে আমি নৰকবাসী হওঁ। এই দৈৱী সম্প্ৰদায় আছে জানো? ৰাম ৰাজ্য আছে জানো? তোমালোক ৰাৱণ ৰাজ্যৰ নোহোৱা জানো? এতিয়া ৰাৱণ ৰাজ্যত সকলোৰে আসুৰি বুদ্ধি। এতিয়া আসুৰি বুদ্ধিক দৈৱী কৰি তোলোঁতাজন কোন? এনেকৈ 4-5 টা প্ৰশ্ন সুধিলে তেতিয়া মনুষ্য চিন্তাত পৰি যাব। তোমালোক সন্তানসকলৰ কাম হৈছে পিতাৰ পৰিচয় দিয়া। বৃক্ষজোপাটো লাহে লাহে বাঢ়ে। পিছত বহুত বৃদ্ধি হৈ যাব। মায়াইও চক্ৰ লগাই একেবাৰে অধঃপতিত কৰি দিয়ে। বক্সিঙতো (মুষ্টি যুদ্ধ) বহুতৰে মৃত্যু হয়, ইয়াতো বহুতৰে মৃত্যু হয়। বিকাৰলৈ যোৱা মানেই মৃত্যু হোৱা। পুনৰ আৰম্ভণিৰ পৰা নতুনকৈ পুৰুষাৰ্থ কৰিবলগীয়া হয়। বিকাৰে একেবাৰে মাৰি পেলায়। যি অলপ মামৰ আতৰাই পতিতৰ পৰা পবিত্ৰ হৈছিল, সেই উপাৰ্জন খিনিও শেষ হৈ যায়। পুনৰ আৰম্ভণিৰ পৰা চেষ্টা কৰিবলগীয়া হয়। এনেকুৱা নহয় যে তেওঁলোকক আহিবলৈ অনুমতি দিব নালাগে। নহয়, তেওঁলোকক বুজাব লাগে যে যি অলপ স্মৰণৰ যাত্ৰা কৰিছিলা, অধ্যয়ন কৰিছিলা সেই সকলোবোৰ শেষ হৈ গ’ল। একেবাৰে অধঃপতিত হৈ পৰিলা। অৱশ্যে যদি বাৰে বাৰে অধঃপতিত হৈ থাকে তেতিয়া কোৱা হ’ব – “বাহিৰ হৈ যোৱা”। এবাৰ বা দুবাৰ ক্ষমা কৰা হ’ব। দুবাৰ ক্ষমা কৰিবলগীয়া হ’লে তাৰ পিছত মামলা হ’পলেচ (আশাহীন) হৈ যায়। আকৌ আহিবও কিন্তু একেবাৰে ডাৰ্টি ক্লাচত (নিকৃষ্ট শ্ৰেণীত)। তুলনাত্মক ভাৱে এনেকৈয়ে কোৱা নহ’ব জানো। যিয়ে একেবাৰে কম পদ পায় তেওঁলোকক কোৱা হ’ব ডাৰ্টি ক্লাচ। দাস-দাসী, চণ্ডাল, প্ৰজাৰো চাকৰ সকলো শ্ৰেণীৰে হ’বগৈ নহয় জানো। পিতাইতো জানে মই এওঁলোকক পঢ়াই আছো। প্ৰত্যেক5হাজাৰ বছৰৰ পিছত পঢ়াওঁ। তেওঁলোকে লাখ বছৰ বুলি কৈ দিয়ে। আগলৈ গৈ এইটো কথাও ক’বলৈ আৰম্ভ কৰি দিব যে যথাযথ5হাজাৰ বছৰৰ কথা। সেয়াই মহাভাৰতৰ যুদ্ধ। কিন্তু স্মৃতিৰ যাত্ৰাত থাকিব নোৱাৰে। দিনে-প্ৰতিদিনে টু লেট্(বহুত পলম) হৈ গৈ থাকিব। গায়নো আছে - বহুত গ’ল অলপ আছে….। এই সকলোবোৰ এই সময়ৰে কথা। বাকী পবিত্ৰ হ’বৰ বাবে অলপ সময় আছে। যুদ্ধ সমাগত। নিজৰ অন্তৰক সুধিব লাগে – মই স্মৃতিৰ যাত্ৰাত আছোনে? যেতিয়া কোনোবা নতুন লোক আহে তেতিয়া সন্তানসকলে ফ’ৰ্ম নিশ্চয় পূৰ কৰিবলৈ দিব লাগে। যেতিয়া ফ’ৰ্ম পূৰাব তেতিয়া তেওঁলোকক বুজাব পাৰা। যদি কোনোবাই বুজিবই নিবিচাৰে তেনেহ’লে তেওঁ ফ’ৰ্ম পূৰাবই বা কি? এনেকুৱাতো বহুত আহে। কোৱা, পিতাক আহ্বান কৰা - পতিত-পাৱন আহা তেন্তে নিশ্চয় এইখন পতিত দুনিয়া, সেইবাবেতো কোৱা যে আহি পবিত্ৰ কৰি তোলা। তাৰ পিছত কোনোবা হয়, কোনোবা নহয়। বাবাৰ ওচৰলৈ পত্ৰতো বহুত আহে। সকলোৱে লিখে শিৱবাবা ওৰফে ব্ৰহ্মা। শিৱবাবাইও কয় – মই সাধাৰণ শৰীৰত প্ৰৱেশ কৰোঁ। এওঁক 84 জন্মৰ কাহিনী শুনাও। অন্য কোনো মনুষ্যই ৰচয়িতা আৰু ৰচনাৰ আদি-মধ্য-অন্তক নাজানে। এতিয়া পিতাইহে তোমালোকক শুনাইছে। এই চিত্ৰ আদিও বাবাই দিব্য দৃষ্টি দান কৰি সকলো অংকন কৰোৱাইছে।\nবাবাই তোমালোক আত্মাসকলকহে পঢ়ায়। আত্মাসকল তৎক্ষণাৎ অশৰীৰী হৈ যায়। এই শৰীৰৰ পৰা নিজকে পৃথক বুলি বুজিব লাগে, বাবাই কয়- সন্তানসকল, দেহী-অভিমানী হোৱা, অশৰীৰী হোৱা। মই আত্মাসকলক পঢ়াওঁ। এয়া হৈছে আত্মা আৰু পৰমাত্মাৰ মেলা, ইয়াক সংগমৰ মেলা বুলি কোৱা হয়। বাকী কোনো পানীৰ গংগাই পবিত্ৰ কৰি নোতোলে। সাধু, সন্ত, ঋষি, মুনি আদি সকলোৱে স্নান কৰিবলৈ যায়। এতিয়া গংগা পতিত-পাৱনী কেনেকৈ হ’ব পাৰে? ভগৱানুৱাচ (ভগৱানে কয়)-কাম মহাশত্ৰু হয়, ইয়াৰ ওপৰত জয়ী হ’লেই তোমালোক জগতজীৎ হৈ যাবাগৈ। গংগা বা সাগৰেতো এনেকৈ নকয়। এনেকৈতো জ্ঞান সাগৰ পিতাই বুজায়, ইয়াৰ ওপৰত জয়ী হ’বৰ বাবে মামেকম্ (মনে মনে কেৱল মোক স্মৰণ) কৰা তেতিয়া তোমালোক পবিত্ৰ হৈ যাবা। দৈৱীগুণ ধাৰণ কৰা, কাকো দুখ নিদিবা। প্ৰথম নম্বৰৰ দুখ হৈছে কাম কটাৰী চলোৱা। ইয়েই আদি, মধ্য, অন্ত দুখ দিওঁতা হয়। সত্যযুগত এয়া নাথাকে। সেইখন হ’ল পবিত্ৰ দুনিয়া, তাত কোনো পতিত নাথাকেই। যেনেকৈ তোমালোকে যোগ বলেৰে ৰাজ্য লোৱা, তেনেকৈ তাত যোগ বলেৰে সন্তান জন্ম হয়। ৰাৱণ ৰাজ্যই নাথাকে। তোমালোকে ৰাৱণক জ্ব্লোৱা, গমেই নোপোৱা যে কেতিয়াৰ পৰা জ্বলাই আহিছা। ৰাম ৰাজ্যত ৰাৱণ নাথাকে। এইবোৰ অতিকৈ বুজিবলগীয়া কথা, যি পিতাই বুজাইছে। বহুত ভালকৈ বুজায় কিন্তু কল্পই-কল্পই যিয়ে যিমান পঢ়ে, সিমানেই পঢ়িব। পুৰুষাৰ্থৰ পৰা সকলো কথা গম পোৱা যায়। স্থূল সেৱাৰো বিষয় আছে, মনেৰে নহ’লে বাণীৰে, কৰ্মৰে। বাণীৰেতো বহুত সহজ। প্ৰথমতে হৈছে মনৰে অৰ্থাৎ মনমনাভৱ, স্মৃতিৰ যাত্ৰাত থাকিব লাগে। নিজকে আত্মা বুলি বুজি পিতাক স্মৰণ কৰিব লাগে। পিতাৰ পৰা শিক্ষা ল’ব লাগে।\nবহুত আছে যিয়ে পিতাক স্মৰণ কৰিব নোৱাৰে। এনেকৈ কোৱা নহ’ব যে জ্ঞানক স্মৰণ কৰিব নোৱাৰে। মামেকম্ স্মৰণ কৰিব নোৱাৰে। স্মৰণ নকৰিলে তেন্তে শক্তি কেনেকৈ পাবা। পিতা হৈছে সৰ্বশক্তিমান, তেওঁক স্মৰণ কৰিলেহে শক্তি আহিব, ইয়াকে ‘ধাৰ’ বুলি কোৱা হয়। কৰ্মৰেও কোনোবাই ভালকৈ সেৱা কৰিলে তেতিয়াও পদ পাব। কৰ্মৰেও যদি নকৰে তেন্তে কি পদ পাব। বিষয় থাকে নহয় জানো। এয়া হ’ল গুপ্ত বুজিবলগীয়া কথা। তেওঁলোকে যোগ-যোগ বুলি কৈ থাকে কিন্তু এইটো বুজি নাপায় যে যোগৰ দ্বাৰা তোমালোকে বিশ্বৰ বাদশ্বাহী (সাম্ৰাজ্য) লোৱা। যোগবলৰ দ্বাৰাই তাত সন্তান জন্ম হয়। এয়াও কোনেও নাজানে। তোমালোকক বুজোৱা হয় তথাপিও আধাকল্পৰ পিছত তোমালোক মায়াৰ বান্দা (গোলাম) হৈ যোৱা। আকৌ মায়াই তোমালোকক এতিয়াও এৰি নিদিয়ে। এতিয়া তোমালোক শিৱবাবাৰ বান্দা হ’ব লাগে। কোনো দেহধাৰীৰ বান্দা হ’ব নালাগে। ভাই-ভনী বুলিও এতিয়াহে কোৱা হয়- পবিত্ৰ হ’বৰ বাবে। আকৌ ইয়াৰো উৰ্দ্ধত যাব লাগে। ভাই-ভাই বুলি বুজিব লাগে। ভাই-ভনীৰ দৃষ্টিও নহয়। ড্ৰামা অনুসৰি যি চলে, সেয়া একেবাৰে এক্যুৰেট (সঠিক)। ড্ৰামা একেবাৰে এক্যুৰেট। পিতাতো নিচিন্ত, এওঁৰতো চিন্তা নিশ্চয় থাকিব। নিচিন্ত তেতিয়াহে হৈ থাকিব যেতিয়া কৰ্মাতীত অৱস্থা হ’ব, তেতিয়ালৈকে কিবা নহয় কিবা হৈ থাকিব। যোগ ভাল হোৱা উচিত। যোগৰ বাবে বাবাই এতিয়া জোৰ দিয়ে। ইয়াৰ বাবে কয় - বাৰে বাৰে পাহৰি যাওঁ। পিতাই অভিযোগ কৰে, যিজন পিতাই তোমালোকক ইমান খাজনা দিয়ে তেওঁক তোমালোকে পাহৰি যোৱা। পিতাই জানে কাৰ জ্ঞান আছে, কাৰ নাই। জ্ঞানী কেতিয়াও লুকাই থাকিব নোৱাৰে। তেওঁ তৎক্ষণাৎ সেৱাৰ প্ৰমাণ দিব। গতিকে এই সকলোবোৰ বুজিবলগীয়া কথা। ভাল বাৰু!\nধাৰণাৰ বাবে মুখ্য সাৰ :-\n(1) মায়াৰ বক্সিঙত (মুষ্টি যুদ্ধত) পৰাজিত হ’ব নালাগে। পুৰুষাৰ্থত ঠাণ্ডা হৈ বহি যাব নালাগে। সাহসেৰে সেৱা কৰিব লাগে।\n(2) এই ড্ৰামা এক্যুৰেট (সঠিক) ভাৱে ৰচা হৈছে, সেয়েহে কোনো কথাৰ বাবে চিন্তা কৰিব নালাগে। কৰ্মাতীত অৱস্থা প্ৰাপ্ত কৰিবলৈ এজন পিতাৰহে স্মৃতিত থাকিব লাগে, কোনো দেহধাৰীৰ বান্দা (গোলাম) হ’ব নালাগে।\nবেহদৰ বৈৰাগ্য বৃত্তিৰ দ্বাৰা সকলো মোহৰ ( আসক্তিৰ ) পৰা মুক্ত হৈ থাকোঁতা সঁচা ৰাজঋষি হোৱা\nৰাজঋষি অৰ্থাৎ এফালে ৰাজ্য আনফালে ঋষি অৰ্থাৎ বেহদৰ বৈৰাগী। যদিহে নিজৰ প্ৰতি, ব্যক্তিৰ প্ৰতি, বস্তুৰ প্ৰতি মোহ (আসক্তি) আছে তেন্তে ৰাজঋষি নহয়। যাৰ সংকল্প মাত্ৰতো অলপো যদিমোহ আছে তেওঁৰ দুই নাওঁত দুই ভৰিৰ দৰে হ’ল, তেতিয়া ইফালৰো নহ’ব আৰু সিফালৰো নহ’ব, সেইবাবে ৰাজঋষি হোৱা, বেহদৰ বৈৰাগী হোৱা অৰ্থাৎ এজন পিতা দ্বিতীয় কোনো নাই - এইটো পাঠ দৃঢ় কৰা।\nক্ৰোধ অগ্নি ৰ ৰূপ হয় যিয়ে নিজকো জ্বলায় আৰু আনকো জ্বলাই দিয়ে।


xukhdukh.com January 02, 2014 goodnews,\n১. বৰপেটাৰ বিদ্যালয় সমূহৰ উপ-পৰিদৰ্শকৰ কাৰ্যালয়ে দেখুৱালে প্ৰশংসনীয় পদক্ষেপঃ অৱসৰৰ দিনাই দহগৰাকী শিক্ষকলৈ স-সন্মানে আগবঢ়ালে প্ৰাপ্য ধনৰ আদেশ পত্ৰ।\nচান্দডুবিত পৰ্যটন মহোতসৱৰ এক দৃশ্য\n২. নৱবৰ্ষৰ প্ৰথম দিনটোতে সংসদে পাছ কৰা লোকপাল বিধেয়কত স্বাক্ষৰ কৰিলে ৰাষ্ট্ৰপতিয়েঃ লোকপাল বিধেয়ক পৰিণত হ'ল আইনত।\n৩. পহিলা জানুৱাৰীত উত্তৰ পূৱ গ্ৰন্থমেলাত অভূতপূৰ্ব জন-সমাগমঃ ৰসৰাজ, সুধাকণ্ঠৰ ৩ হাজাৰ বৰ্গফুটৰ বিশাল অভিনৱ প্ৰতিচ্ছবি হ'ল উন্মোচিত। একে দিনাই ২৫ লাখ টকাৰ গ্ৰন্থ বিক্ৰীঃ বাৰখনকৈ গ্ৰন্থ হ'ল উন্মোচিত।\n৪. গুৱাহাটীত উন্মোচিত হ'ল নীলমণি সেন ডেকা সম্পাদিত "অসম বিধানসভাত মুখ্যমন্ত্ৰী তৰুণ গগৈ": মুখ্যমন্ত্ৰী গগৈক অসমীয়া মানুহৰ প্ৰতি দায়বদ্ধতা থকা ব্যক্তি বুলি মন্তব্য কৰিলে বিশিষ্ট সাংবাদিক ধীৰেন্দ্ৰনাথ চক্ৰৱৰ্তী।\n৫. দুৰ্নীতিৰ অভিযোগত বিবদমান হৈ থকা ভাৰতীয় বায়ু সেনা বাহিনীলৈ ভি ভি আই পি যোগানৰ ৩৬০০কোটি টকীয়া চুক্তি আগষ্টা-ৱেষ্টলেণ্ডৰ সৈতে অৱশেষত বাতিল কৰিলে ভাৰতে।\n৬. কালিৰ দিনটো উত্তৰ পূৱ গ্ৰন্থমেলাত "শিশুৰ দিন" ৰূপে কৰা হয় পালনঃ অষ্ট্ৰেলিয়াত অনুষ্ঠিত এছিয়া পেছিফিক বিশেষ অলিম্পিকত পদকপ্ৰাপ্ত কিশোৰ-কিশোৰী সকলক জনোৱা হয় সম্বৰ্ধনা।\n৭. কাৰ্টুনিষ্ট নৱপ্ৰতিম দাস সম্পাদিত শিশু কমিকছ আলোচনী "কণকণ" উন্মোচনৰ সুখবৰঃ উন্মোচন কৰিলে সাহিত্যিক অতুলানন্দ গোস্বামীদেৱে।\n৮. পহিলা জানুৱাৰীত উলাহত বুৰ গ'ল তেজপুৰবাসীঃ মহাভৈৰৱ মন্দিৰ প্ৰাংগনত ৰং তুলিকাৰে গঁড় হত্যাৰ বিৰুদ্ধে জনালে অভিনৱ প্ৰতিবাদ তথা কৰিলে সজাগতা সৃষ্টিৰ চেষ্টা।\n৯. নৱবৰ্ষত অসমবাসীলৈ মুখ্যমন্ত্ৰীয়ে দিলে বহু প্ৰতিশ্ৰুতি উপহাৰঃ থলুৱা সম্পদৰ সদ-ব্যৱহাৰ, গঁড় হত্যা ৰোধ কৰা, গ্ৰামাঞ্চলত নিয়োগ সৃষ্টিৰ বাবে নিগম, যুৱ উন্নয়ন পৰিষদ, শিশু উন্নয়ন পৰিষদ গঠনৰ প্ৰস্তাৱ। সকলোৰে বাবে পেঞ্চন, সময়ৰ লোকেল জ'ন প্ৰৱৰ্তনৰ পৰিকল্পনা, কৃষকৰ বাবে নতুন নতুন বজাৰ স্থাপন কৰাৰ পৰিকল্পনাৰ কথা কৰিলে প্ৰকাশ।\n১০. মুকাভিনয় শিল্পী বিজিত কুমাৰ দাস ভাৰতীয় সাংস্কৃতিক মন্ত্ৰণালয়ৰ ২০১২-১৩বৰ্ষৰ কেন্দ্ৰীয় জলপানিৰ বাবে নিৰ্বাচিত হৈ শিৱসাগৰলৈ কঢ়িয়ালে গৌৰৱঃ ভাৰতৰ মাত্ৰ চাৰি গৰাকী মুকাভিনয় শিল্পীলৈ এই বৰ্ষত এই জলপানি আগবঢ়োৱা হৈছে।\n১১. প্ৰচণ্ড শীতকো নেওচি কলাইগাঁৱত অনুষ্ঠিত হ'ল বহুভাষিক কবি সন্মিলনঃ সমন্বয় বতৰা কঢ়িয়াই তিনি কুৰি কবিয়ে বাচকবনিয়া কবিতাৰে জনালে নৱবৰ্ষক আদৰণি।\n১২. ভাৰত সেৱাশ্ৰমে বঙাইগাঁৱত ৩০গৰাকী আৰ্থিকভাৱে পিছপৰা হাইস্কুল শিক্ষান্ত পৰীক্ষা দিব লগা ছাত্ৰ-ছাত্ৰীলৈ টেষ্ট পেপাৰ বিতৰণ কৰাৰ প্ৰশংসনীয় পদক্ষেপৰ সুখবৰ।\n১৩. ক্ৰান্তিকাল প্ৰকাশনৰ "সাহিত্য সন্মান" এই বৰ্ষৰ বাবে আগবঢ়াইছে কবি সনন্ত তাঁতিলৈ।\n১৪. পুৰণিগুদামত ডেৰশ বছৰীয়া জয়ন্তী উপলক্ষে লক্ষ্মীনাথ বেজবৰুৱা সোঁৱৰণী বক্তৃতানুষ্ঠানৰ আয়োজনৰ সুখবৰঃ অহা ৫জানুৱাৰীত হব এই অনুষ্ঠান।\n১৫. আৰম্ভ হৈছে চতুৰ্থ বাৰ্ষিক চানডুবি পৰ্যটন উতসৱঃ সাংস্কৃতিক সম্পদৰ প্ৰদৰ্শনেৰে এই উতসৱ চলিব অহা পাঁচ জানুৱাৰী পৰ্যন্ত।\n১৬. গুৱাহাটীৰ ভগৱতীপ্ৰসাদ বৰুৱা ভৱনত উন্মোচিত হ'ল শিল্পী ডলী দাসৰ "অসমীয়া লোকগীত আৰু দেহবিচাৰ গীত" শীৰ্ষক গীতৰ পুথি। ইংৰাজী আৰু হিন্দীলৈও গীতৰ কথা পুথিখনিত লিপ্যন্তৰ কৰা হৈছে।\n১৭. নৱবৰ্ষত অসমৰ কুকিলকণ্ঠী গায়িকা দীপালী বৰঠাকুৰলৈ ডঃ অমৰজ্যোতি চৌধুৰীয়ে উচৰ্গা কৰিলে কবিতা আবৃত্তিৰ শ্ৰব্য সঁফুৰা "ধ্বনি": "সবিনয়" নামৰ সংস্থাই নিৰ্মাণ কৰি উলিয়াইছে এই এলবামটি।\n১৮. বিশাল প্ৰকাশনৰ দ্বাৰা প্ৰকাশিত পদুমী গগৈৰ "বীৰাংগনা" আৰু ডঃ দীনেশ চন্দ্ৰ গোস্বামীৰ "প্ৰশ্নৰ সন্ধানত বিজ্ঞানৰ কেতবোৰ উত্তৰ" শীৰ্ষক দুখনকৈ গ্ৰন্থ বুধবাৰে গুৱাহাটী প্ৰেছ ক্লাৱত হ'ল উন্মোচিত।\n১৯. মুম্বাইৰ আদৰ্শ হাউচিং কেলেংকাৰী বিষয়ক তদন্ত কমিটিৰ প্ৰতিবেদনক খাৰিজ কৰাৰ বাছত পুনৰ বিবেচনাৰ বাবে গ্ৰহণ কৰিলে মহাৰাষ্ট্ৰৰ কেবিনেটঃ দোষী বিষয়াৰ বিৰুদ্ধ তদন্ত হব বুলি কৰিলে ঘোষণা।\n২০. দিল্লীত অৰবিন্দ কেজৰীৱাল নেতৃত্বাধীন আম আদমী পাৰ্টি আজি মুখামুখি হৈছে আস্থা ভোটৰঃ বিনাচৰ্তে দিয়া কংগ্ৰেছ দলৰ সমৰ্থনৰ ফলত সংখ্যালঘু চৰকাৰখন বাচি থকাৰ পূৰ্ণ সম্ভাৱনাৰে আজি হব ভোটদান।\nBy xukhdukh.com on January 02, 2014


এটুকুৰা ৰুটিৰ কাহিনী- মৃদুল নাথ – ফটাঢোল\nMay 3, 2022 দৈনন্দিন\nএটুকুৰা ৰুটিৰ কাহিনী- মৃদুল নাথ\nদুখোজ আগবাঢ়িয়ে বৰুৱা ৰৈ গ’ল। যাত্ৰা কৰাৰ সময়ত পিছফালৰ পৰা মাত দিলে অমংগল হয় বুলি বৰুৱাই ভবাই নহয় অন্তৰেৰে বিশ্বাস কৰে। মুখৰ অসন্তুষ্টিৰ চিন লুকুৱাই বৰুৱাই ঘূৰি চাই ক’লে,\n: আজি অফিচৰ পৰা অলপ সোনকালে আহিব। কাম আছে আপোনাৰ।\n: কৰবালৈ যাবা?\n: সন্ধিয়া লেডিজ ক্লাবৰ মিটিং আছে। একেবাৰে ডিনাৰ কৰি আহিম। মাজনীক এপাক ফুৰাই অনাৰ পাছত ইভিনিং স্নেকচৰ পৰা ডিনাৰ লৈকে আজি সকলোখিনি আপুনিয়ে ৰেডি কৰিব লাগিব।\nবৰুৱানীৰ কথা ঘৰখনত শিলৰ ৰেখা। ‘হাকিম লৰিলেও হুকুম নলৰে’ কথাষাৰ বহু সংসাৰী মানুহৰ ‘ঘৰ ঘৰ কি কাহানি’, বৰুৱাৰ ঘৰখনো ব্যতিক্ৰম নহয়। বৰুৱাই একো নক’লে, মাথো সন্মতিসূচক ভাবে মূৰটো দপিয়াই অফিচলৈ বুলি আগবাঢ়িল। পিছফালৰ পৰা দিয়া মাতষাৰ যে অমংগলৰ চিন সেই কথাষাৰে বৰুৱাক ৰাস্তাত আমনি দিব ধৰিলে।\nঅফিচ পায়ে বৰুৱাই হৰেণক কাঢ়াকৈ চাহ একাপ দিবলৈ ক’লে।বৰুৱাই চাহ সাধাৰণতে কমেই খায়। হৰেণ অলপ আচৰিত হ’ল যদিও বৰুৱাৰ মুখমণ্ডলৰ বৰণ আৰু কপালত থুপ খাব খোজা ৰেখা বোৰ দেখি একো সুধিবলৈ সাহ নকৰিলে।\nবৰুৱাৰ টেবুলত পাঁচটাকৈ ফাইল, প্ৰতিটোৰে ওপৰত হালধীয়া ষ্টিকাৰ, য’ত ডাঙৰ ডাঙৰকৈ লিখা আছে ‘মষ্ট আৰ্জেন্ট’।\nচাহকাপত চুমুক দি বৰুৱাই চিন্তা কৰিবলৈ ধৰিলে। কথাবোৰ আগৰ দৰে হোৱা হেঁতেন বৰ বিশেষ চিন্তাৰ কথা নাছিল। সন্ধিয়া মাজনীক ফুৰাবলৈ নি ৰেষ্টোৰেণ্টত ইভিনিং স্নেকচেৰে উদৰ পুৰাই ঘূৰি আহোঁতে ডিনাৰ পাৰ্চেল লৈ আনিব পৰা গ’ল হেঁতেন। বৰ্তমান পৰিস্থিতি ইয়াৰ অনুকুল নহয়। যোৱা সপ্তাহত মাজনীৰ ফুড পয়েজনিং হোৱাৰ পাছৰে পৰা তাইৰ বাহিৰত খোৱা মানা। তাৰোপৰি ৰাতি অকল ৰুটি সব্জি হে খাবলৈ দিছে। অৱশ্যে ইভিনিং স্নেকচৰ বাবে বিশেষ সমস্যা নহয়, কৰ্ণফ্লেস্কচ আৰু গাখীৰেৰে কাম চলাব পৰা যাব। সমস্যা হ’ল ৰুটি কেইখনক লৈ, আজিলৈকে বৰুৱাই সেয়া গোলাকাৰ আকৃতি দিব পৰা নাই। ৰুটি কেইখন গোলাকাৰ নহ’লে মাজনীয়ে ৰুটিৰ ফালে নাচাবই চাগে!দৃশ্যটো কল্পনা কৰি মাজনীৰ মেমেৰামুৱা মুখখন দেখি বৰুৱাৰ বেয়া লাগিল। হঠাতে বৰুৱাৰ মনত খেলালে, ৰুটিকেইখনক সঠিক আকৃতি দিবলৈ ডাঙৰ ষ্টীলৰ বাটিটোৰ সদব্যৱহাৰ কৰিলেই সমস্যাৰ সমাধান হৈ যাব। এইবাৰ বৰুৱাৰ মনটো ভালেখিনি ফৰকাল লাগিল। এবাৰ বাথৰুমলৈ গৈ মুখ হাত ভালকৈ ধুই অলপ ফ্ৰেশ হৈ ফাইলটোৰ কামত ধৰা ভাল হ’ব। বৰুৱা বাথৰুমলৈ বুলি দুখোজ দিওঁতেই পিছফালৰ পৰা হৰেণে মাত দিলে,\n: বৰুৱা চাৰ, শুনকচোন….\nবৰুৱাৰ এইবাৰ টিঙিচকৈ খংটো উঠিল।\n:হেৰৌ, কিমানবাৰ কৈছোঁ তোক পিছফালৰ পৰা নামাতিবি, একমিনিট ৰলেই মোক সন্মুখৰ পৰা মাত দিব পাৰ।\n: নহয় মানে চাৰে আপোনাক মাতিছিল, আৰ্জেন্ট।\n: চাৰক কৈ দেগৈ যা, সদ্যহতে বাথৰুমলৈ যোৱাটোহে মোৰ বাবে বেছি আৰ্জেন্ট।\nবৰুৱাই ভোৰভোৰাই বাথৰুমলৈ আগবাঢ়িল।হৰেণে বুজিলে, আজি বৰুৱা ছাৰৰ পৰা অলপ আঁতৰি থকাই ভাল হ’ব।\nবাথৰুমৰ পৰা বাহিৰে বাহিৰে বৰুৱা বছৰ কেবিনলৈ গ’ল।\n: গা বেয়া নেকি আপোনাৰ?\n: নাই নহয়তো, এই হৰেণে কিবা লগালে হবলা?\n: নাই, তেনে নহয়। ঘৰুৱা সমস্যা অলপ হৈ আছে, মই চম্ভালি ল’ম।\n: বাৰু বাৰু, বেছি ষ্ট্ৰেছ নল’ব।আপোনাৰ টেবুলত থকা ফাইল কেইটা খুব আৰ্জেন্ট। সোনকালে ক্লীয়াৰ কৰাটো দৰকাৰ।\n: চেষ্টা কৰিম বাৰু।\nবৰুৱাই উভতি দুখোজ দিছেহি, তেনেতে বছে পিছফালৰ পৰা আকৌ মাতিলে,\n: বৰুৱা শুনকচোন…\nবৰুৱাই বিৰক্তিত নাক মুখ কোচাই ঘূৰি ক’লে,\n: অহা সপ্তাহত মই নাথাকিম, ছুটীত যাম। তাৰ আগতে ভাল্ভ আৰু ইন্সট্ৰুমেন্ট কেবুলৰ অৰ্ডাৰ দুটা হ’ব লাগিব যেনেতেনে।\n: হৈ যাব ছাৰ।\nবৰুৱা আৰু নৰল, চিধাই গৈ টেবুলৰ ফাইল এটা খুলি কম্পিউটাৰটোৰ লগত ব্যস্ত হৈ পৰিল।\nআবেলি ঠিক পাঁচ বজাতে কাম সামৰি বৰুৱা চকীৰ পৰা উঠা দেখি অফিচ বয় হৰেণ আচৰিত হ’ল। যদিও পাঁচ বজাতে অফিচ ছুটী হয়, বৰুৱা ইমান সোনকালে অফিচ এৰা ভকত নহয়। ফলস্বৰূপে হৰেণো লগতে হামিয়াই হিকুটিয়াই থাকিব লাগে। আজি বৰুৱাই সোনকালে অফিচ সামৰা দেখি হৰেণে ভালেই পালে। বৰুৱাই তামোল খাই ভাল পায়। যোৱাৰ সময়ত হৰেণে নিজলৈ বুলি ৰাখি থোৱা তামোল খন বৰুৱাক যাঁচিবলৈ মন গ’ল। বৰুৱা দুৱাৰমুখলৈ বুলি দুখোজ দিওঁতেই পিছফালৰ পৰা হৰেণে মাত দিলে,\n: বৰুৱাছাৰ শুনকচোন….\nচৰম বিতৃষ্ণাত বৰুৱাই ঘূৰি চাই ক’লে,\n: এইবাৰ আকৌ কি হ’ল?\nবৰুৱাৰ ৰূপ দেখি আগবঢ়াই দিয়া তামোলখন হাততে ৰাখি সেপ ঢুকি হৰেণে কোনোমতে ক’লে,\n: আপোনালৈ এয়া তামোল….\n: তয়ে খা।\n: হ’ব বাৰু… নালাগে… গুড নাইট ছাৰ।\nঘৰলৈ আহি বৰুৱাই কলিং বেলটো বজাবলৈ লওঁতেই বৰুৱানীয়ে দৰ্জাখন খুলি দিলে। মানুহজনীৰ গালত প্ৰসাধনৰ মৃদু প্ৰলেপ। কিছু সময় বৰুৱাই মানুহজনীৰ মুখলৈ চাই ৰ’ল।\n: ইয়াতে থাকিব নে ভিতৰলৈ সোমাব?\n: মই অহা কেনেকৈ গম পালা? কলিং বেল বজাব নাপালোৱে চোন..\n: আপুনি অহাৰ বতৰা বতাহে দিলেহি মোক… হ’বনে ইয়াতকৈ ৰোমান্টিক কিবা শুনিবলৈ মন আছে?\n: হ’ব হাঁহিব নালাগে, বাৰ বছৰ পুৰণা গাড়ীখনৰ ব্ৰেক মৰা শব্দটো এক কিলোমিটাৰ দূৰতে ধৰিব পাৰি।\nবৰুৱাৰ মুখৰ হাঁহি নিমিষতে নোহোৱা হ’ল। ভিতৰলৈ সোমাই ফ্ৰেশ হৈ আহি বৰুৱা মাজনীৰ কাষত বহিল, মাজনী ভিডিঅ’ গেম খেলাত ব্যস্ত। মাজনীৰ মূৰত হাত বুলাই মৰম কৰিলে। মাজনীয়ে হাঁহি এটা মাৰি দেউতাকৰ বুকুত সোমাল। এই সময়খিনিত বৰুৱাই দিনটোৰ সমস্ত ক্লান্তি পাহৰি যায়।\n:শুনক, মই আটা মাৰি থৈ দিছোঁ। পনীৰৰ সব্জি দিনৰে ফ্ৰীজত থৈ দিয়া আছে, গৰম কৰি ল’ব। ৰুটি কেইখন বনাই ল’ব পাৰিব নহয়?\n:পাৰিম দিয়া।মেনেজ কৰি ল’ম।তোমাৰ সময় হ’ল যদি ক্লাবত ড্ৰপ কৰি আমি ফুৰি আহোঁ।\nবৰুৱানীক ক্লাবৰ মুখতে নমাই দি বৰুৱা মাজনীক লৈ ওলাই গ’ল। ৰাস্তাত মাজনীয়ে ইটোৰ পিছত সিটো বেবেৰিবাং প্ৰশ্ন সুধি যায়, বৰুৱাই উত্তৰ দি যায়। লাহে লাহে আকাশ হেঙুলীয়া হয়, এটা সময়ত আন্ধাৰ নামি আহে। ঘৰমুৱা পখীৰ দৰে দুয়ো উভতি আহে। এই সময়খিনি বৰুৱাই সাধাৰণতে আনৰ লগত বাগবতৰা কৰিব নিবিচাৰে।\nঘৰ সোমাই হাত ভৰি ধুই মাজনী পঢ়া টেবুলত বহে, বৰুৱা পাকঘৰত সোমায়।গাখীৰ অলপ গৰম কৰি কৰ্ণফ্লেস্কৰ লগত মাজনীক খাবলৈ দিয়ে, তাই আপত্তি নকৰে। বৰুৱাই স্বস্তিৰ নিশ্বাস পেলায়।\n:দেতা ভোক লাগিছে।\nমাজনীৰ এষাৰ মাততে পঢ়ি থকা আলোচনী খন থৈ বৰুৱা বিচনাৰ পৰা জাপ মাৰি চিধাই পাকঘৰত সোমাল। ফ্ৰীজৰ পৰা পনীৰৰ সব্জিখিনি উলিয়াই গৰম হ’বলৈ দি বৰুৱাই বেলনাখন বিচাৰিবলৈ ধৰিলে।নাই, কতো বিচাৰি পোৱা নাই। হাতত মাৰি থোৱা আটাৰ লোডাটো পিটিকি পিটিকি বৰুৱাই এবাৰ ভাবিলে, মানুহজনীক ফ’ন কৰি সোধা যাওক। কিন্তু নোৱাৰিলে, নিজৰ পাকঘৰত বস্তু এপদ বিচাৰি উলিয়াব নোৱৰা কথাটো যিমান লাজৰ কথা, তাতকৈ লাজৰ কথা সেয়া মানুহজনীক ফ’ন কৰি সোধাটো। কিন্তু বৰুৱাই মানক বা নামানক, দৰাচলতে লাজতকৈ বেছি জাগ্ৰত হোৱা তেওঁৰ ‘মেল ইগ’ টোৱে ফ’নটো কৰাত বেছি হেঙাৰ হৈ উঠিছিল। এইবাৰ বৰুৱাৰ মনত অদ্ভুত জেদ এটা আহি সোমালহি, তেওঁ ৰুটি বনাইহে এৰিব, তাকো গোলকৈ। মাজনীৰ ভোক লাগিছে। পাকঘৰত ইটোৰ পিছত সিটো বস্তু লুটিয়াই শেষত এটা কাম কৰিলে। লোহাৰ কেৰাহী এটা লৈ ভালকৈ মোহাৰি লুটিয়াই দি তাৰ ওপৰত আটাৰ লাৰু এটা লৈ পিটিকি পিটিকি চেপেটা কৰি যিমান পাৰি গোলাকাৰ আকৃতি দিবলৈ চেষ্টা কৰিলে। অলপ চেষ্টাৰ পাছত ষ্টীলৰ বাটিটোৰে ধুনীয়াকৈ কাটি উলিয়ালে। হাতত গোলাকাৰ ৰুটিখন লৈ বৰুৱাই সন্তুষ্টিৰ হাঁহি মাৰিলে। একেটা পদ্ধতিৰে বৰুৱাই আৰু তিনিখন ৰুটি বনাই পেলালে।মাজনীয়ে খালে এখন বা খুব বেছি আৰু এটুকুৰা খাব। ৰৈ যোৱা খিনিৰে বৰুৱাৰ হৈ যাব। মাজনীয়ে ঘিউ বৰ ভাল পায়। ৰুটি কেইখন ভাজোতে ৰুটিৰ ওপৰত এচামুছ ঘিউ ঢালি দিলে, ঘিউৰ গোন্ধটো আহি বৰুৱাৰ নাকত লাগিল।\nমাজনীয়ে আজি দুখন ৰুটি খাই আৰু বিচাৰিলে।আনকালে তাই খুব বেছি ডেৰ খন ৰুটি খায়। তিনি নম্বৰ ৰুটিখনৰ আধা খাই মাজনীয়ে ক’লে,\n: দেতা, বহুত টেষ্টি হৈছে ।তুমি মাজে মাজে মোক ৰুটি বনাই দিবা দেই।\nমাজনী খাই উঠি শুবলৈ গ’ল।ৰৈ যোৱা এটুকুৰা ৰুটিৰে বৰুৱাৰ পেট নভৰিব। তাতে ঘিউৰ গোন্ধই গোটেইখন আমোলমোলাই আছে। বৰুৱাই হাতত আটাৰ লাৰু এটা লৈ কেৰাহীটো পুনৰ লুটিয়াই দিলে\n« লটিঘটি : পদ্মলোচন ভৰদ্বাজ\nবয়সৰ অভিজ্ঞতা : জয়ন্ত দাস »


Atorvastatin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Atorvastatin ar byavahar, ppali, parshwakriya, upkaar, kriya-pratikriya aaru satarkatabani\nAtorvastatin ৰ লাভ আৰু ব্যৱহাৰসমূহ- Atorvastatin Benefits & Uses in Assamese- Atorvastatin ar laabh aaru byavaharsamuh\nAtorvastatin ৰ পালি আৰু সেয়া কেনেদৰে ল'ব- Atorvastatin Dosage & How to Take in Assamese - Atorvastatin ar paali aaru xeya kenedore lobo\nAtorvastatin ৰ পাৰ্শ্চক্ৰিয়াসমূহ- Atorvastatin Side Effects in Assamese- Atorvastatin ar parshwakriyasamuh\nAtorvastatin সংক্ৰান্ত সতৰ্কতাবাণীসমূহ- Atorvastatin Related Warnings in Assamese- Atorvastatin xonkranta xatarkatabanisamuh\nঅইন দৰৱৰ সৈতে Atorvastatinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Atorvastatin with Other Drugs in Assamese- Oinor xoite Atorvastatin ar gurutor kriya-pratikriya\nAtorvastatin মতভেদসমূহ- Atorvastatin Contraindications in Assamese- Atorvastatin nishedhsamuh\nAtorvastatin ৰ বিষয়ে সততে সোধা প্ৰশ্নসমূহ- Frequently asked Questions about Atorvastatin in Assamese- Atorvastatin ar bikhoye satate xodha prashnasamuh\nখাদ্য আৰু মদৰ সৈতে Atorvastatin ক্ৰিয়া-প্ৰতিক্ৰিয়া- Atorvastatin Interactions with Food and Alcohol in Assamese- khadya aaru modor xoite Atorvastatin kriya-pratikriya\nAtorvastatin ৰ লাভ আৰু ব্যৱহাৰসমূহ - Atorvastatin Benefits & Uses in Assamese - Atorvastatin ar laabh aaru byavaharsamuh\nAtorvastatin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAtorvastatin ৰ পালি আৰু সেয়া কেনেদৰে ল'ব - Atorvastatin Dosage & How to Take in Assamese - Atorvastatin ar paali aaru xeya kenedore lobo\nAtorvastatin-ৰ উপাদানসমূহ - Atorvastatin Active Ingredients in Assamese - Atorvastatin-ar upadaansamuh\nAtorvastatin ৰ পাৰ্শ্চক্ৰিয়াসমূহ - Atorvastatin Side Effects in Assamese - Atorvastatin ar parshwakriyasamuh\nগৱেষণাৰ ভিত্তিত, Atorvastatin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAtorvastatin সংক্ৰান্ত সতৰ্কতাবাণীসমূহ - Atorvastatin Related Warnings in Assamese - Atorvastatin xonkranta xatarkatabanisamuh\nAtorvastatin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAtorvastatinএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nAtorvastatin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAtorvastatin ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Atorvastatin কি প্ৰভাৱ দেখা গৈছে?\nবৃক্ক can be affected by Atorvastatinৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Atorvastatin কি প্ৰভাৱ দেখা গৈছে?\nAtorvastatinৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Atorvastatin ৰ কি প্ৰভাৱ দেখা গৈছে?\nAtorvastatinৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Atorvastatinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Atorvastatin with Other Drugs in Assamese - Oinor xoite Atorvastatin ar gurutor kriya-pratikriya\nAtorvastatin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAtorvastatin মতভেদসমূহ - Atorvastatin Contraindications in Assamese - Atorvastatin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Atorvastatin লোৱা অনুচিত যাতে -\nAtorvastatin ৰ বিষয়ে সততে সোধা প্ৰশ্নসমূহ - Frequently asked Questions about Atorvastatin in Assamese - Atorvastatin ar bikhoye satate xodha prashnasamuh\nএই Atorvastatin-এ অভ্য়াস বা নিচাৰ সৃষ্টি কৰে নেকি?\nনহয়, Atorvastatinয়ে অভ্যাসৰ সৃষ্টি নকৰে।\nহয়, Atorvastatin লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Atorvastatin লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Atorvastatin লৈ কোনো লাভ নাই।\nখাদ্য আৰু মদৰ সৈতে Atorvastatin ক্ৰিয়া-প্ৰতিক্ৰিয়া - Atorvastatin Interactions with Food and Alcohol in Assamese - khadya aaru modor xoite Atorvastatin kriya-pratikriya\nখাদ্য আৰু Atorvastatinৰ ক্ৰিয়া-প্ৰতিক্ৰিয়া\nAtorvastatin য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Atorvastatinৰ মাজৰ প্ৰতিক্ৰিয়া\nAtorvastatinৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nAtorvastatin ৰ অনুকল্প - Substitutes for Atorvastatin in Assamese


ইণ্ডিয়ান ৰিভাইচ ভাৰচন (IRV) আচামিচ - 20192চমূৱেল 24 অধ্যায়\n1 পাছত ইস্ৰায়েলৰ বিৰুদ্ধে যিহোৱাৰ ক্ৰোধ পুনৰায় জ্বলি উঠিল আৰু তেওঁলোকৰ বিৰুদ্ধে দায়ূদৰ প্ৰবৃত্তি জন্মাই তেওঁ ক’লে, “ইস্ৰায়েল আৰু যিহূদাক গৈ গণনা কৰা”।2তাতে ৰজাই তেওঁৰ ওচৰত থকা প্ৰধান সেনাপতি যোৱাবক ক’লে, “মই ইস্ৰায়েলৰ লোকসকলৰ সংখ্যা জানিবৰ বাবে, তুমি দানৰে পৰা বেৰ-চেবালৈকে ইস্ৰায়েলৰ সকলো ফৈদৰ মাজত যোৱা আৰু তোমালোকে লোকসকলক গণনা কৰা।”3তেতিয়া যোৱাবে ৰজাক ক’লে, “এতিয়া যিমান লোক আছে, আপোনাৰ ঈশ্বৰ যিহোৱাই তাৰ এশ গুণ বৃদ্ধি কৰক আৰু মোৰ প্ৰভু মহাৰাজে তাক চকুৰে চাওক; কিন্তু মোৰ প্ৰভু মহাৰাজে এনে কাৰ্যত কিয় সন্তোষ পাইছে?”4তথাপি যোৱাব আৰু সেনাপতিসকলৰ আগত ৰজাৰ বাক্য প্ৰবল হ’ল; তাতে যোৱাব আৰু সেনাপতিসকলে ইস্ৰায়েলৰ লোকসকলক গণনা কৰিবলৈ ৰজাৰ আগৰ পৰা গ’ল।\n5 পাছত তেওঁলোকে যৰ্দ্দন পাৰ হৈ অৰোয়েৰৰ মাজত থকা নগৰ খনৰ সোঁফালে ছাউনি পাতিলে; আৰু তেওঁলোকে গাদ ও যাজেৰলৈকে গ’ল।6তাৰ পাছত তেওঁলোকে গিলিয়দ আৰু দানযানলৈ গৈ ঘুৰি আহি চীদোনলৈ গ’ল।7তেওঁলোকে তূৰ দুৰ্গলৈ গ’ল আৰু হিব্বীয়া ও কনানীয়াসকলৰ সকলো নগৰলৈও গ’ল; আৰু শেষত তেওঁলোকে আহি যিহূদাৰ দক্ষিণ অঞ্চল বেৰ-চেবাত উপস্থিত হ’ল। 8 এইদৰে তেওঁলোকে দেশৰ সকলো ঠাইতে ফুৰি ন মাহ বিশ দিনৰ মুৰত যিৰূচালেমলৈ উভটি আহিল।9পাছত যোৱাবে গণনা কৰা লোকসকলৰ সংখ্যা ৰজাৰ ওচৰত আনি দিলে; তাৰ মুঠ, ইস্ৰায়েলৰ তৰোৱাল ধৰোঁতা আঠ লাখ বলৱান লোক, আৰু যিহূদাৰ পাঁচ লাখ লোক।\n10 এইদৰে দায়ূদে লোকসকলক গণনা কৰোঁৱাৰ পাছত, তেওঁৰ মনে তেওঁক দোষী কৰিলে। তেতিয়া দায়ূদে যিহোৱাক ক’লে, “এই কৰ্ম কৰি মই মহা পাপ কৰিলোঁ; কিন্তু হে যিহোৱা বিনয় কৰোঁ, নিজ দাসৰ অপৰাধ ক্ষমা কৰা, কিয়নো মই অতিশয় অজ্ঞানৰ কৰ্ম কৰিলোঁ।” 11 দায়ুদ ৰাতিপুৱাতে উঠিল, দায়ূদৰ দৰ্শক গাদ ভাববাদী ওচৰলৈ যিহোৱাৰ বাক্য আহিল, বোলে, 12 “তুমি গৈ দায়ূদক কোৱা: ‘যিহোৱাই এই কথা কৈছে, মই তোমাৰ আগত তিনিটা দণ্ড ৰাখিছো; তাৰ মাজৰ এটা বাচি লোৱা, মই তাকেই তোমালৈ কৰিম’।”\n13 তাতে গাদে দায়ূদৰ ওচৰলৈ গৈ তেওঁক ক’লে, “তোমাৰ দেশত সাত বছৰ আকাল হ’ব লাগে নে? বা তোমাৰ শত্ৰুবোৰ পাছে পাছে খেদি যাওঁতে, তুমি সিহঁতৰ আগে আগে তিনি মাহলৈকে পলাই থাকিবা? নাইবা দেশত তিনি দিনলৈকে মহামাৰী হ’ব? এতিয়া মোক পঠোৱা জনাক মই কি উত্তৰ দিম, তাক এতিয়াই বিবেচনা কৰি চোৱা।” 14 তাতে দায়ূদে গাদক ক’লে, “মই বৰ ঠেকত পৰিছোঁ৷ আমি যিহোৱাৰ হাতত পৰা ভাল, কিয়নো তেওঁৰ দয়া প্ৰচুৰ, কিন্তু মোক মানুহৰ হাতত পৰিবলৈ নিদিয়ক।”\n15 গতিকে সেই ৰাতিপুৱাৰে পৰা নিৰূপিত সময়লৈকে যিহোৱাই ইস্ৰায়েললৈ মহামাৰী পঠিয়ালে; তাতে দানৰে পৰা বেৰ-চেবালৈকে সত্তৰ হাজাৰ লোকৰ মৃত্যু হ’ল। 16 পাছত যেতিয়া দূতে যিৰূচালেমক বিনষ্ট কৰিবলৈ তাৰ ফাললৈ হাত মেলিলে, তেতিয়া যিহোৱাই সেই আপদৰ বাবে খেদ কৰি সংহাৰক দূতক ক’লে, “এয়ে জুৰিছে! এতিয়া তোমাৰ হাত কোঁচোৱা।” সেই সময়ত যিহোৱা সেই দূত যিবুচীয়া অৰৌণাৰ মৰণা মৰা খলাৰ ওচৰত আছিল। 17 পাছত যি দূতে সংহাৰ কৰিছিল, দায়ূদে সেই দূতক দেখি যিহোৱাক ক’লে “মইহে পাপ কৰিলোঁ, মইহে অপৰাধী হলোঁ; কিন্তু এই মেৰ-ছাগবোৰে কি কৰিলে? মই বিনয় কৰোঁ, তোমাৰ হাত মোৰেই বিৰুদ্ধে আৰু মোৰ পিতৃ-বংশৰ বিৰুদ্ধে হওক!”\n18 সেই দিনা গাদে দায়ূদৰ ওচৰলৈ আহি তেওঁক ক’লে, “তুমি উঠি গৈ যিবুচীয়া অৰৌণাত মৰণা মৰা খলাত যিহোৱাৰ উদ্দেশে এটা যজ্ঞবেদী স্থাপন কৰাগৈ।” 19 তাতে যিহোৱাৰ আজ্ঞা অনুসাৰে গাদৰ নিৰ্দেশ মানি দায়ুদ উঠি গ’ল। 20 পাছত অৰৌণাই চাই দেখিলে যে, তেওঁৰ ফালে ৰজা আৰু তেওঁৰ দাসবোৰ আহি আছে, তাতে অৰৌণাই আহি ৰজাৰ আগত মাটিত উবুৰি হৈ প্ৰণিপাত কৰিলে।\n21 আৰু অৰৌণাই ক’লে, “মোৰ প্ৰভু মহাৰাজৰ নিজৰ দাসৰ ওচৰলৈ কি কাৰণে আহিল?” দায়ূদে ক’লে, “লোকসকলৰ মাজৰ পৰা মহামাৰী গুচিবৰ বাবে যিহোৱাৰ উদ্দেশ্যে এটা যজ্ঞবেদী নিৰ্ম্মাণ কৰিবৰ অৰ্থে মই তোমাৰ পৰা এই মৰণা মৰা খলা কিনিবলৈ আহিছোঁ।” 22 তেতিয়া অৰৌণাই দায়ূদক ক’লে, “মোৰ প্ৰভু মহাৰাজৰ দৃষ্টিত যি ভাল হয়, তাকে লৈ উৎসৰ্গ কৰক; চাওঁক, হোম-বলিৰ বাবে এই গৰুবোৰ আৰু খৰিৰ বাবে মৰণা মৰা যন্ত্ৰ আৰু গৰুবোৰৰ যুৱঁলি আছে৷ 23 হে মহাৰাজ অৰৌণাই মহাৰাজক এই সকলোকে দিছে।” অৰৌণাই ৰজাক পুনৰ ক’লে, “আপোনাৰ ঈশ্বৰ যিহোৱাই আপোনাক গ্ৰহণ কৰক।” 24 ৰজাই অৰৌণাক ক’লে, “সেয়ে হ’ব নোৱাৰে, মই মূল্য দি তোমাৰ পৰা সকলো কিনিহে লম; মই নিজ ঈশ্বৰ যিহোৱাৰ উদ্দেশে বিনামূল্যে হোম-বলি উৎসৰ্গ নকৰোঁ।” এই বুলি দায়ূদে পঞ্চাশ চেকল ৰূপ দি, সেই মৰণা মৰা খলা আৰু গৰুবোৰ কিনি ল’লে। 25 আৰু দায়ূদে সেই ঠাইতে যিহোৱাৰ উদ্দেশ্যে এটা যজ্ঞবেদী নিৰ্ম্মাণ কৰি, হোম-বলি আৰু মঙ্গলাৰ্থক বলি উৎসৰ্গ কৰিলে। তাতে যিহোৱাই দেশৰ পক্ষে প্ৰাৰ্থনা শুনিলে আৰু ইস্ৰায়েলৰ পৰা মহামাৰী গুচিল।


ৰাছিয়াৰ ৰাষ্ট্ৰপতি পুটিনৰ আছে দুই ‘গোপন’ পুত্ৰ সন্তান! সন্ধান দিলে ছুইচ সংবাদ মাধ্যমে\nৰাষ্ট্রপতি পুটিন আৰু এলিনা কাবাইভা।\nইয়াৰ পূৰ্বে ৰাছিয়াৰ ৰাষ্ট্ৰপতি ভ্লাডিমিৰ পুটিৰ ‘গোপন’ কন্যা সন্তানকলৈ ব্যাপক চলিছিল। এইবাৰ পোহৰলৈ আহিছে পুটিনৰ হেনো দুটি ‘গোপন’ পুত্ৰ সন্তানো আছে। দেওবাৰে আন্তৰ্জাতিক সংবাদ মাধ্যমত এই চৰ্চাই চাঞ্চল্যৰ সৃষ্টি কৰিছে।\nবাতৰি অনুসৰি, পুটিনৰ সৈতে দীঘলীয়া সম্পৰ্ক আছে জিমনাষ্ট এলিনা কাবাইভাৰ। বৰ্তমান তেওঁৰ বয়স ৩৮বছৰ। তথ্য অনুসৰি ২০১৫ আৰু ২০১৯ চনত ক্ৰমে তেওঁ দুটি পুত্ৰ সন্তানৰ জন্ম দিছিল।\nশিশু দুটিৰ জন্ম হৈছিল কোনো এক প্ৰসিদ্ধ তথা ব্যয়বহুল ক্লিনিকত। এলিনাৰ সেই দুই শিশুৰ পিতৃ ৰাষ্ট্ৰপতি পুটিন বুলি কোৱা হৈছে।\nলগতে পঢ়ক: যুদ্ধৰ আঁৰৰ খৱৰ: ডলাৰৰ বিপৰীতে অবিশ্বাস্যভাৱে বৃদ্ধি পাইছে ৰাছিয়াৰ মুদ্ৰাৰ মূল্য!\nছুইজাৰলেণ্ডৰ সংবাদ মাধ্যমত প্ৰথম এই খৱৰ প্ৰকাশ পাইছিল। দাবী কৰা হৈছিল যে এলিনা আৰু পুটিনৰ প্ৰথমটো সন্তানৰ জন্ম ছুইজাৰলেণ্ডতেই হৈছিল। কিন্তু দ্বিতীয়টো সন্তানৰ জন্ম হয় মস্কোত।\nসূত্ৰসমূহৰ মতে ২০০৭ চনৰ পৰাই পুটিনৰ সৈতে এলিনাৰ সম্পৰ্ক গঢ় লৈ উঠিছিল। এলিনা এগৰাকী খ্যাতনাম ক্ৰীড়াবিদ। অলিম্পিকত তেওঁ স্বৰ্ণপদকো অৰ্জন কৰিছে।\nপিচে, পুটিন বা এলিনা কোনেও কেতিয়াও তেওঁলোকৰ প্ৰেমৰ সম্পৰ্কৰ কথা স্বীকাৰ কৰা নাছিল। দুয়োজনৰে বয়সৰ পাৰ্থক্যও চকুত লগা। পুটিনৰ বৰ্তমান বয়স ৬৯বছৰ। সেইদৰে এলিনাৰ বয়স তেওঁৰ প্ৰায় আধা।\nআনহাতে, পুটিনে তেওঁৰ ৰাজনৈতিক জীৱনত প্ৰভাৱ পৰাৰ আশংকাৰ বাবেই এলিনাৰ সৈতে তেওঁৰ সম্পৰ্কৰ কথা গোপন ৰখা বুলি অনুমান কৰা হৈছে। সেইদৰে, এলিনায়ো তেওঁ যে দুই সন্তান ৰ মাতৃ সেই কথা জানিব দিয়া নাই। দুয়োজনকে বহুসময়ত ঘনিষ্ঠভাৱে সময় কটোৱা দেখা গৈছিল। কিন্তু সেয়া কেবল মাত্ৰ সৌজন্যমূলক বুলি দাবী কৰি অহা হৈছিল।\nলগতে পঢ়ক: বেইজিঙত পুনৰ আৰম্ভ কোভিডৰ সংহাৰ, বন্ধ কৰি দিয়া হৈছে হোটেল-ৰেষ্টুৰেণ্ট\nইপিনে, ছুইচ সংবাদ মাধ্যমে তেওঁলোকৰ তথ্য সত্য বুলি দৃঢ়তাৰে দাবী কৰিছে। পুটিন আৰু এলিনাৰ যে গোপন সংসাৰ আছে তাত কোনো সন্দেহ নাই। মাত্ৰ এটা কথাতেই কিছু খুদুৱনি আছে আৰু সেয়া হৈছে ২০১৯ চনত এলিনাই এটাই মাত্ৰ পুত্ৰ সন্তান জন্ম দিছিল নে তেওঁৰ যমজ সন্তান হৈছিল সেয়া নিশ্চিত কৰিব পৰা নাই।\nসেয়ে, তৃতীয় সন্তানৰ স্থিতি নিশ্চিত নোহোৱালৈ সাংবাদিকসকলে পুটিন আৰু এলিনাৰ দুটি পুত্ৰ সন্তান থকাৰ কথাটোতে সীমা টানিছে।


আবকাৰী বিষয়াই সুৰাপান কৰি পথ দুৰ্ঘটনা সংঘটিত কৰাৰ অভিযোগ! ৰাইজৰ দাবীত আৰক্ষীয়ে কৰিলে সুৰাপান কৰা, নকৰাৰ পৰীক্ষা drink-and-drive-jorhat-excise-officer-detained-by-police-tvgautom-hb– News18 assam\nআবকাৰী বিষয়াই সুৰাপান কৰি পথ দুৰ্ঘটনা সংঘটিত কৰাৰ অভিযোগ! ৰাইজৰ দাবীত আৰক্ষীয়ে কৰিলে সুৰাপান কৰা-নকৰাৰ পৰীক্ষা\nস্থানীয় লোকে দুৰ্ঘটনা সংঘটিত কৰা বিষয়াগৰাকীৰ ৰেহৰূপ চাই সুৰাপান কৰি গাড়ী চলোৱাৰ সন্দেহ প্ৰকাশ কৰে।\nLast Updated : August 15, 2021, 18:05 IST\nযোৰহাট নগৰৰ ৰাজপথত শনিবাৰে নিশা সংঘটিত এক পথ দুৰ্ঘটনাই বিশেষ চৰ্চা লাভ কৰিছে। যোৰহাটৰ এগৰাকী আবকাৰী বিষয়াই চলাই অহা বিভাগীয় গাড়ীখনে নগৰৰ জেইলৰোডত নিয়ন্ত্ৰণ হেৰুৱাই ফুটপাথৰ কাষত থকা এখন দোকান মহতিয়াই লৈ যায়। ঘটনাত গাড়ীখনৰো বিস্তৰ ক্ষতিসাধন হয়। দৈৱক্ৰমে দুৰ্ঘটনাটোত কোনো লোক হতাহত নহ'ল ।\nআন দহটা সাধাৰণ দুৰ্ঘটনাৰ দৰে হ'লেও এই ঘটনাই বিশেষ চৰ্চা লাভ কৰিছে এটা বিশেষ কাৰণত। স্থানীয় লোকে দুৰ্ঘটনা সংঘটিত কৰা বিষয়াগৰাকীৰ ৰেহ-ৰূপ চাই সুৰাপান কৰি গাড়ী চলোৱাৰ সন্দেহ প্ৰকাশ কৰে। AS-03-T-4899 নম্বৰৰ বিভাগীয় গাড়ীখন চলাই আহি দুৰ্ঘটনা সংঘটিত কৰিছিল যোৰহাটৰ আবকাৰী পৰিদৰ্শক ইমতিয়াজ আলীয়ে। সেয়েহে স্থানীয় লোকে বিষয়াগৰাকীৰ সুৰাপান কৰা নকৰাৰ পৰীক্ষা কৰিবলৈ দাবী জনায়। অবৈধ সুৰাৰ বিৰুদ্ধে অভিযানৰ দায়িত্বত থকা এগৰাকী দায়িত্বশীল বিষয়াৰ এনে কাণ্ডৰ বাবে স্থানীয় লোকসকলে প্ৰতিক্ৰিয়া ব্যক্ত কৰিছে। কিন্তু ৰাইজৰ অভিযোগৰ বিপৰীতে বিষয়াগৰাকীয়ে এই অভিযোগ নাকচ কৰিছে। বিষয়াগৰাকীয়ে কয় যে, তেওঁ সুৰাপান কৰা নাই আৰু লগৰ কৰ্মচাৰীসকলক থৈ উভতি আহোতে হঠাৎ এই দুৰ্ঘটনা সংঘটিত হয়।\nসৌভাগ্যবশতঃ দুৰ্ঘটনাটোত কোনো লোক আঘাতপ্ৰাপ্ত হোৱা নাই যদিও গাড়ীখন আৰু গুমটিখন বিধ্বস্ত হৈ পৰে। আৰক্ষীয়ে বিষয়াগৰাকীক আটক কৰি স্বাস্থ্য পৰীক্ষা কৰোৱাৰ লগতে তদন্ত প্ৰক্ৰিয়া আৰম্ভ কৰিছে।\nআৰক্ষীয়ে জানিবলৈ দিয়া মতে, বিষয়াগৰাকীৰ ওপৰত আইন অনুসৰি ব্যৱস্থা গ্ৰহণ কৰা হ'ব। সুৰাপান কৰাৰ অভিযোগ উঠাৰ বাবে বিষয়াগৰাকীৰ স্বাস্থ্য পৰীক্ষা কৰোতে এলকহলৰ মাত্ৰা পৰীক্ষা কৰিবলৈয়ো দিয়া হৈছে বুলি জানিবলৈ দিছে যোৰহাট আৰক্ষীৰ যানবাহন শাখাই। ক'ভিড প্ৰটকলৰ বাবে ব্ৰেথ এনালাইজাৰৰ জৰিয়তে পৰীক্ষা কৰিব পৰা নগ'ল বুলি আৰক্ষীয়ে।\nFirst published: August 15, 2021, 18:05 IST\nExcise InspectorjorhatJorhat PoliceRoad accident


ৰূপালীম শেষ হ'ল (দেৱব্ৰত গগৈ) - সাহিত্য ডট অৰ্গ\nৰূপালীম আৰু নাই। অৱশ্যে জ্যোতিপ্ৰসাদৰ ৰূপালীম নহয় , তেখেতৰ জোৱাঁয়েকৰ ৰূপালীমৰ কথাহে কৈছোঁ। শিৱসাগৰ নগৰৰ মাজ-মজিয়াত অৱস্থিত ঐতিহ্যমণ্ডিত ৰূপালীম ছবিঘৰ, যিটো নাম আমাৰ দৰে সাধাৰণৰ মুখত পৰি পৰি “ৰূপালী” হৈছিলগৈ। শিৱসাগৰৰ অন্যতম সম্ভ্ৰান্ত পৰিয়াল “চলিহা-ঘৰৰ” সম্পত্তি আছিল এই ৰূপালীম ছবিঘৰ যিটো স্থাপন কৰিছিল জ্যোতিপ্ৰসাদৰ জোৱাঁয়েক আৰু প্ৰয়াত মুখ্যমন্ত্ৰী বিমলা প্ৰসাদ চলিহাৰ ভতিজাক সত্যব্ৰত চলিহাই। অৱশ্যে এই মালিকীস্বত্ববোৰৰ কথা বুজন বয়সতহে গম পাইছিলোঁ কিন্তু তাৰ আগতেই আমি “ৰূপালীমক” আমাৰ আপোন কৰি লৈছিলোঁ। কিমান যে চিনেমা নাচালোঁ “ৰূপালীত্”! ১৯৭৭ নে ৭৮ চনত “শ্বোলেও”হেনো চাইছিলোঁ মই, পিছে মাৰ কোলাত উঠিহে, মই কেঁচুৱা তেতিয়া, সেয়ে মনত ৰোৱাৰ কোনো উপায় নাই। তাৰ পাছত অবিৰাম গতিত চিনেমা চাইছোঁ ৰূপালীমত, কেতিয়াবা যদি মাৰ হাতত ধৰি , “আজলী-নবৌ” চাইছোঁ , কেতিয়াবা আকৌ দেউতাৰ হাতত ধৰি চাইছোঁ “মেঘমুক্তি” আৰু মেট্ৰিক পৰীক্ষা দি উঠি মা-দেউতাক এৰি লগৰবোৰৰ লগত চাইছোঁ “খুদা-গাৱাহ”।\n“ৰূপালীম” নামটো মনত পৰিলে জোতিপ্ৰসাদলৈ মনত নপৰে, নপৰে তেখেতৰ সেই বিখ্যাত নাটকখনলৈ , তাৰ বিপৰীতে মনত পৰে এটা বৃহৎ প্ৰেক্ষাগৃহলৈ , তাৰ সন্মুখত মুকলি ঠাইখিনিত টিকট বিচাৰি হাহাকাৰ কৰি থকা এজাক মানুহলৈ, চিনেমা আৰম্ভ হোৱাৰ আগতে কাউন্টাৰৰ সন্মুখত লাগি থকা ভয়ংকৰ আৰু বিপদজনক মানুহৰ এটা জুম , টিকট ব্লেক কৰা এটা ব্লেকাৰৰ দল, বেলেগ বেলেগ ল’ৰাৰ “ফাইলৰ” মাজত লগা কাজিয়া , আমাৰ দৰে নিশকতীয়াবোৰৰ ছলে-বলে-কৌশলে টিকট আহৰণ কৰা অভিযান ইত্যাদি ইত্যাদি। মই ভাবোঁ হাউছফুল চিনেমা এখনৰ প্ৰায় দুষ্প্ৰাপ্য হৈ পৰা টিকট এটা আহৰণ কৰাৰ কৌশলটো হৈছে এক অন্যতম কলা। যি এই কলাটো নাজানে তেওঁ কেতিয়াও এখন হাউছফুল চিনেমা চোৱাৰ সঠিক মজাটো পোৱা নাই। আমাৰ দৰে শাৰীৰিক দিশত তুলনামূলক ভাৱে দুৰ্বলবোৰে সেই হাউছফুল চিনেমাখনত টিকট কাউন্টাৰৰ পৰা টিকট আহৰণ কৰা মানে ভোকাতুৰ বাঘৰ মুখৰ পৰা মাংস কাঢ়ি অনাৰ দৰেহে হয়, সেয়ে সেই ফেৰা কামত আগৰে পৰাই পানী এচলু ঢালি থৈছোঁ। তেনেকুৱা দিনবোৰত মই অৱশ্যে বিভোৰ হৈ চাই ৰওঁ , টিকট কাউন্টাৰৰ মুখত কেনে এক কৌশলেৰে ল’ৰাবোৰে মানুহৰ ভিৰ ফালি ফালি, বেৰত নিজকে লিপিট খুৱাই হাতখন সেই বিশেষ সৰু ফুটাটোৰে সুমুৱাই টিকট লৈ ঘামি-জামি উলাই আহে। চিনেমাৰ টিকেট নহয় যেন বিশ্বখনহে জয় কৰি আনিলে! মই ভেবা লাগি চাই ৰওঁ। ওচৰতে লগৰ এটাই ব্লেকাৰৰ লগত দৰদাম কৰি থাকে। ইপিনে ৱাৰ্ণিং বেল মাৰেই , ৰ’বলৈ সময় নাই , চিনেমা আৰম্ভ হ’বই এতিয়া , চাবলৈ নাপালে যে পৃথিৱীখনেই অসাৰ হৈ পৰিব ! সেইয়া, পষ্টাৰত ওলমি ওলমি “ফুল ঔৰ কাঁটে” নতুন নায়ক-নায়িকা অজয় দেৱগণ আৰু মধুয়ে আকুল আহ্বান জনাইছে। ব্লেকত টিকটৰ দাম? দহ টকা! আঠ টকাত দিবিন? নাই নহ’ব। উচাট মাৰি গুচি যায় ব্লেকাৰটো। হ’ব দে দে। দেউতাই চাইকেল ভাল কৰিবলৈ দিয়া বিছটকাৰে দহটকাটো দি দৌৰি দৌৰি আমিকেইটা ৰূপালীমৰ ভিতৰৰ আন্ধাৰখিনিৰ ফালে সোমাই যাওঁ আৰু চিঞৰোঁ, “অই …টৰ্ছ মাৰ….. চিট ক’ত?” কিমান যে উৎকণ্ঠাৰে ভৰা আছিল সেইবোৰ ক্ষণ! এতিয়াৰ অন-লাইন আৰু ফোনেৰে টিকট বুক কৰি চিনেমা চাবলৈ যোৱাৰ ব্যৱস্থাই সেইবোৰ আমেজ নাইকিয়া কৰি পেলালে!\nতেনেধৰণৰ অম্ল-মধুৰ স্মৃতিৰে ভৰি থকা ৰূপালীম চিনেমা ঘৰটোত ছবি প্ৰদৰ্শন বন্ধ হোৱাৰ আজি প্ৰায় এক দশক মানেই হ’ল আৰু সিদিনা 23 জানুৱাৰী 2014চনৰ অসমীয়া প্ৰতিদিনত প্ৰথম পৃষ্ঠাত খবৰটো পঢ়িলোঁ আমাৰ “ৰূপালীম” হেনো ভাঙি পেলালে আৰু তাৰ ঠাইত বৃহৎ শ্বপিং কমপ্লেক্স সাজিব। অৱশ্যে পেপাৰত ৰূপালীম ছবিঘৰত শেষ চিনেমাখন ১৯৯৬ চনত প্ৰদৰ্শিত হৈছিল বুলি প্ৰকাশ পোৱা গৈছে যদিও সেয়া ভুল হৈছে বুলি ভাবোঁ , হয়তো চনতো ২০০৬ চনহে হ’ব কাৰণ ব্যক্তিগতভাবে মই ৰূপালীম চিনেমা ঘৰত ২০০০ চনত শেষবাৰৰ বাবে চিনেমা চাইছিলোঁ , চিনেমাখন আছিল সঞ্জয় দত্ত অভিনীত “খুবচুৰত”।\nৰূপালীমত চিনেমা প্ৰদৰ্শন কি কাৰণে বন্ধ হ’ল তাৰ আলোচনা নকৰোঁ , কাৰণবোৰ সকলোৱে জানেই , অসমৰ আন চহৰবোৰত অৱস্থিত পুৰণা চিনেমা হলবোৰ যি যি কাৰণে বন্ধ হ’ল ,সেই একেবোৰ কাৰণেই “ৰূপালীমো” বন্ধ হ’ল বুলি ভাবো, হ’লেও যোৱা পাঁচ দশকৰ শিৱসাগৰৰ প্ৰায় প্ৰতিজন বাসিন্দাৰে স্মৃতি পটত ৰূপালীম কিবা নহয় কিবা প্ৰকাৰে বন্দী হৈ আছে। এই ৰূপালীমত কেৱল চিনেমাই চোৱা নাছিলোঁ , তাত ১৯৯৩ চনত শিৱসাগৰত অনুষ্ঠিত হোৱা অসম সাহিত্য সভাৰ বাৰ্ষিক অধিৱেশনৰ কেইমাহমান আগতে সুধাকণ্ঠ ড° ভূপেন হাজৰিকাৰ গীতৰ অনুষ্ঠান প্ৰথমবাৰৰ বাবে উপভোগ কৰাৰ সৌভাগ্য হৈছিল আৰু তেতিয়াই লাভ কৰিছিলোঁ সুধাকণ্ঠৰ অটোগ্ৰাফো।\nবেছিভাগ পৰিৱৰ্তন ভাল কাৰণেই হয় , আমাৰ চিনাকি অনুষ্ঠান “ৰূপালীমলৈ” যি পৰিৱৰ্তন আহিছে সেইয়াও হয়তো ভালৰ বাবেই আহিব। আশা কৰোঁ প্ৰেক্ষাগৃহৰ নতুন গৰাকীয়ে নতুনকৈ নিৰ্মাণ কৰিবলৈ লোৱা মেগা মাৰ্কেটৰ নাম “ৰূপালীমেই” ৰাখিব আৰু তাৰ লগতে এটা চিনেমা হলো সাজিব।\n← ৰাগ—The Rhythm of Love (অয়ন উত্তম)\nভুল প্ৰশ্ন (উদ্দীপ তালুকদাৰ) →